cyanic-selkie/wikianc huggingface dataset:
ᱥᱟᱱᱛᱟᱲᱤ ᱣᱤᱠᱤᱯᱤᱰᱤᱭᱟ ᱨᱮ ᱥᱟ.ᱜᱩᱱ ᱫᱟᱨᱟᱢ!
{   "description": "ᱥᱟ.ᱜᱩᱱ ᱫᱟᱨᱟᱢ, \nᱥᱟᱱᱛᱟᱲᱤ ᱣᱤᱠᱤᱯᱤᱰᱤᱭᱟ ᱨᱟᱹᱥᱠᱟᱹ ᱥᱟᱛᱞᱟᱜ ᱟᱢᱤᱧ ᱟᱛᱟᱝ ᱫᱟᱨᱟᱢᱮᱫ ᱢᱮᱭᱟ ᱥᱟᱱᱛᱟᱲᱤ ᱣᱤᱠᱤᱯᱤᱰᱤᱭᱟ ᱛᱮ ᱾ ᱣᱤᱠᱤᱯᱤᱰᱤᱭᱟ ᱨᱮ ᱟᱢᱟᱜ ᱥᱮᱞᱮᱫ ᱧᱮᱞ ᱠᱟᱛᱮ ᱟᱹᱰᱤ ᱨᱟᱹᱥᱠᱟᱹᱧ ᱟᱹᱭᱠᱟᱹᱣ ᱠᱮᱫᱼᱟ ᱾\nᱟᱥᱟᱭᱮᱫᱟᱹᱧ ᱥᱟᱱᱛᱟᱲᱤ ᱣᱤᱠᱤᱯᱤᱰᱤᱭᱟ ᱞᱟᱦᱟᱱᱛᱤ ᱞᱟᱹᱜᱤᱫ ᱟᱢᱟᱜ ᱠᱮᱴᱮᱡ ᱜᱚᱲᱚ ᱥᱚᱦᱚᱫ ᱟᱨ ᱮᱱᱮᱢ ᱛᱟᱦᱮᱸᱱᱟ ᱾\nᱣᱤᱠᱤᱯᱤᱰᱤᱭᱟ ᱵᱟᱵᱚᱫᱽ ᱵᱟᱰᱟᱭ ᱞᱟᱹᱜᱤᱫ, ᱯᱩᱭᱞᱩ ᱛᱮ ᱣᱤᱠᱤᱯᱤᱰᱤᱭᱟ ᱵᱟᱝᱰᱟᱭᱡᱚᱝ ᱥᱟᱦᱴᱟ ᱞᱤᱱ ᱠᱟᱛᱮ ᱵᱚᱞᱚᱱ ᱨᱮᱱᱟᱜ ᱤᱧ ᱱᱮᱦᱚᱸᱨᱮᱫ ᱢᱮᱭᱟ ᱾\nᱡᱟᱦᱟᱸᱱᱟᱜ ᱠᱚ ᱱᱚᱣᱟ ᱣᱤᱠᱤᱯᱤᱰᱤᱭᱟ ᱨᱮ ᱵᱟᱢ ᱵᱩᱡᱷᱟᱹᱣ ᱫᱟᱲᱮᱭᱟᱜ ᱠᱷᱟᱱ ᱟᱨᱵᱟᱝ ᱮᱴᱠᱮᱴᱚᱬᱮ ᱠᱚᱢ ᱥᱟᱢᱟᱝ ᱮᱫ ᱠᱷᱟᱱ ᱠᱩᱠᱞᱤ ᱟᱠᱷᱲᱟ ᱨᱮ ᱵᱚᱞᱚ ᱠᱟᱛᱮ ᱟᱢᱟᱜ ᱮᱴᱠᱮᱴᱚᱬᱮ ᱠᱚ ᱚᱞ ᱥᱚᱫᱚᱨ ᱢᱮ ᱟᱨ ᱥᱚᱞᱦᱮ ᱞᱟᱹᱜᱤᱫ ᱵᱚᱱ ᱨᱤᱠᱟᱹᱭᱟ ᱾\n\nᱡᱚᱦᱟᱨ ᱜᱮ\nᱵᱤᱨᱢᱚᱞ", "targets": [ {           "title": "ᱥᱟᱱᱛᱟᱲᱤ ᱣᱤᱠᱤᱯᱤᱰᱤᱭᱟ" },       {            "title": "ᱵᱮᱵᱷᱟᱨᱤᱭᱟ." }   ] }
ᱵᱟᱝᱞᱟᱫᱮᱥ ᱨᱮᱱᱟᱜ ᱯᱷᱩᱨᱜᱟᱹᱞ ᱢᱟᱦᱟᱸ
ᱵᱟᱝᱞᱟᱫᱮᱥ ᱨᱮᱱᱟᱜ ᱯᱷᱩᱨᱜᱟᱹᱞ ᱢᱟᱦᱟᱸ ᱫᱚ ᱒᱖ ᱢᱟᱨᱪ ᱨᱮᱠᱚ ᱢᱟᱱᱟᱣ ᱵᱟᱛᱟᱣ ᱵᱟᱝᱜᱞᱟᱫᱮᱥ ᱨᱮᱱᱟᱜ ᱡᱟᱹᱛᱤᱭᱟᱹᱨᱤ ᱫᱤᱵᱚᱥ ᱠᱟᱱᱟ᱾ ᱑᱙᱗᱑ ᱥᱮᱨᱢᱟ ᱨᱮᱱᱟᱜ ᱒᱕ ᱢᱟᱨᱪ ᱧᱤᱫᱟᱹᱨᱮ (ᱚᱥᱩᱵᱚ ᱧᱤᱧᱟᱹ) ᱚᱱᱚ ᱚᱠᱛᱚ ᱯᱩᱨᱩᱵ ᱯᱟᱠᱤᱥᱛᱟᱱ ᱨᱮᱱ ᱵᱟᱦᱤᱱᱤᱠᱚ ᱯᱷᱩᱨᱜᱟᱹᱞ ᱞᱟᱹᱲᱦᱟᱹᱭ ᱠᱚ ᱥᱮᱞᱮᱫ ᱞᱮᱱᱟ, ᱯᱷᱩᱨᱜᱟᱹᱞ ᱡᱤᱛᱠᱟᱹᱨ ᱞᱟᱹᱜᱤᱫ ᱛᱮ᱾
ᱠᱟᱹᱦᱟᱹᱱᱤ
᱑᱙᱗᱑ ᱥᱮᱨᱢᱟ ᱒᱖ ᱢᱟᱨᱪ ᱚᱱᱟ ᱚᱠᱛᱚ ᱨᱮᱱ ᱯᱟᱹᱪᱷᱤᱢ ᱯᱟᱠᱤᱥᱛᱟᱱ ᱥᱚᱨᱠᱟᱨ ᱛᱟᱞᱟ ᱧᱤᱫᱟᱹ ᱚᱠᱛᱚᱨᱮ ᱯᱩᱨᱩᱵ ᱯᱟᱠᱤᱥᱛᱟᱱ (ᱱᱤᱛᱟᱝ-ᱟᱱ ᱵᱟᱝᱜᱞᱟᱫᱮᱥ) ᱨᱮᱠᱚ ᱦᱟᱢᱞᱟ ᱞᱮᱫᱟ᱾ ᱰᱷᱟᱠᱟ ᱮᱞᱟᱠᱟᱨᱮ ᱟᱭᱢᱟ ᱞᱮᱠᱟᱱ ᱨᱮᱝᱜᱮ ᱱᱟᱪᱟᱨ, ᱟᱭᱚ-ᱵᱟᱵᱟ, ᱜᱤᱫᱨᱟᱹ-ᱠᱚᱲᱟ, ᱦᱟᱲᱟᱢ-ᱵᱩᱰᱦᱤ ᱠᱚᱨᱮᱠᱚ ᱚᱛᱮᱭᱟᱪᱟᱨ ᱱᱤᱨᱦᱟᱛᱚᱱ ᱞᱮᱫᱟ᱾ ᱱᱤᱭᱟᱹ ᱫᱚ ᱢᱤ ᱯᱚᱨᱤᱠᱚᱞᱯᱚᱱᱟ ᱦᱟᱢᱞᱟ ᱦᱚᱸ ᱢᱮᱱᱚᱜ ᱜᱮᱭᱟ᱾
ᱚᱯᱟᱨᱮᱥᱚᱱ ᱥᱟᱨᱪᱞᱟᱭᱤᱴ
᱑᱙᱗᱑ ᱥᱮᱨᱢᱟ ᱨᱮᱱᱟᱜ ᱒᱕ ᱢᱟᱨᱪ ᱧᱤᱫᱟᱹ ᱠᱷᱚᱱ ᱥᱟᱹᱨᱫᱤᱭᱟᱠᱟᱱ ᱯᱟᱠᱤᱥᱛᱟᱱᱤ ᱵᱟᱦᱤᱱᱤ ᱠᱚᱣᱟᱜ ᱥᱟᱫᱟᱨᱚᱱ ᱦᱚᱲ ᱪᱮᱛᱟᱱ ᱨᱮ ᱚᱛᱭᱟᱪᱟᱨ, ᱱᱤᱨᱦᱟᱛᱚᱱ ᱥᱟᱶ ᱦᱚᱲ ᱜᱚᱜᱚᱡᱽ᱾ ᱟᱨ ᱱᱤᱭᱟᱹ ᱢᱩᱥᱠᱤᱞ ᱟᱥᱟᱱ ᱞᱟᱹᱜᱤᱫ ᱛᱮ, ᱢᱩᱠᱛᱤ ᱧᱟᱢ ᱞᱟᱹᱜᱤᱫ ᱛᱮ, ᱵᱟᱝᱜᱟᱞᱤ-ᱠᱚ ᱢᱤᱫ ᱠᱟᱛᱮ ᱥᱚᱝᱜᱚᱴᱷᱤᱛᱚ ᱠᱟᱛᱮᱜ ᱱᱤᱭᱟᱹ ᱱᱤᱭᱟᱹ ᱚᱛᱭᱟᱪᱟᱨ ᱵᱤᱯᱚᱠᱠᱷᱚ ᱨᱮᱠᱚ ᱞᱟᱹᱲᱦᱟᱹᱭ ᱮᱱᱟ᱾
ᱯᱷᱩᱨᱜᱟᱹᱞ ᱡᱤᱛᱠᱟᱹᱨ
᱑᱙᱗᱑ ᱥᱮᱨᱢᱟ ᱨᱮᱱᱟᱜ ᱒᱕ ᱟᱫᱦᱟ ᱢᱟᱨᱪ ᱧᱤᱫᱟᱹ ᱯᱟᱠᱤᱥᱛᱟᱱ ᱵᱟᱦᱤᱱᱤ ᱴᱷᱮᱱ-ᱨᱭ ᱜᱨᱮᱯᱛᱟᱨ ᱚᱪᱚᱭᱮᱱᱟ, ᱚᱱ ᱩᱱᱨᱮ ᱵᱟᱝᱞᱮᱥ ᱯᱷᱩᱨᱜᱟᱹᱞ ᱮᱱᱟ ᱢᱮᱱᱛᱮ ᱢᱤᱫ ᱫᱚᱞᱤᱞ ᱨᱮᱭ ᱥᱚᱦᱤ ᱟᱠᱟᱫᱟ᱾
ᱵᱚᱨᱞᱤᱱ
ᱵᱚᱨᱞᱤᱱ ᱫᱚ ᱡᱚᱨᱢᱟᱱ ᱨᱮᱱᱟᱜ ᱨᱟᱡᱽᱜᱟᱲ ᱠᱟᱱᱟ ᱾ ᱱᱚᱣᱟ ᱫᱚ ᱡᱚᱨᱸᱟᱱ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱱᱟᱜᱟᱨ ᱠᱟᱱᱟ ᱾ ᱱᱚᱸᱰᱮ ᱓,᱗᱐᱐,᱐᱐᱐ ᱜᱟᱱ ᱦᱚᱲ ᱠᱚ ᱛᱟᱦᱮᱸᱱ ᱠᱟᱱᱟ ᱾  ᱱᱚᱣᱟ ᱱᱟᱜᱟᱨ ᱫᱚ ᱡᱚᱨᱢᱟᱱ ᱨᱮᱱᱟᱜ ᱥᱟᱢᱟᱝ ᱥᱮᱦᱮᱫ ᱯᱟᱦᱴᱟ ᱨᱮ ᱢᱮᱱᱟᱜ-ᱟ ᱾ ᱯᱚᱞᱟᱸᱰ ᱱᱟᱜᱟᱨ ᱠᱷᱚᱱ ᱱᱚᱣᱟ ᱫᱚ ᱯᱟᱪᱷᱮ ᱥᱮᱦᱮᱫ ᱗᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾ ᱵᱚᱨᱞᱤᱱ ᱨᱮᱱᱟᱜ ᱚᱥᱟᱨ-ᱵᱤᱥᱟᱹᱨ ᱫᱚ ᱘᱙᱑ km2  ᱾ ᱦᱟᱵᱮᱞ ᱜᱟᱰᱟ, ᱫᱟᱦᱢᱮ ᱜᱟᱰᱟ, ᱥᱯᱨᱮ ᱧᱩᱛᱩᱢᱟᱱ ᱜᱟᱰᱟ ᱫᱚ ᱵᱚᱨᱞᱤᱱ ᱨᱮ ᱵᱚᱞᱚ ᱠᱟᱛᱮ ᱞᱤᱸᱡᱤᱱ ᱠᱟᱱᱟ ᱾ ᱱᱚᱸᱰᱮ ᱫᱚ ᱢᱟᱦᱟᱸᱫᱚᱨᱭᱟ ᱞᱮᱠᱟ ᱦᱚᱭ-ᱦᱤᱥᱤᱫ ᱛᱟᱦᱮᱸᱱᱟ ᱾ ᱵᱚᱨᱞᱤᱱ ᱫᱚ ᱟᱭᱢᱟ ᱯᱟᱠᱟ ᱚᱲᱟᱜ ᱮᱢᱟᱱ ᱠᱚᱛᱮ ᱧᱩᱛᱩᱢᱟᱱᱟᱜ ᱜᱷᱟᱨᱚᱸᱡᱽ ᱠᱟᱱᱟ, ᱡᱮᱢᱚᱱ ᱥᱤᱜᱮᱥᱟᱣᱞᱤ (Siegessäule), ᱵᱨᱟᱱᱰᱮᱱ-ᱵᱚᱨᱜᱚᱨ ᱴᱚᱨ (Brandenburger_Tor), ᱨᱤᱪᱥᱴᱟᱜᱽ (Reichstag) ᱟᱨ ᱩᱱᱴᱟᱨ ᱰᱮᱱ ᱞᱤᱱᱰᱮᱱ (Unter_den_Linden) ᱾ ᱵᱚᱨᱞᱤᱱ ᱫᱚ ᱞᱟᱠᱪᱟᱨ, ᱨᱟᱡᱽᱨᱤᱛ, ᱢᱮᱰᱤᱭᱟ ᱟᱨ ᱥᱟᱬᱮᱥ ᱨᱮᱱᱟᱜ ᱡᱮᱜᱮᱛ ᱱᱟᱜᱟᱨ ᱠᱟᱱᱟ ᱾ ᱱᱚᱸᱰᱮ ᱟᱭᱢᱟ ᱴᱮᱠᱱᱚᱞᱚᱡᱤ ᱠᱚᱢᱯᱟᱹᱱᱤ ᱢᱮᱱᱟᱜ-ᱟ ᱾ ᱱᱚᱣᱟ ᱠᱚ ᱫᱚ ᱱᱟᱜᱟᱨ ᱠᱟᱹᱣᱰᱤ-ᱟᱹᱨᱤ ᱞᱟᱹᱜᱤᱫ ᱟᱹᱰᱤ ᱞᱟᱹᱠᱛᱤᱭᱟᱱᱟ ᱾ ᱟᱭᱢᱟ ᱩᱰᱟᱹᱱ ᱜᱟᱹᱰᱤ ᱟᱨ ᱨᱮᱞ ᱜᱟᱹᱰᱤ ᱠᱚ ᱦᱤᱡᱩᱜ ᱥᱮᱱᱚᱜ-ᱟ ᱵᱚᱨᱞᱤᱱ ᱨᱮ ᱜᱚ ᱪᱮᱫᱟᱜ ᱥᱮ ᱧᱩᱛᱩᱢᱟᱱ ᱵᱮᱯᱟᱨ ᱟᱨ ᱧᱮᱞᱡᱚᱝ ᱞᱮᱨᱟᱱ ᱫᱟᱬᱟᱱ ᱴᱷᱟᱶ ᱫᱚ ᱱᱚᱸᱰᱮ ᱜᱮ ᱢᱮᱱᱟᱜ-ᱟ ᱾
ᱱᱟᱜᱟᱢ
ᱵᱚᱨᱞᱤᱱ ᱫᱚ ᱡᱚᱨᱢᱟᱱ ᱨᱮᱱᱟᱜ ᱱᱟᱜᱟᱢᱟᱱᱟᱜ ᱴᱷᱟᱶ ᱠᱟᱱᱟ ᱾ ᱯᱨᱩᱥᱤᱭᱟ ᱨᱤᱱᱤᱡ ᱨᱟᱡᱟ ᱟᱨ ᱡᱚᱨᱢᱟᱱ ᱨᱤᱱᱤᱡ ᱥᱚᱢᱨᱟᱴ ᱫᱚ ᱵᱚᱨᱞᱤᱱ ᱨᱮ ᱠᱤᱱ ᱛᱟᱦᱮᱸ ᱠᱟᱱᱟ ᱾ ᱡᱚᱨᱢᱟᱱ ᱨᱤᱱᱤᱡ ᱥᱚᱨᱠᱟᱨ ᱫᱚ ᱟᱹᱰᱤ ᱫᱤᱱ ᱦᱟᱹᱵᱤᱡ ᱵᱚᱨᱞᱤᱱ ᱨᱮᱜᱮ ᱛᱟᱦᱮᱸ ᱠᱟᱱᱟ ᱾ ᱫᱚᱥᱟᱨ ᱡᱮᱜᱮᱛ ᱞᱟᱹᱰᱷᱟᱹᱭ ᱨᱮ ᱟᱭᱢᱟ ᱚᱲᱟᱜ ᱨᱟᱹᱯᱩᱫ ᱞᱮᱱ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱱᱟᱜᱟᱨ ᱫᱚ ᱵᱟᱨ ᱦᱟᱹᱴᱤᱧ ᱞᱮᱱ ᱛᱟᱦᱮᱸᱫ ᱯᱟᱪᱮ ᱵᱚᱨᱞᱤᱱ (West Berlin ) ᱟᱨ ᱥᱟᱢᱟᱝ ᱵᱚᱨᱞᱤᱱ (East Berlin) ᱞᱮᱠᱟᱛᱮ ᱾ ᱡᱚᱠᱷᱚᱱ ᱑᱙᱖᱑ ᱥᱟᱞᱮ ᱨᱮ ᱵᱚᱨᱞᱤᱱ ᱠᱟᱸᱛ ᱵᱮᱱᱟᱣᱮᱱᱟ ᱟᱹᱰᱤ ᱠᱚᱢ ᱦᱚᱲ ᱜᱮ ᱠᱚ ᱯᱟᱨᱚᱢ ᱚᱪᱚᱣᱟᱠᱚ ᱠᱟᱱ ᱛᱟᱦᱮᱸᱫ ᱦᱟᱱᱟ ᱯᱟᱦᱴᱟ ᱠᱷᱚᱱ ᱱᱚᱣᱟ ᱯᱟᱦᱴᱟ ᱾ ᱱᱚᱣᱟ ᱱᱟᱜᱟᱨ ᱫᱚ ᱑᱙᱘᱙ ᱥᱟᱞᱮ ᱫᱷᱟᱹᱵᱤᱡ ᱦᱟᱹᱴᱤᱧ ᱨᱮᱜᱮ ᱛᱟᱦᱮᱸ ᱠᱟᱱᱟ, ᱚᱱᱟ ᱛᱟᱭᱚᱢ ᱚᱱᱟ ᱫᱚ ᱨᱟᱹᱯᱩᱫ ᱞᱟᱹᱜᱤᱫ ᱠᱚ ᱴᱷᱟᱹᱣᱠᱟᱹ ᱞᱮᱫ ᱛᱟᱦᱮᱸᱫ ᱾
ᱵᱚᱨᱞᱤᱱ ᱨᱮᱱᱟᱜ ᱢᱩᱱᱥᱤᱯᱟᱞᱴᱤ
᱒᱐᱐᱑ ᱥᱟᱞᱮ ᱨᱮ ᱒᱓ ᱠᱷᱚᱱ ᱑᱒ ᱜᱚᱴᱟᱝ ᱛᱮ ᱵᱚᱫᱚᱞᱮᱱᱟ ᱵᱚᱨᱞᱤᱱ ᱨᱮᱱᱟᱜ ᱢᱩᱱᱥᱤᱯᱟᱞᱴᱤ ᱱᱟᱜᱟᱨ ᱫᱚ, ᱚᱱᱟ ᱠᱚ ᱞᱟᱛᱟᱨ ᱨᱮ ᱚᱱ ᱮᱱᱟ :-
ᱠᱷᱚᱨᱥᱚᱶᱟ ᱵᱚᱱᱚᱛ
ᱚᱛᱱᱚᱜ
ᱠᱷᱚᱨᱥᱚᱶᱟ 22.7897°N, 85.8253°W ᱨᱮ ᱢᱮᱱᱟᱜᱼᱟ ᱾
ᱢᱟᱨᱮ ᱟᱨ ᱵᱟᱝ ᱦᱟᱹᱴᱤᱧᱟᱜ ᱥᱤᱝᱵᱷᱩᱢ ᱦᱚᱱᱚᱛ, ᱡᱟᱦᱟᱸᱭᱟᱜ ᱥᱟᱹᱨᱟᱹᱭᱠᱮᱞᱟ ᱠᱷᱚᱨᱥᱚᱶᱟ ᱦᱚᱱᱚᱛ ᱢᱤᱫ ᱴᱷᱟᱶ ᱛᱟᱦᱮᱸ ᱠᱟᱱᱟ, ᱪᱷᱚᱴᱟᱱᱟᱜᱽᱯᱩᱨ ᱯᱟᱴᱷᱟᱨ ᱨᱮᱱᱟᱜ ᱮᱛᱚᱢ ᱫᱷᱟᱨᱮ ᱨᱮᱱᱟᱜ ᱴᱷᱟᱶ ᱞᱮᱠᱟᱛᱮ ᱡᱚᱯᱚᱲᱟᱣ ᱟᱠᱟᱱᱟ ᱟᱨ ᱱᱚᱣᱟ ᱫᱚ ᱢᱤᱫᱴᱟᱹᱝ ᱵᱩᱨᱩ ᱪᱮᱛᱟᱱ ᱴᱚᱴᱷᱟ ᱠᱟᱱᱟ ᱾
ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱑᱗᱘-᱒᱐᱙ ᱢᱤᱴᱚᱨ (᱕᱘᱔-᱖᱘᱖ ᱯᱷᱤᱴ) ᱢᱮᱱᱟᱜᱼᱟ ᱾ ᱥᱚᱵᱚᱨᱱᱟᱠᱷᱟ ᱟᱨ ᱠᱷᱟᱲᱟᱝ ᱜᱟᱰᱟ ᱫᱚ ᱦᱚᱱᱚᱛ ᱨᱮᱱᱟᱜ ᱞᱟᱹᱠᱛᱤᱭᱟᱱ ᱜᱟᱰᱟ ᱠᱟᱱᱟ ᱾ ᱠᱚᱨᱠᱚᱨᱤ ᱜᱟᱰᱟ ᱨᱮ ᱥᱮᱞᱮᱫ ᱠᱟᱛᱮ ᱛᱟᱭᱚᱢ, ᱥᱚᱵᱚᱨᱱᱟᱠᱷᱟ ᱨᱮ ᱪᱟᱱᱰᱤᱞ ᱰᱮᱢ ᱫᱚ ᱵᱮᱱᱟᱣ ᱮᱱᱟ ᱾
ᱠᱷᱚᱨᱥᱟᱶᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱒᱒᱖ᱹ᱕᱒ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾ ᱠᱷᱚᱨᱥᱚᱶᱟ ᱯᱩᱞᱤᱥ ᱥᱴᱮᱥᱚᱱ ᱫᱚ ᱠᱷᱚᱨᱥᱚᱶᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱠᱷᱚᱨᱥᱚᱶᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱟᱨ ᱫᱚ ᱠᱷᱚᱨᱥᱚᱶᱟ ᱱᱚᱜᱚᱨ ᱨᱮ ᱢᱮᱱᱟᱜᱼᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱷᱚᱨᱥᱚᱶᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱘᱘,᱖᱔᱒ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱱᱩᱠᱩ ᱫᱚ ᱡᱚᱛᱚ ᱟᱹᱛᱩ ᱨᱤᱱ ᱜᱮᱠᱚ ᱛᱟᱦᱮᱸ ᱠᱟᱱᱟ ᱾ ᱔᱕,᱐᱐᱑ (᱕᱑%) ᱫᱚ ᱠᱚᱲᱟ ᱟᱨ ᱔᱓,᱖᱔᱑ (᱔᱙%) ᱫᱚ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱩᱢᱚᱨ ᱥᱤᱢᱟᱹ ᱨᱮ ᱦᱚᱲ ᱮᱞ ᱫᱚ ᱑᱓,᱗᱕᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱭᱟᱜ ᱮᱞ ᱫᱚ ᱖,᱘᱔᱗ (᱗.᱗᱒%) ᱟᱨ ᱟᱹᱫᱤᱵᱟᱹᱥᱤ ᱭᱟᱜ ᱮᱞ ᱫᱚ ᱓᱕,᱓᱗᱑ (᱓᱙.᱙᱐%) ᱠᱚ ᱛᱟᱦᱮᱸ ᱠᱟᱱᱟ ᱾
ᱥᱮᱪᱮᱫ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱷᱚᱨᱥᱚᱶᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱮᱪᱮᱫ ᱦᱚᱲ ᱠᱟᱣᱟᱜ ᱜᱩᱴ ᱮᱞ ᱫᱚ ᱔᱘,᱙᱒᱗ (᱖ ᱥᱟᱞ ᱠᱷᱚᱱ ᱡᱟᱹᱥᱛᱤ ᱦᱚᱲ ᱮᱞ ᱟᱜ ᱖᱕.᱓᱔%) ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱠᱚᱲᱟ ᱟᱜ ᱮᱞ ᱫᱚ ᱒᱙,᱔᱘᱑ (᱗᱗.᱗᱑% ᱠᱚᱲᱟ ᱦᱚᱲ ᱮᱞ ᱫᱚ ᱖ ᱥᱟᱞ ᱠᱷᱚᱱ ᱡᱟᱹᱥᱛᱤ) ᱟᱨ ᱛᱤᱨᱞᱟᱹ ᱟᱜ ᱮᱞ ᱫᱚ ᱒᱙,᱔᱘᱑ (᱕᱒.᱖᱓% ᱛᱤᱨᱞᱟᱹ ᱦᱚᱲ ᱮᱞ ᱫᱚ ᱖ ᱵᱚᱪᱷᱚᱨ ᱠᱷᱚᱱ ᱡᱟᱹᱥᱛᱤ) ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱟᱹᱨᱟᱹᱭᱠᱮᱞᱟ ᱠᱷᱚᱨᱥᱚᱶᱟ ᱦᱚᱱᱚᱛ ᱨᱮ ᱥᱮᱪᱮᱫ ᱫᱚ ᱖᱘.᱘᱕% ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱡᱷᱟᱨᱠᱷᱚᱸᱰ ᱨᱮ ᱥᱮᱪᱮᱫ ᱫᱚ ᱖᱗.᱖᱓% ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱥᱤᱧᱚᱛ ᱨᱮ ᱥᱮᱪᱮᱫ ᱫᱚ ᱗᱔.᱐᱔% ᱛᱟᱦᱮᱸ ᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱟᱹᱨᱟᱹᱭᱠᱮᱞᱟ ᱠᱷᱚᱨᱥᱚᱶᱟ ᱦᱚᱱᱚᱛ ᱨᱮ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱵᱟᱹᱞᱤ ᱡᱟᱛᱨᱟ
ᱵᱟᱹᱞᱤ ᱡᱟᱛᱨᱟ (ᱰᱷᱚᱸᱜᱟ ᱵᱷᱟᱥᱟᱣ ᱟᱨᱵᱟᱝ ᱵᱚᱭᱛᱚ ᱵᱚᱸᱫᱟᱬ ᱧᱩᱛᱩᱢ ᱛᱮᱦᱚᱸ ᱵᱟᱰᱟᱭ ᱢᱮᱱᱟᱜ-ᱟ) ᱫᱚ ᱢᱤᱫ ᱳᱰᱤᱭᱟᱹ ᱯᱟᱨᱟᱵᱽ ᱠᱟᱱᱟ ᱾ ᱵᱟᱹᱞᱤ ᱡᱟᱛᱨᱟ ᱳᱰᱤᱥᱟ ᱨᱮᱱᱟᱜ ᱜᱚᱨᱚᱵᱽ ᱨᱮᱱᱟᱜ ᱱᱟᱜᱟᱢ ᱨᱮᱱᱟᱜ ᱡᱟᱛᱨᱟ ᱠᱟᱱᱟ ᱾ ᱵᱟᱹᱞᱤ ᱡᱟᱛᱨᱟ ᱫᱚ ᱱᱚᱝᱠᱟᱱ ᱢᱤᱫ ᱫᱤᱥᱣᱟᱹ ᱡᱟᱛᱨᱟ ᱠᱟᱱᱟ ᱡᱟᱦᱟᱸ ᱫᱚ ᱳᱰ ᱠᱚᱲᱤᱝᱜᱚ, ᱩᱛᱠᱚᱲᱚ, ᱛᱳᱥᱟᱲᱤ, ᱠᱚᱝᱜᱳᱫᱚ, ᱫᱟᱲᱮ ᱨᱮᱱᱟᱜ ᱥᱮᱞᱮᱫ ᱯᱟᱨᱟᱵᱽ ᱠᱟᱱᱟ ᱾ ᱱᱚᱶᱟ ᱡᱟᱛᱨᱟ ᱫᱚ ᱚᱠᱴᱚᱵᱚᱨ ᱱᱚᱵᱷᱮᱢᱵᱚᱨ ᱠᱟᱨᱛᱤᱠᱚ ᱵᱚᱸᱜᱟ ᱨᱮᱱᱟᱫ ᱠᱩᱱᱟᱹᱢᱤ ᱠᱷᱚᱱ ᱮᱛᱚᱦᱚᱵᱚᱜ-ᱟ ᱾ ᱯᱟᱹᱦᱤᱞ ᱡᱩᱜᱽ ᱨᱮ ᱥᱟᱫᱷᱚᱵᱽ ᱦᱚᱯᱚᱱ ᱠᱚᱫᱚ ᱥᱩᱢᱟᱛᱨᱟ ᱵᱳᱨᱱᱤᱳ , ᱱᱤᱛᱚᱜᱟᱜ ᱤᱱᱰᱳᱱᱮᱥᱤᱭᱟ, ᱮᱢᱟᱱ ᱴᱚᱴᱷᱟ ᱵᱮᱯᱟᱨ ᱵᱟᱹᱱᱤᱡ ᱞᱟᱹᱜᱤᱫ ᱛᱚ ᱥᱮᱱᱟᱜ ᱠᱟᱱ ᱛᱟᱦᱮᱸᱫ ᱫᱟᱦᱟᱸ ᱨᱮᱱᱟᱜ ᱩᱱᱯᱭᱦᱟᱹᱨ ᱛᱮ ᱵᱟᱹᱞᱤ ᱠᱟᱛᱟ ᱴᱚᱴᱷᱟ ᱠᱚᱨᱮ ᱫᱚ ᱵᱟᱹᱞᱤ ᱡᱟᱛᱨᱟ ᱠᱚ ᱥᱟᱯᱲᱟᱣᱟ ᱾
ᱳᱰᱤᱥᱟ ᱨᱮᱱᱟᱜ ᱠᱚᱴᱚᱠ ᱵᱟᱡᱟᱨ ᱨᱮ ᱵᱳᱭᱤᱛᱚ ᱵᱚᱸᱫᱟᱬᱚ ᱟᱨᱵᱟᱝ ᱵᱟᱹᱞᱤ ᱡᱟᱛᱨᱟ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱥᱟᱯᱲᱟᱣ ᱦᱩᱭ ᱠᱚᱜ-ᱟ ᱾ ᱠᱟᱨᱛᱤᱠ ᱯᱩᱨᱱᱤᱢᱟ ᱦᱤᱞᱚᱜ ᱳᱵᱤᱭᱟᱹ ᱠᱚᱫᱚ ᱥᱮᱨᱮᱧ ᱟᱛᱮ ᱰᱷᱚᱸᱜᱟ ᱠᱚ ᱟᱹᱛᱩᱭᱟ ᱟᱨ ᱳᱰᱤᱥᱟ ᱨᱮᱱᱟᱜ ᱱᱚᱶᱟ ᱟᱹᱜᱤᱞ ᱠᱟᱛᱷᱟ ᱜᱮᱠᱚ ᱩᱭᱦᱟᱹᱨ ᱨᱩᱣᱟᱹᱲᱟ ᱾ ᱱᱤᱭᱟᱹ ᱚᱠᱛᱚ ᱨᱮ ᱥᱟᱫᱷᱚᱵᱽ ᱠᱚᱫᱚ ᱵᱮᱯᱟᱨ ᱵᱟᱹᱱᱤᱡ ᱞᱟᱹᱜᱤᱫ ᱱᱟᱯᱟᱭ ᱚᱠᱛᱚ ᱠᱚ ᱩᱭᱦᱟᱹᱨ ᱮᱫ ᱛᱟᱦᱮᱸᱫ ᱪᱮᱫᱟᱜ ᱪᱮ ᱦᱚᱭ ᱨᱮᱱᱟᱜ ᱛᱚᱲ ᱟᱠᱚᱣᱟᱜ ᱥᱟᱸᱜᱷᱟᱨ ᱮ ᱟᱞᱜᱟ ᱮᱫ ᱛᱟᱦᱮᱸᱫ ᱾ ᱠᱚᱴᱚᱠᱨᱮ ᱵᱟᱹᱞᱤ ᱡᱟᱛᱨᱟ ᱡᱚᱛᱚ ᱥᱮᱨᱢᱟ ᱜᱚᱰᱜᱚᱰᱤᱭᱟ ᱜᱷᱟᱴ ᱟᱨ ᱵᱟᱨᱚᱵᱟᱴᱤ ᱫᱩᱨᱜᱚ ᱥᱩᱨ ᱨᱮ ᱥᱟᱯᱲᱟᱣ ᱪᱟᱞᱟᱜ-ᱟ ᱾ ᱚᱸᱰᱮ ᱫᱚ ᱳᱰᱤᱥᱟ ᱟᱨ ᱫᱤᱥᱚᱢ ᱨᱮᱱᱟᱜ ᱞᱮᱠᱟᱱ ᱞᱮᱠᱟᱱ ᱴᱚᱴᱷᱟ ᱠᱷᱚ ᱟᱹᱤ ᱜᱟᱱ ᱵᱮᱵᱽᱥᱟᱭ ᱦᱚᱲ ᱠᱚ ᱦᱤᱡᱩᱜ-ᱟ ᱾ ᱫᱤᱥᱚᱢ ᱨᱤᱱ ᱟᱹᱰᱤ ᱜᱟᱱ ᱴᱚᱴᱷᱟ ᱠᱷᱚᱱ ᱛᱤ ᱵᱟᱰᱚᱦᱤᱭᱟᱹ ᱱᱚᱰᱮ ᱠᱚ ᱧᱮᱞ ᱧᱟᱢᱚᱜ-ᱟ ᱾ ᱵᱟᱹᱞᱤ ᱡᱟᱛᱨᱟ ᱨᱮ ᱠᱚᱴᱚᱠ ᱨᱮᱱᱟᱜ ᱧᱩᱛᱩᱢᱟᱱ ᱫᱚᱦᱤᱵᱚᱨᱟ-ᱟᱲᱩᱫᱚᱢ, ᱟᱨ ᱴᱷᱩᱝᱠᱟᱯᱩᱨᱤ ᱮᱢᱟᱱ ᱡᱚᱢᱟᱜ ᱠᱚ ᱟᱹᱰᱤ ᱡᱟᱭᱜᱟ ᱨᱮ ᱟᱹᱠᱷᱨᱤᱧᱚᱜ-ᱟ ᱾
ᱱᱟᱜᱟᱢ
ᱳᱰᱤᱥᱟ ᱨᱮᱱᱟᱜ ᱟᱹᱛᱩ ᱫᱤᱥᱚᱢ ᱨᱮᱫᱚ ᱵᱳᱭᱛᱚ ᱵᱚᱸᱫᱟᱬ ᱠᱟᱴ ᱟᱨ ᱥᱚᱞ ᱛᱮ ᱵᱮᱱᱟᱣ ᱟᱠᱟᱱ ᱰᱷᱚᱸᱜᱟ ᱵᱷᱟᱥᱟᱣ ᱠᱟᱛᱮ ᱱᱚᱶᱟ ᱱᱟᱜᱟᱢ ᱩᱭᱦᱟᱹᱨ ᱨᱩᱣᱟᱹᱲ ᱞᱟᱹᱜᱤᱫ ᱠᱚ ᱢᱟᱱᱟᱣᱟ ᱾ ᱚᱱᱟ ᱵᱟᱹᱜᱤ ᱠᱟᱛᱮ ᱥᱩᱨᱚᱛ ᱮᱢᱟᱱ ᱴᱷᱟᱶ ᱨᱮ ᱦᱚᱸ ᱳᱰᱤᱭᱟᱹ ᱠᱚᱫᱚ ᱱᱚᱶᱟ ᱠᱚ ᱢᱟᱱᱟᱣ ᱜᱮᱭᱟ ᱾
ᱥᱤᱭᱟᱝ ᱦᱚᱱᱚᱛ
ᱥᱤᱭᱟᱝ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱚᱨᱩᱬᱟᱪᱚᱞ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱒᱑ ᱟᱱᱟᱜ ᱦᱚᱱᱚᱛ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱫᱚ ᱒᱐᱑᱕ ᱥᱟᱞ ᱨᱮ ᱚᱨᱩᱬᱟᱪᱚᱞ ᱯᱨᱚᱫᱮᱥ ᱨᱮᱱᱟᱜ ᱯᱟᱪᱮ ᱥᱤᱭᱟᱝ ᱟᱨ ᱥᱟᱢᱟᱝ ᱥᱤᱭᱟᱝ ᱦᱚᱱᱚᱛ ᱠᱮᱪᱟᱜ ᱠᱟᱛᱮ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾ ᱦᱚᱱᱚᱛ ᱨᱮ ᱥᱮᱞᱮᱫ ᱴᱚᱴᱷᱟ ᱫᱚ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ, ᱓᱒ᱼᱨᱩᱢᱜᱚᱝ ᱟᱨ ᱓᱕ᱼᱯᱟᱝᱜᱤᱱ ᱛᱟᱦᱮᱸ ᱠᱟᱱᱟ ᱾
ᱧᱩᱛᱩᱢ
ᱥᱤᱭᱟᱝ ᱦᱚᱱᱚᱛ ᱨᱮᱱᱟᱜ ᱧᱩᱛᱩᱢ ᱫᱚ ᱥᱤᱭᱟᱝ ᱜᱟᱰᱟ ᱨᱮᱱᱟᱜ ᱧᱩᱛᱩᱢ ᱨᱮ ᱫᱚᱦᱚ ᱟᱠᱟᱱᱟ, ᱱᱚᱣᱟ ᱫᱚ ᱱᱤᱭᱟᱹ ᱦᱚᱱᱚᱛ ᱞᱮᱠᱟᱛᱮ ᱞᱤᱸᱜᱤᱱᱟ ᱾ ᱚᱨᱩᱬᱟᱪᱚᱞ ᱯᱨᱚᱫᱮᱥ ᱨᱮᱱᱟᱜ ᱯᱩᱱᱭᱟᱹ ᱮᱴᱟᱜ ᱦᱚᱱᱚᱛ ᱨᱮᱱᱟᱜ ᱧᱩᱛᱩᱢ ᱦᱚᱸ ᱜᱟᱰᱟ ᱨᱮᱱᱟᱜ ᱧᱩᱛᱩᱢ ᱨᱮ ᱫᱚᱦᱚ ᱟᱠᱟᱱᱟ : ᱯᱟᱪᱮ ᱥᱤᱭᱟᱝ, ᱥᱟᱢᱟᱝ ᱥᱤᱭᱟᱝ, ᱪᱮᱛᱟᱱ ᱥᱤᱭᱟᱝ ᱟᱨ ᱞᱟᱛᱟᱨ ᱥᱤᱭᱟᱝ ᱾ ᱾
ᱴᱷᱟᱶ
ᱵᱚᱞᱮᱝ ᱫᱚ ᱯᱟᱥᱤᱜᱷᱟᱴ ᱠᱷᱚᱱ ᱫᱚ ᱑᱐᱐ ᱠᱤᱞᱚᱢᱤᱴᱚᱨ, ᱚᱞᱚᱝ ᱠᱷᱚᱱ ᱫᱚ ᱔᱕ ᱠᱤᱞᱚᱢᱤᱴᱚᱨ ᱟᱨ ᱯᱟᱝᱜᱤᱱ ᱠᱷᱚᱱ ᱫᱚ ᱒᱒ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾
ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ ᱦᱚᱲ ᱮᱞ ᱫᱚ ᱓᱑,᱙᱒᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱟᱹᱫᱤᱵᱟᱹᱥᱤ ᱭᱟᱜ ᱦᱚᱲ ᱮᱞ ᱫᱚ ᱒᱘,᱙᱒᱒ (᱙᱐.᱙᱑%) ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾
᱒᱐᱒᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱙᱐.᱖᱕% ᱦᱚᱲ ᱮᱞ ᱟᱫᱤ, ᱒.᱖᱙% ᱫᱚ ᱱᱮᱯᱟᱞᱤ ᱟᱨ ᱒.᱐᱕% ᱫᱚ ᱦᱤᱱᱫᱤ ᱫᱚ ᱟᱡᱟᱜ ᱯᱩᱭᱞᱩ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱮᱫ ᱛᱟᱦᱮᱸᱫ ᱾
ᱵᱟᱦᱨᱮ ᱡᱚᱱᱚᱲ
4 .Boleng HQ of Siang District
ᱩᱢᱨᱤᱭᱟ ᱦᱚᱱᱚᱛ
ᱢᱚᱫᱷᱭᱚ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱥᱟᱦᱰᱚᱞ ᱰᱤᱵᱤᱡᱚᱱ ᱨᱮ ᱩᱢᱨᱤᱭᱟ ᱦᱚᱱᱚᱛ ᱢᱤᱫ ᱞᱟᱹᱠᱛᱤᱭᱟᱱ ᱠᱚᱧᱮ ᱥᱟᱢᱟᱝ ᱦᱚᱱᱚᱛ ᱠᱟᱱᱟ, ᱚᱠᱚᱭᱟᱜ ᱠᱚᱧᱮ ᱫᱤᱥᱟᱹ ᱒᱓°᱓᱘' ᱠᱷᱚᱱ ᱒᱔°᱒᱐' ᱟᱨ ᱥᱟᱢᱟᱝ ᱫᱤᱥᱟᱹ ᱘᱐°᱒᱘' ᱠᱷᱚᱱ ᱘᱒°᱑᱒' ᱛᱟᱞᱟ ᱢᱤᱫ ᱫᱷᱟᱹᱨᱛᱤ ᱡᱟᱠᱟᱛ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾ ᱩᱢᱨᱤᱭᱟ ᱥᱚᱦᱚᱨ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱦᱚᱱᱚᱛ ᱫᱚ ᱥᱟᱦᱰᱚᱞ ᱰᱤᱵᱤᱡᱚᱱ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾
ᱦᱚᱱᱚᱛ ᱨᱮᱱᱟᱜ ᱜᱩᱴ ᱚᱛᱱᱚᱜ ᱴᱚᱴᱷᱟ ᱫᱚ ᱔᱕᱔᱘ ᱜᱟᱺᱴ ᱠᱤᱞᱚᱢᱤᱴᱚᱨ ᱫᱷᱟᱹᱨᱤᱡ ᱟᱴᱮᱫ ᱟᱠᱟᱱᱟ ᱟᱨ ᱱᱚᱣᱟ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱖᱔᱔,᱗᱕᱘ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱩᱢᱨᱤᱭᱟ ᱵᱤᱨ ᱟᱨ ᱠᱷᱟᱫᱟᱱ ᱨᱮᱱᱟᱜ ᱟᱡᱟᱜ ᱟᱹᱰᱤ ᱢᱟᱨᱟᱝ ᱵᱮᱵᱚᱥᱛᱟ ᱠᱷᱚᱱ ᱠᱤᱥᱟᱹᱬ ᱢᱮᱱᱟᱭᱟ ᱾ ᱠᱚᱭᱞᱟ ᱠᱷᱟᱫᱟᱱ ᱦᱚᱱᱚᱛ ᱞᱟᱹᱜᱤᱫ ᱛᱮ ᱯᱚᱱᱚᱛ ᱠᱩᱲᱟᱹᱭ ᱨᱮᱱᱟᱜ ᱢᱤᱫ ᱛᱟᱦᱮᱸᱱ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾
ᱦᱚᱱᱚᱛ ᱨᱮ ᱢᱮᱱᱟᱜᱟᱜ ᱟᱹᱰᱤ ᱞᱟᱹᱠᱛᱤᱭᱟᱜ ᱢᱟᱭᱱᱤᱡᱽ ᱠᱚᱭᱞᱟ ᱢᱮᱱᱟᱜᱼᱟ ᱟᱨ ᱨᱤᱡᱟᱞᱴᱤᱝ ᱦᱚᱱᱚᱛ ᱨᱮ ᱥᱟᱣᱩᱛᱷ ᱤᱥᱴᱨᱱ ᱠᱚᱞᱯᱷᱤᱞᱰᱥ ᱞᱤᱢᱤᱴᱮᱰ (ᱱᱳᱨᱚᱡᱟᱵᱟᱫᱽ) ᱤᱫᱤ ᱛᱮ ᱘ ᱠᱷᱟᱫᱟᱱ ᱪᱟᱪᱞᱟᱣ ᱠᱟᱱᱟ ᱾ ᱢᱟᱱᱜᱟᱲ (ᱯᱟᱞᱤ) ᱨᱮ ᱵᱟᱸᱫᱷᱟᱵᱜᱟᱲ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ (ᱛᱟᱞᱟ) ᱟᱨ ᱥᱚᱸᱡᱚᱭ ᱜᱟᱱᱫᱷᱤ ᱛᱷᱟᱨᱢᱟᱞ ᱯᱟᱣᱟᱨ ᱥᱴᱮᱥᱚᱱ ᱦᱚᱱᱚᱛ ᱨᱮ ᱢᱮᱱᱟᱜᱼᱟ ᱾ ᱩᱢᱨᱤᱭᱟ ᱢᱟᱲᱟᱝ ᱮᱛᱚᱢ ᱨᱤᱣᱟ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱛᱟᱦᱮᱸ ᱠᱟᱱᱟ ᱟᱨ ᱚᱱᱟ ᱛᱟᱭᱚᱢ ᱵᱟᱸᱫᱷᱟᱵᱜᱟᱲ ᱛᱟᱦᱥᱤᱞ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱥᱚᱦᱚᱨ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱖᱙ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾ ᱥᱟᱦᱰᱚᱞ, ᱛᱟᱦᱮᱸᱱ ᱦᱚᱱᱚᱛ ᱠᱷᱚᱱ ᱾ ᱜᱮᱫᱟᱜ ᱥᱚᱲᱚᱠ ᱠᱟᱴᱱᱤ, ᱨᱤᱣᱟ, ᱥᱟᱦᱰᱚᱞ, ᱮᱢᱟᱱ ᱥᱚᱦᱚᱨ ᱡᱚᱲᱟᱣ ᱟᱠᱟᱱᱟ, ᱡᱟᱦᱟᱸ ᱨᱮ ᱱᱤᱭᱟᱹᱢ ᱞᱮᱠᱟᱛᱮ ᱵᱟᱥ ᱥᱮᱱᱚᱜᱼᱟ ᱾ ᱩᱢᱨᱤᱭᱟ ᱮᱛᱚᱢ ᱥᱟᱢᱟᱝ ᱨᱮᱞᱣᱮ ᱴᱚᱴᱷᱟ ᱨᱮᱱᱟᱜ ᱠᱟᱴᱱᱤᱼᱵᱤᱞᱟᱥᱯᱩᱨ ᱠᱷᱚᱸᱰ ᱨᱮ ᱢᱤᱫ ᱨᱮᱞᱣᱮ ᱥᱴᱮᱥᱚᱱ ᱦᱚᱸ ᱢᱮᱱᱟᱜᱼᱟ ᱾
᱒᱐᱑᱑ ᱫᱷᱟᱹᱨᱤᱡ ᱱᱚᱣᱟ ᱦᱟᱨᱫᱟ ᱛᱟᱭᱚᱢ ᱢᱚᱫᱷᱭᱚ ᱯᱨᱚᱫᱮᱥ (᱕᱐ ᱠᱷᱚᱱ ᱫᱚ) ᱨᱮᱱᱟᱜ ᱫᱚᱥᱟᱨ ᱟᱹᱰᱤ ᱠᱚᱢ ᱦᱚᱲ ᱮᱞ ᱦᱚᱱᱚᱛ ᱠᱟᱱᱟ ᱾
ᱱᱟᱜᱟᱢ
ᱩᱢᱨᱤᱭᱟ ᱑᱙᱙᱘ ᱥᱟᱞ ᱨᱮ ᱵᱷᱮᱡᱟᱨ ᱤᱫᱤ ᱛᱮ ᱢᱟᱲᱟᱝ ᱥᱟᱦᱰᱚᱞ ᱦᱚᱱᱚᱛ ᱨᱮᱱᱟᱜ ᱴᱷᱟᱶ ᱛᱟᱦᱮᱸ ᱠᱟᱱᱟ ᱾ ᱩᱢᱨᱤᱭᱟ ᱨᱮ ᱞᱚᱫᱷᱤ ᱨᱟᱡᱽᱯᱩᱛ (ᱢᱟᱞᱜᱩᱡᱟᱨ) ᱟᱜ ᱥᱟᱥᱚᱱ ᱠᱟᱱᱟ ᱾ ᱞᱚᱫᱷᱤ ᱨᱟᱡᱽᱯᱩᱛ ᱜᱷᱟᱨᱚᱸᱡᱽ ᱫᱚ ᱱᱟᱨᱚᱫᱽ ᱵᱚᱨᱢᱟᱱ ᱜᱷᱟᱴ ᱨᱮᱱᱟᱜ ᱮᱛᱚᱢ ᱫᱷᱟᱨᱮ ᱨᱮ ᱞᱚᱠᱷᱢᱤ ᱱᱚᱨᱚᱭᱚᱬ ᱱᱟᱜ ᱢᱚᱱᱫᱤᱨ ᱵᱮᱱᱟᱣ ᱮᱱᱟ ᱾ ᱩᱱᱤ ᱫᱚ ᱵᱚᱨᱢᱟᱱ ᱜᱷᱟᱴ ᱠᱟᱨᱮᱞᱤ ᱨᱮᱱᱟᱜ ᱠᱚᱧᱮ ᱫᱷᱟᱨᱮ ᱨᱮᱱᱟᱜ ᱛᱮᱸᱰᱟ ᱨᱮ ᱢᱤᱫᱴᱟᱹᱝ ᱟᱹᱰᱤ ᱵᱚᱞᱚᱱ ᱫᱩᱣᱟᱹᱨ ᱦᱚᱸ ᱵᱮᱱᱟᱣ ᱟᱠᱟᱱᱟ, ᱟᱫᱚ ᱦᱟᱛᱤ ᱥᱤᱞᱯᱤᱱ ᱦᱚᱸᱠᱚ ᱢᱮᱛᱟᱜ ᱟ, ᱟᱫᱚ ᱩᱱᱤ ᱦᱟᱛᱤ ᱫᱚ ᱥᱮᱱᱟᱜ ᱨᱮᱱᱟᱜ ᱮᱢ ᱟᱠᱟᱱᱟ ᱾ ᱛᱟᱭᱚᱢ ᱫᱚ ᱮᱪᱮᱪ ᱴᱷᱟᱹᱠᱩᱨ ᱥᱨᱤ ᱨᱚᱬᱢᱚᱛ ᱥᱤᱝ ᱵᱟᱜᱷᱮᱞ,ᱨᱤᱣᱟ ᱨᱤᱱᱤᱡ ᱢᱚᱦᱟᱨᱟᱡᱟ ᱵᱤᱠᱨᱟᱢᱟᱫᱤᱛᱭᱟ ᱟᱜ ᱵᱚᱸᱥᱟᱡᱽ ᱟᱡᱤᱦ ᱯᱷᱚᱨᱥ ᱥᱟᱞᱟᱜ ᱦᱮᱡ ᱮᱱᱟ ᱟᱨ ᱱᱚᱣᱟ ᱞᱚᱫᱷᱟ ᱠᱷᱚᱱ ᱡᱤᱛᱠᱟᱹᱨ ᱮᱱᱟ ᱟᱨ ᱟᱨᱦᱚᱸ ᱱᱚᱣᱟ ᱑᱗ ᱟᱱᱟᱜ ᱥᱟᱭ ᱥᱮᱨᱢᱟ ᱨᱮ ᱟᱹᱰᱤ ᱥᱮᱨᱢᱟ ᱯᱚᱨᱮ ᱨᱤᱣᱟ ᱨᱤᱭᱟᱥᱚᱛ ᱨᱮᱱᱟᱜ ᱮᱛᱚᱢ ᱨᱟᱡᱽᱜᱟᱲ ᱵᱮᱱᱟᱣ ᱮᱱᱟ ᱾ ᱩᱢᱨᱤᱭᱟ ᱥᱟᱨᱟ ᱠᱷᱚᱱ ᱟᱹᱰᱤ ᱜᱟᱱ ᱨᱟᱡᱽᱠᱩᱢᱟᱨ ᱟᱨ ᱨᱟᱡᱟ ᱞᱟᱹᱜᱤᱫ ᱛᱮ ᱢᱤᱫ ᱱᱟᱯᱟᱭ ᱥᱚᱦᱚᱨ ᱛᱟᱦᱮᱸ ᱠᱟᱱᱟ ᱪᱮᱫᱟᱜ ᱪᱮ ᱡᱷᱩᱨ ᱵᱩᱨᱩ ᱟᱨ ᱛᱟᱨᱩᱵ ᱾ ᱵᱟᱸᱫᱷᱟᱣᱜᱟᱲ ᱨᱮᱱᱟᱜ ᱵᱩᱨᱩ ᱨᱤᱣᱟ ᱨᱤᱱᱤᱡ ᱢᱚᱦᱟᱨᱟᱡᱟ ᱟᱜ ᱮᱱᱮᱡ ᱨᱤᱡᱟᱨᱵ ᱛᱟᱦᱮᱸ ᱠᱟᱱᱟ ᱾
ᱫᱟᱦ ᱦᱚᱭ
ᱱᱟᱥᱮ ᱫᱟᱦ : ᱑᱒᱙᱓ m.m.
ᱥᱚᱢᱟᱱ ᱰᱮᱦᱮᱨ ᱞᱚᱞᱚ ᱚᱝᱥᱚᱝ :46.2 °C
ᱟᱹᱰᱤ ᱠᱚᱢ ᱞᱚᱞᱚ ᱚᱝᱥᱚᱝ : -0.1 °C
ᱠᱟᱹᱣᱰᱤ ᱟᱹᱨᱤ
ᱥᱤᱧᱚᱛ ᱥᱚᱨᱠᱟᱨ ᱒᱐᱐᱖ ᱥᱟᱞᱮ ᱨᱮ ᱥᱤᱧᱚᱛ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱠᱷᱚᱱ ᱒᱕᱐ ᱦᱚᱱᱚᱛ ᱥᱟᱶᱛᱮ ᱱᱚᱶᱟ ᱦᱚᱸ ᱟᱹᱰᱤ ᱯᱟᱹᱪᱷᱞᱟᱹ ᱦᱚᱱᱚᱛ (most backward districts) ᱞᱮᱠᱟᱛᱮ ᱥᱮᱞᱮᱫ ᱟᱠᱟᱫᱼᱟᱭ ᱾ ᱱᱚᱶᱟ ᱫᱚ ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱒᱔ ᱟᱱᱟᱜ ᱦᱚᱱᱚᱛ ᱞᱮᱠᱟᱛᱮ ᱯᱟᱹᱪᱷᱞᱟᱹ ᱮᱞᱟᱠᱟ ᱜᱨᱟᱱᱴ (Backward Regions Grant Fund) ᱯᱷᱚᱸᱰ ᱮ ᱧᱟᱢ ᱮᱫᱟ ᱾
ᱦᱚᱲ ᱮᱞ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱩᱢᱨᱤᱭᱟ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱖᱔᱔,᱗᱕᱘ ᱢᱮᱱᱟᱜ ᱠᱚᱣᱟ, ᱢᱚᱸᱴᱮᱱᱮᱜᱨᱚ ᱫᱤᱥᱚᱢ ᱥᱚᱢᱟᱱ ᱟᱨᱵᱟᱝ ᱵᱷᱟᱨᱢᱚᱸᱴ ᱨᱮᱱᱟᱜ ᱟᱢᱮᱨᱤᱠᱟ ᱯᱚᱱᱚᱛ ᱾ ᱱᱚᱣᱟ ᱱᱤᱭᱟᱹ ᱥᱤᱧᱚᱛ ᱨᱮ ᱕᱑᱓ ᱟᱱᱟᱜ (ᱜᱩᱴ ᱖᱔᱐ ᱠᱷᱚᱱ ᱫᱚ) ᱨᱮᱱᱟᱜ ᱨᱮᱸᱠᱤᱝ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱑᱕᱘ ᱛᱟᱦᱮᱸᱱ ᱦᱚᱲ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱔᱑᱐ ᱜᱟᱺᱴ ᱢᱟᱭᱤᱞ) ᱢᱮᱱᱟᱜᱼᱟ ᱾ ᱒᱐᱐᱑-᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱚᱣᱟ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱒᱔.᱗᱓% ᱛᱟᱦᱮᱸ ᱠᱟᱱᱟ ᱾ ᱩᱢᱨᱤᱭᱟ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱕᱓ ᱛᱤᱨᱞᱟᱹ ᱟᱜ ᱡᱟᱱᱟᱝ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱖᱗.᱓᱔% ᱢᱮᱱᱟᱜᱼᱟ ᱾
ᱯᱟᱹᱨᱥᱤ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱦᱚᱱᱚᱛ ᱨᱮ ᱙᱘.᱓᱕% ᱦᱚᱲ ᱫᱚ ᱦᱤᱱᱫᱤ ᱟᱨ ᱐.᱙᱔% ᱜᱚᱸᱰᱤ ᱫᱚ ᱤᱧᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱟᱹᱭᱟ ᱾
ᱩᱢᱨᱤᱭᱟ ᱨᱮ ᱨᱚᱨᱚᱲ ᱞᱟᱹᱜᱤᱫ ᱵᱷᱟᱨᱱᱟᱠᱭᱩᱞᱚᱨ ᱨᱮ ᱵᱟᱜᱷᱮᱞᱤ ᱥᱮᱞᱮᱫ ᱢᱮᱱᱟᱜᱼᱟ, ᱚᱠᱚᱭᱟᱜ ᱦᱤᱱᱫᱤ ᱥᱟᱶᱛᱮ ᱗᱒-᱙᱑% ᱥᱚᱢᱟᱱ ᱢᱮᱱᱟᱜᱼᱟ (ᱡᱟᱨᱢᱟᱱ ᱟᱨ ᱤᱝᱜᱽᱨᱟᱹᱡᱽ ᱞᱟᱹᱜᱤᱫ ᱖᱐% ᱨᱮᱱᱟᱜ ᱵᱟᱨᱟᱵᱟᱨᱤ ᱨᱮ) ᱟᱨ ᱵᱟᱜᱮᱞᱠᱷᱚᱸᱰ ᱨᱮ ᱗᱘,᱐᱐,᱐᱐᱐ ᱦᱚᱲ ᱤᱫᱤ ᱛᱮ ᱨᱚᱲ ᱟᱠᱚ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ  ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱠᱚᱭᱞᱟ ᱠᱷᱟᱫᱟᱱ ᱦᱚᱱᱚᱛ ᱠᱚ ᱛᱷᱚᱠ:ᱥᱤᱧᱚᱛ ᱨᱮᱭᱟᱜ ᱦᱚᱱᱚᱛ ᱠᱚ
ᱛᱤᱨᱩᱣᱚᱱᱚᱱᱛᱯᱩᱨᱚᱢ
ᱛᱤᱨᱩᱣᱚᱱᱚᱱᱛᱷᱯᱩᱨᱚᱢ (ᱤᱝᱞᱤᱥ: Thiruvananthapuram) ᱫᱚ ᱠᱮᱨᱟᱞᱟ ᱯᱚᱱᱚᱛ ᱨᱮᱭᱟᱜ ᱨᱟᱡᱽᱜᱟᱲ ᱠᱟᱱᱟ ᱾ ᱱᱚᱶᱟ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱠᱚᱧᱮ ᱥᱮᱫ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱫᱚ ᱠᱮᱨᱟᱞᱟ ᱨᱮᱱᱟᱜ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱦᱚᱲ ᱢᱮᱱᱟᱜ ᱠᱚ ᱱᱟᱜᱟᱨ ᱠᱟᱱᱟ, ᱡᱟᱦᱟᱸ ᱨᱮ ᱙᱕᱗,᱗᱓᱐ ᱦᱚᱲ ᱢᱮᱱᱟᱜ ᱠᱚᱣᱟ ᱒᱐᱑᱑ ᱨᱮᱱᱟᱜ ᱥᱮᱱᱥᱚᱥ ᱞᱮᱠᱟᱛᱮ ᱾ ᱱᱚᱶᱟ ᱫᱚ ᱤᱱᱯᱷᱚᱨᱢᱮᱥᱚᱱ ᱴᱮᱠᱱᱚᱞᱚᱡᱤ ᱨᱮᱱᱟᱜ ᱜᱷᱟᱨᱚᱸᱡᱽ ᱠᱟᱱᱟ ᱢᱮᱱᱛᱮ ᱠᱚ ᱞᱟᱹᱭᱟ ᱾ ᱱᱚᱶᱟ ᱯᱚᱱᱚᱛ ᱨᱮᱱᱟᱜ ᱕᱕% ᱥᱚᱯᱴᱮᱭᱟᱨ ᱫᱚ ᱱᱚᱸᱰᱮ ᱠᱷᱚᱱ ᱵᱤᱫᱮᱥ ᱵᱷᱮᱡᱟᱜ ᱠᱟᱱᱟ ᱟᱹᱠᱷᱨᱤᱧ ᱞᱟᱜᱤᱰ, ᱟᱨ ᱵᱮᱣᱨᱟ ᱫᱚ ᱒᱐᱑᱖ ᱨᱮᱱᱟᱜ ᱞᱮᱠᱷᱟ ᱞᱮᱠᱟᱛᱮ ᱵᱟᱰᱟᱭ ᱟᱠᱟᱱᱟ ᱾ᱢᱚᱦᱟᱛᱢᱟ ᱜᱟᱱᱫᱷᱤ ᱱᱚᱶᱟ ᱫᱚ "ᱥᱤᱧᱚᱛ ᱨᱮᱱᱟᱜ ᱡᱟᱣ ᱡᱤᱭᱟᱹᱲ ᱱᱟᱜᱟᱨ" (Evergreen city of India) ᱢᱮᱱᱛᱮ ᱢᱮᱛᱟᱜ ᱠᱟᱱ ᱛᱟᱦᱮᱸᱫ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱢᱟᱦᱟᱱᱚᱜᱚᱨ ᱛᱷᱚᱠ:ᱛᱤᱨᱩᱣᱚᱱᱚᱱᱛᱯᱩᱨᱚᱢ ᱦᱚᱱᱚᱛ ᱨᱮ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ ᱛᱷᱚᱠ:ᱠᱮᱨᱟᱞ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ ᱛᱷᱚᱠ:ᱥᱤᱧᱚᱛᱤᱭᱟᱹ ᱨᱟᱡᱽᱜᱟᱲ ᱥᱚᱦᱚᱨ ᱠᱚ
ᱠᱚᱫᱚᱢ ᱠᱚᱫᱚᱢ ᱵᱚᱰᱷᱟᱭᱮ ᱡᱟ
ᱠᱚᱫᱚᱢ ᱠᱚᱫᱚᱢ ᱵᱚᱰᱷᱟᱭᱮ ᱡᱟ"" (Hindi: क़दम क़दम बढ़ाये जा) ᱫᱚ ᱥᱩᱵᱟᱥ ᱪᱚᱱᱫᱨᱚ ᱵᱳᱥ-ᱟᱜ ᱤᱱᱰᱤᱭᱟᱱ ᱱᱮᱥᱱᱟᱞ ᱟᱨᱢᱤ ᱞᱟ.ᱜᱤᱱ ᱢᱤᱫ ᱢᱟᱨᱪ ᱥᱮᱨᱮᱧ ᱠᱚ ᱜᱚᱲᱦᱚᱱ ᱞᱮᱭᱟ ᱾ ᱱᱚᱣᱟ ᱥᱮᱨᱮᱧ ᱫᱚ ᱵᱚᱝᱥᱤᱫᱷᱚᱨ ᱥᱩᱠᱲᱟ ᱚᱞ ᱞᱮᱭᱟ ᱟᱨ ᱨᱟᱢ ᱥᱤᱝ ᱴᱷᱟ.ᱠᱩᱨ ᱜᱟᱵᱟᱱ ᱞᱮᱭᱟ ᱾ ᱑᱙᱔᱒ ᱨᱮ ᱫᱚᱥᱟᱨ ᱣᱟᱨᱞᱰ ᱣᱟᱨ ᱚᱠᱛᱚ ᱱᱚᱣᱟ ᱥᱮᱨᱮᱧ ᱫᱚ ᱫᱮᱥ_ᱫᱨᱳᱦᱚ(seditious) ᱢᱮᱱᱛᱮ ᱠᱚ ᱢᱟᱛᱟᱦᱟᱜ ᱛᱟᱦᱮᱸᱱ ᱾ ᱛᱚᱵᱮ ᱑᱙᱔᱗ ᱨᱮ ᱫᱤᱥᱚᱢ ᱪᱤᱨᱜᱟ.ᱞ ᱮᱱ ᱛᱟᱭᱚᱢ ᱱᱚᱣᱟ ᱥᱮᱨᱮᱧ ᱫᱚ ᱫᱤᱥᱚᱢ ᱫᱩᱞᱟ.ᱲᱤᱭᱟ. ᱥᱮᱨᱮᱧ ᱢᱮᱱᱛᱮ ᱠᱚ ᱢᱟᱱᱟᱣ ᱨᱩᱣᱟ.ᱲ ᱞᱮᱭᱟ ᱾ ᱱᱚᱣᱟ ᱥᱮᱨᱮᱧ ᱱᱟᱦᱟᱜ ᱨᱮᱱ ᱟ.ᱰᱤᱜᱟᱱ ᱦᱚᱲ ᱠᱚ ᱥᱮᱨᱮᱧ ᱟ.ᱨᱩ ᱟᱠᱟᱫᱟ ᱵᱟᱝᱢᱟ ᱜᱟᱵᱟᱱ ᱟ.ᱨᱩ ᱟᱠᱟᱱᱟ ᱾ ᱡᱮᱢᱚᱱ ᱪ. ᱨᱟᱢᱚᱪᱚᱱᱫᱽᱨᱚ, ᱚ.ᱨ. ᱨᱮᱦᱢᱚᱱ ᱟᱨ ᱱᱮᱛᱟᱨ ᱱᱮᱛᱟᱨ ᱜᱮ ᱤᱱᱫᱽᱨᱚᱫᱤᱯ ᱫᱟᱥᱜᱳᱯᱛᱟ ᱫᱚ ᱜᱩᱢᱱᱟᱢᱤ ᱯᱷᱤᱞᱤᱢ ᱞᱟ.ᱜᱤᱱ ᱥᱮᱨᱮᱧ ᱞᱮᱭᱟ ᱾ ᱤᱱᱰᱤᱭᱟᱱ ᱟᱨᱢᱤ ᱱᱤᱛᱚᱜ ᱱᱚᱣᱟ ᱥᱮᱨᱮᱧ ᱢᱟᱨᱪ ᱡᱚᱠᱷᱚᱱ ᱠᱚ ᱵᱮᱵᱷᱟᱨᱮᱭᱟ ᱾
ᱛᱤᱨᱩᱣᱚᱱᱚᱱᱛᱯᱩᱨᱚᱢ
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ ᱛᱷᱚᱠ:Kingdom of Travancore ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱢᱟᱲᱟᱝ ᱨᱟᱡᱽᱜᱟᱲ ᱥᱚᱦᱚᱨ ᱠᱚ ᱛᱷᱚᱠ:ᱠᱮᱨᱟᱞ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ
ᱜᱮᱭᱟᱱ ᱯᱩᱛᱷᱤ
ᱜᱮᱭᱟᱱ ᱯᱩᱛᱷᱤ (ᱤᱝᱨᱮᱡᱤ encyclopaedia) ᱫᱚ ᱢᱤᱫᱴᱟᱝ ᱜᱮᱭᱟᱱ ᱛᱩᱢᱟᱹᱞ ᱡᱟᱦᱟᱸ ᱫᱚ ᱵᱤᱥᱥᱚ ᱡᱚᱜᱽᱚᱛ ᱨᱮᱱᱟᱜ ᱡᱚᱛᱚ ᱥᱟᱛᱟᱢ ᱤᱫᱤ ᱠᱟᱛᱮᱜ ᱥᱟᱱᱟᱢ ᱞᱮᱠᱟᱱ ᱡᱚᱱᱚᱲ ᱛᱟᱦᱮᱱᱟ, ᱟᱨᱦᱚᱸ ᱡᱟᱦᱟᱱ ᱵᱤᱥᱚᱭ ᱱᱤᱭᱟᱸ ᱛᱮᱜᱮ ᱡᱚᱛᱚ ᱞᱮᱠᱟᱱ ᱠᱟᱛᱷᱟ ᱠᱚ ᱚᱱᱚᱞ ᱛᱟᱦᱮᱱᱟ᱾ ᱱᱤᱭᱟᱸ ᱜᱮᱭᱟᱱ ᱯᱩᱛᱷᱤ ᱫᱚ ᱟᱭᱢᱟ ᱞᱮᱠᱟ ᱠᱟᱛᱮᱜ ᱥᱟᱡᱟᱣ ᱟᱨ ᱦᱤᱥᱟᱹᱵᱽᱠᱚ ᱯᱟᱨᱥᱟᱞ ᱛᱮᱦᱮᱱᱟ᱾ ᱜᱮᱭᱟᱱ ᱯᱩᱛᱷᱤ ᱨᱮᱱᱟᱜ ᱡᱟᱦᱟᱱ ᱟᱨᱴᱤᱠᱮᱞ ᱚᱱᱚᱞ ᱜᱮ ᱟᱭᱢᱟ ᱞᱮᱠᱟᱱ ᱡᱚᱱᱚᱲ ᱠᱚᱛᱮ ᱥᱟᱯᱲᱟᱣ ᱠᱚ ᱟ᱾
ᱥᱤᱨᱡᱚᱱ
ᱤᱝᱨᱮᱡᱤ Encyclopaedia ᱱᱤᱭᱟᱹ ᱟᱲᱟᱝ ᱫᱚ ᱥᱮᱫᱟᱭ ᱜᱽᱨᱤᱠ "ἐγκύκλια παιδεία" (ᱮᱜᱤᱠᱞᱤᱭᱟ ᱯᱮᱫᱤᱭᱟ) ᱟᱲᱟᱝ ᱠᱷᱚᱱ ᱡᱟᱦᱟᱸ ᱫᱚ "ᱵᱟᱨᱦᱮ ᱥᱤᱠᱱᱟᱸᱛ"᱾
ᱵᱚᱣᱫᱷᱚ
ᱵᱚᱣᱫᱷᱚ ᱥᱤᱧᱚᱛ ᱫᱤᱥᱚᱢ ᱨᱮ ᱳᱰᱤᱥᱟ ᱯᱚᱱᱚᱛ ᱨᱮᱭᱟᱜ ᱵᱚᱣᱫᱷᱤ ᱦᱚᱱᱚᱛ ᱨᱮᱭᱟᱜ ᱢᱤᱫ ᱦᱮᱰᱠᱣᱟᱴᱚᱨ ᱟᱨᱵᱟᱝ ᱱᱟᱜᱟᱨ ᱠᱟᱱᱟ ᱾ ᱱᱚᱣᱟ ᱫᱚ ᱵᱚᱣᱫᱷᱚᱜᱚᱰ ᱦᱚᱸ ᱠᱚ ᱢᱮᱛᱟᱜ-ᱟ, ᱤᱠᱷᱟᱹᱱ ᱵᱚᱣᱫᱷᱚ ᱧᱩᱛᱩᱢ ᱛᱮᱦᱚᱸ ᱱᱚᱣᱟ ᱨᱮᱭᱟᱜ ᱩᱯᱨᱩᱢ ᱫᱚ ᱢᱮᱱᱟᱜ-ᱟ ᱾
ᱚᱛᱱᱚ
ᱵᱚᱣᱫᱷᱚ ᱫᱚ 20.84°N, 84.32°Wᱨᱮ ᱢᱮᱱᱟᱜ-ᱟ ᱾ ᱵᱚᱣᱫᱷᱚ ᱵᱟᱡᱟᱨ ᱳᱰᱤᱥᱟ ᱨᱮᱭᱟᱜ ᱛᱟᱞᱟᱢᱟᱞᱟ ᱴᱚᱴᱷᱟ ᱨᱮ ᱵᱚᱣᱫᱷᱚ ᱡᱤᱞᱞᱟᱹ ᱨᱮ ᱢᱮᱱᱟᱜ-ᱟ । ᱱᱚᱣᱟ ᱫᱚ ᱢᱚᱦᱟᱱᱚᱫᱤ ᱫᱷᱟᱨᱮ ᱨᱮ ᱢᱮᱱᱟᱜ-ᱟ ᱾
ᱨᱟᱡᱽᱟᱹᱨᱤ
ᱵᱚᱣᱫᱷᱚ ᱵᱤᱫᱷᱟᱱᱥᱚᱵᱷᱟ ᱴᱚᱴᱷᱟ ᱨᱤᱱᱤᱡ ᱱᱤᱛᱚᱜᱤᱡ ᱵᱤᱫᱷᱟᱭᱚᱠ ᱫᱚᱭ ᱦᱩᱭᱩᱜ ᱠᱟᱱᱟ ᱯᱨᱚᱫᱤᱯ ᱠᱩᱢᱟᱨ ᱟᱢᱚᱛ, ᱯᱚᱱᱚᱛ ᱵᱤᱫᱷᱟᱱᱥᱚᱵᱷᱟ ᱳᱰᱤᱥᱟ ᱨᱤᱱᱤᱡ ᱵᱤᱫᱷᱟᱭᱚᱠ ᱠᱟᱱᱟᱭ ᱾ ᱩᱱᱤ ᱒᱐᱑᱔ ᱨᱮᱭᱟᱜ ᱵᱟᱪᱷᱱᱟᱣ ᱨᱮᱭ ᱡᱤᱛᱠᱟᱹᱨ ᱮᱱ ᱛᱟᱭᱚᱢ ᱛᱤᱱᱟᱹᱜ ᱚᱠᱛᱚ ᱞᱟᱹᱜᱤᱫ ᱫᱚ ᱠᱟᱹᱣᱰᱟᱹᱨᱤ ᱢᱚᱱᱛᱨᱤ ᱞᱮᱠᱟ ᱦᱚᱸᱭ ᱛᱟᱦᱮᱸ ᱠᱟᱱᱟ ᱟᱨ ᱱᱤᱛᱚᱜ ᱫᱚ ᱩᱱᱤ ᱥᱯᱤᱠᱚᱨ ᱞᱮᱠᱟ ᱛᱮᱦᱚᱸ ᱥᱮᱞᱮᱫ ᱦᱩᱭ ᱟᱠᱟᱱᱟ ᱾ ᱒᱐᱐᱙-᱒᱐᱑᱔ ᱫᱷᱟᱹᱵᱤᱡ ᱩᱱᱤ ᱫᱚ ᱢᱟᱬᱟᱝ ᱥᱯᱤᱠᱚᱨ ᱦᱚᱸᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱥᱮᱨᱢᱟ ᱒᱐᱑᱔, ᱒᱐᱐᱙ ᱟᱨ ᱒᱐᱐᱔ ᱨᱮᱭᱟᱜ ᱯᱚᱱᱚᱛ ᱵᱟᱪᱷᱱᱟᱣ ᱨᱮ ᱵᱤᱹᱡᱮᱹᱰᱤᱹ ᱥᱟᱞᱟᱜ ᱒᱐᱐᱐ ᱨᱮ ᱢᱤᱫ ᱯᱷᱩᱨᱜᱟᱹᱞ ᱩᱢᱤᱫᱽᱵᱟᱨ ᱞᱮᱠᱟᱛᱮ ᱢᱟᱹᱪᱤᱭ ᱡᱤᱛᱠᱟᱹᱨ ᱞᱮᱱᱟ ᱾
ᱯᱟᱨᱵᱷᱟᱱᱤ
ᱯᱟᱨᱵᱷᱟᱱᱤ ᱥᱤᱧᱚᱛ ᱨᱮᱱᱟᱜ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱨᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱯᱟᱨᱵᱷᱟᱱᱤ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱯᱟᱨᱵᱷᱟᱱᱤ ᱟᱣᱨᱚᱸᱜᱟᱵᱟᱫᱽ, ᱱᱟᱱᱫᱮᱲ ᱟᱨ ᱞᱟᱛᱩᱨ ᱛᱟᱭᱚᱢ ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱢᱚᱨᱟᱴᱷᱣᱟᱰᱟ ᱴᱚᱴᱷᱟ ᱨᱮᱱᱟᱜ ᱯᱩᱱᱟᱝ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾ ᱯᱟᱨᱵᱷᱟᱱᱤ ᱟᱣᱨᱚᱸᱜᱟᱵᱟᱫᱽ ᱨᱮᱱᱟᱜ ᱴᱚᱴᱷᱟᱹᱨᱤ ᱦᱮᱰᱠᱩᱣᱟᱴᱚᱨ ᱠᱷᱚᱱ ᱒᱐᱐ ᱠᱤᱞᱚᱢᱤᱴᱚᱨ (᱑᱒᱐ ᱢᱤᱞ) ᱥᱟᱸᱜᱤᱧᱟ, ᱟᱫᱚ ᱱᱚᱣᱟ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱢᱩᱢᱵᱟᱭ ᱠᱷᱚᱱ ᱔᱙᱑ ᱠᱤᱞᱚᱢᱤᱴᱚᱨ (᱓᱐᱕ ᱢᱤᱞ) ᱥᱟᱸᱜᱤᱧᱟ ᱾
ᱯᱟᱨᱵᱷᱟᱱᱤ ᱵᱷᱟᱥᱟᱱᱛᱨᱟᱣ ᱱᱟᱭᱤᱠ ᱢᱚᱨᱟᱴᱷᱣᱟᱰᱟ ᱪᱟᱹᱥᱤ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱨᱮᱱᱟᱜ ᱚᱲᱟᱜ ᱠᱟᱱᱟ, ᱱᱚᱣᱟ ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱯᱩᱱᱭᱟ ᱪᱟᱹᱥᱤ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱠᱷᱚᱱ ᱢᱩᱫᱽ ᱨᱮ ᱢᱤᱫᱴᱟᱹᱝ ᱜᱮ ᱢᱮᱱᱟᱜᱼᱟ ᱾ ᱚᱱᱟ ᱥᱟᱶᱛᱮ, ᱯᱟᱨᱵᱷᱟᱱᱤ ᱨᱮ ᱢᱤᱫ ᱥᱮᱨᱢᱟ ᱯᱟᱨᱟᱵᱽ ᱦᱚᱸ ᱢᱮᱱᱟᱜᱼᱟ,
ᱚᱛᱱᱚᱜ
ᱯᱟᱨᱵᱷᱟᱱᱤ 19.27°N, 76.78°W ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱓᱔᱗ ᱢᱤᱴᱚᱨ ᱢᱮᱱᱟᱜᱼᱟ ᱾
ᱥᱚᱲᱚᱠ
ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱖᱑ ᱢᱟᱨᱮ ᱮᱱᱮᱪ ᱒᱒᱒, ᱱᱚᱣᱟ ᱯᱚᱱᱚᱛ ᱫᱚ ᱛᱮᱞᱮᱝᱜᱟᱱᱟ ᱟᱨ ᱢᱚᱦᱟᱨᱟᱥᱴᱨᱚ ᱡᱚᱲᱟᱣ ᱟᱠᱟᱱᱟ, ᱱᱚᱜᱚᱨ ᱞᱮᱠᱟᱛᱮ ᱥᱮᱱᱚᱜᱼᱟ, ᱚᱠᱟᱨᱮ ᱱᱚᱣᱟ ᱢᱩᱢᱵᱟᱭ, ᱱᱟᱱᱫᱮᱲ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱖᱑ ᱣᱮᱞᱯᱷᱮᱭᱟᱨ (Welfare) ᱨᱮ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱓ ᱨᱮ ᱟᱡᱟᱜ ᱰᱟᱦᱟᱨ ᱵᱮᱱᱟᱣᱟ ᱾ ᱚᱠᱟ ᱱᱚᱣᱟ ᱠᱚᱧᱮᱼᱥᱟᱢᱟᱝ ᱥᱚᱦᱚᱨ ᱤᱱᱫᱚᱨ, ᱡᱷᱟᱸᱥᱤ, ᱟᱜᱽᱨᱟ ᱟᱨ ᱠᱚᱧᱮᱼᱮᱛᱚᱢ ᱥᱚᱦᱚᱨ ᱡᱮᱞᱮᱠᱟ ᱵᱟᱨᱚᱬᱟᱥᱤ, ᱱᱟᱜᱽᱯᱩᱨ, ᱟᱫᱤᱞᱟᱵᱟᱫ, ᱱᱤᱡᱟᱢᱟᱵᱟᱫᱽ, ᱦᱟᱭᱫᱨᱟᱵᱟᱫᱽ, ᱵᱮᱝᱜᱟᱞᱩᱨᱩ ᱟᱨ ᱠᱟᱱᱭᱟᱠᱩᱢᱟᱨᱤ ᱠᱷᱚᱱ ᱡᱤᱲᱟᱣ ᱟᱠᱟᱱᱟ ᱾
ᱥᱚᱱᱟᱦᱟᱛᱩ
ᱥᱚᱱᱟᱦᱟᱛᱩ ᱫᱚ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮ ᱨᱟᱺᱪᱤ ᱦᱚᱱᱚᱛ ᱨᱮᱱᱟᱜ ᱵᱩᱱᱰᱩ ᱡᱚᱜᱚ ᱠᱷᱚᱸᱰ ᱨᱮ ᱥᱚᱱᱟᱦᱟᱛᱩ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱢᱤᱫ ᱟᱹᱛᱩ ᱠᱟᱱᱟ ᱾
ᱴᱷᱟᱶ
ᱥᱟᱹᱨᱟᱹᱭᱠᱮᱞᱟ ᱠᱷᱚᱨᱥᱚᱶᱟ ᱦᱚᱱᱚᱛ ᱠᱷᱚᱱ ᱞᱤᱸᱜᱤᱱ ᱠᱟᱱ ᱢᱟᱲᱟᱝ ᱥᱚᱵᱚᱨᱱᱟᱠᱷᱟ ᱜᱟᱰᱟ ᱫᱚ ᱯᱚᱪᱷᱤᱢ ᱵᱟᱝᱞᱟ ᱨᱮ ᱯᱩᱨᱩᱞᱤᱭᱟᱹ ᱦᱚᱱᱚᱛ ᱥᱟᱶ ᱥᱤᱢᱟᱹ ᱵᱮᱱᱟᱣᱟ ᱾
ᱧᱮᱱᱮᱞ ᱴᱚᱴᱷᱟ
ᱥᱟᱶᱛᱮ ᱱᱚᱠᱥᱟ ᱫᱚ ᱨᱟᱺᱪᱤ ᱰᱷᱤᱯᱟᱹ ᱚᱛᱮᱛ ᱨᱮᱱᱟᱜ ᱢᱤᱫ ᱴᱷᱟᱶ ᱧᱮᱞᱚᱜᱼᱟ, ᱱᱚᱣᱟ ᱰᱷᱮᱨ ᱛᱮᱫ ᱴᱷᱟᱶ ᱫᱚ ᱫᱚᱨᱭᱟ ᱟᱴᱮᱫ ᱠᱷᱚᱱ ᱒,᱑᱔᱐ ᱯᱷᱤᱴ ᱩᱥᱩᱞ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱠᱚᱧᱮ-ᱥᱟᱢᱟᱝ ᱥᱮᱦᱮᱫ ᱨᱮ ᱢᱤᱫᱴᱟᱹᱝ ᱦᱩᱰᱤᱧ ᱫᱷᱟᱨᱟ ᱦᱟᱜ ᱴᱷᱟᱶ ᱫᱚ ᱞᱟᱛᱟᱨ ᱨᱟᱺᱪᱤ ᱰᱷᱤᱯᱟᱹ ᱚᱛᱮᱛ ᱠᱟᱱᱟ, ᱱᱚᱣᱟ ᱫᱚ ᱫᱚᱨᱭᱟ ᱟᱴᱮᱫ ᱠᱷᱚᱱ ᱕᱐᱐ ᱠᱷᱚᱱ ᱑,᱐᱐᱐ ᱯᱷᱤᱴ ᱩᱥᱩᱞ ᱨᱮ ᱥᱤᱞᱞᱤ, ᱨᱟᱦᱮ, ᱥᱚᱱᱟᱦᱟᱛᱩ ᱟᱨ ᱛᱟᱢᱟᱲ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱯᱟᱥᱱᱟᱣ ᱟᱠᱟᱱᱟ ᱾ ᱨᱟᱺᱪᱤ ᱨᱮᱱᱟᱜ ᱮᱛᱚᱢ-ᱯᱟᱪᱮ ᱨᱮ ᱑᱖ ᱠᱤᱞᱚᱢᱤᱴᱚᱨ ᱡᱤᱞᱤᱧ ᱢᱤᱫᱴᱟᱹᱝ ᱩᱥᱩᱞ ᱢᱮᱱᱟᱜᱼᱟ ᱾ ᱛᱟᱞᱟ ᱰᱷᱤᱯᱟᱹ ᱚᱛᱮᱛ ᱨᱮᱫᱚ ᱵᱷᱮᱜᱟᱨ-ᱵᱷᱮᱜᱟᱨ ᱵᱩᱨᱩ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱢᱩᱬ ᱜᱟᱰᱟ ᱫᱚ ᱥᱚᱵᱚᱨᱱᱟᱠᱷᱟ ᱫᱚ ᱨᱟᱛᱩ ᱴᱷᱮᱱ ᱚᱸᱰᱚᱠᱚᱜᱼᱟ, ᱥᱟᱢᱟᱝ ᱥᱮᱦᱮᱫ ᱨᱮ ᱞᱤᱸᱜᱤᱱᱟ ᱟᱨ ᱦᱩᱸᱰᱨᱩ ᱡᱷᱟᱨᱱᱟ ᱨᱮ ᱓᱐᱐ ᱯᱷᱤᱴ ᱢᱤᱫᱴᱟᱹᱝ ᱧᱩᱨᱩᱜ ᱥᱟᱶᱛᱮ ᱰᱷᱤᱯᱟᱹ ᱚᱛᱮᱛ ᱠᱷᱚᱱ ᱟᱬᱜᱚᱱᱟ ᱾
ᱯᱩᱞᱤᱥ ᱥᱴᱮᱥᱚᱱ
ᱯᱩᱞᱤᱥ ᱥᱴᱮᱥᱚᱱ ᱫᱚ ᱥᱚᱱᱟᱦᱟᱛᱩ ᱨᱮ ᱢᱮᱱᱟᱜᱼᱟ ᱾
ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱦᱮᱰᱠᱩᱣᱟᱴᱚᱨ
ᱥᱚᱱᱟᱦᱟᱛᱩ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱥᱚᱱᱟᱦᱟᱛᱩ ᱟᱹᱛᱩ ᱨᱮ ᱢᱮᱱᱟᱜᱼᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱚᱱᱟᱦᱟᱛᱩ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱒,᱖᱘᱓ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱑,᱓᱓᱒ (᱕᱐%) ᱠᱚᱲᱟ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱑,᱓᱕᱑ (᱕᱐%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱨᱤᱱ ᱫᱚ ᱔᱕᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱥᱚᱱᱟᱦᱟᱛᱩ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱑,᱔᱑᱘ ᱜᱚᱴᱟᱝ ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ (᱖ ᱵᱚᱪᱷᱚᱨ ᱠᱷᱚᱱ ᱰᱮᱦᱮᱨ ᱩᱢᱚᱨ ᱠᱚᱣᱟᱜ ᱖᱓.᱗᱐%) ᱾
ᱥᱮᱪᱮᱫ
ᱮᱥ.ᱮᱥ. ᱩᱱᱩᱥᱩᱞ ᱟᱥᱲᱟ ᱥᱚᱱᱟᱦᱟᱛᱩ ᱫᱚ ᱑᱙᱕᱔ ᱥᱟᱞ ᱨᱮ ᱛᱷᱟᱯᱚᱱ ᱟᱠᱟᱱ ᱢᱤᱫ ᱦᱤᱱᱫᱤ-ᱛᱟᱱᱟᱞᱟ ᱥᱮᱪᱮᱫ ᱥᱟᱸᱥᱛᱷᱟᱱ ᱠᱟᱱᱟ ᱾ ᱱᱚᱸᱰᱮ ᱫᱚ ᱟᱨᱮ ᱪᱟᱱᱚᱪ ᱟᱨ ᱜᱮᱞ ᱪᱟᱱᱚᱪ ᱫᱷᱟᱹᱵᱤᱡ ᱯᱟᱲᱦᱟᱣ ᱨᱮᱱᱟᱜ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾ ᱱᱚᱸᱰᱮ ᱫᱚ ᱢᱤᱫᱴᱟᱹᱝ ᱠᱷᱮᱞᱚᱸᱰ ᱴᱟᱺᱰᱤ ᱟᱨ ᱢᱤᱫᱴᱟᱹᱝ ᱯᱚᱛᱚᱵ ᱚᱲᱟᱜ ᱢᱮᱱᱟᱜᱼᱟ ᱡᱟᱦᱟᱸ ᱨᱮ ᱗᱑᱕ ᱜᱚᱴᱟᱝ ᱯᱚᱛᱚᱵ ᱢᱮᱱᱟᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱨᱟᱺᱪᱤ ᱦᱚᱱᱚᱛ ᱨᱮᱱᱟᱜ ᱟᱹᱛᱩ ᱠᱚ
ᱵᱟᱵᱟ ᱵᱚᱭᱫᱚᱱᱟᱛᱷ ᱫᱷᱟᱢ ᱫᱮᱣᱜᱷᱚᱨ ᱦᱟᱢᱥᱟᱯᱷᱟᱨ ᱮᱠᱥᱯᱨᱮᱥ
᱒᱒᱔᱕᱙/᱒᱒᱔᱖᱐ ᱢᱚᱫᱷᱩᱯᱩᱨ - ᱟᱱᱚᱱᱫᱽ ᱵᱤᱦᱟᱨ ᱴᱟᱨᱢᱤᱱᱟᱞ ᱦᱟᱢᱥᱟᱯᱷᱟᱨ ᱮᱠᱥᱯᱨᱮᱥ (ᱵᱟᱵᱟ ᱵᱚᱭᱫᱚᱱᱟᱛᱷ ᱫᱷᱟᱢ ᱦᱟᱢᱥᱟᱯᱷᱟᱨ ᱮᱠᱥᱯᱨᱮᱥ ᱞᱮᱠᱟᱛᱮ ᱦᱚᱸ ᱵᱟᱰᱟᱭᱚᱜᱼᱟ) ᱫᱚ ᱥᱤᱧᱚᱛᱤᱭᱟᱹ ᱨᱮᱞ - ᱥᱟᱢᱟᱝ ᱨᱮᱞ ᱡᱳᱱ ᱨᱮᱱᱟᱜ ᱦᱟᱢᱥᱟᱯᱷᱟᱨ ᱮᱠᱥᱯᱨᱮᱥ ᱛᱷᱚᱠ ᱨᱮᱱᱟᱜ ᱢᱤᱫ ᱥᱩᱯᱚᱨᱯᱷᱟᱥᱴ ᱮᱠᱥᱯᱨᱮᱥ ᱴᱨᱮᱱ ᱠᱟᱱᱟ᱾ ᱱᱚᱣᱟ ᱥᱤᱧᱚᱛ ᱨᱮᱱᱟᱜ ᱢᱚᱫᱷᱩᱯᱩᱨ ᱡᱚᱝᱥᱚᱱ ᱟᱨ ᱟᱱᱚᱱᱫᱽ ᱵᱤᱦᱟᱨ ᱴᱟᱨᱢᱤᱱᱟᱞ ᱛᱟᱞᱟ ᱨᱮ ᱪᱟᱞᱟᱜᱼᱟ᱾
ᱠᱟᱢᱨᱟ ᱠᱚ
ᱴᱨᱮᱱ ᱨᱮ ᱑᱖ ᱜᱚᱴᱟᱝ ᱓ ᱛᱷᱚᱠ ᱟᱱᱟᱜ ᱮ.ᱥᱤ. ᱟᱨ ᱒ ᱜᱚᱴᱟᱝ ᱥᱞᱤᱯᱚᱨ ᱮᱞ.ᱦᱤ.ᱵᱤ. ᱠᱟᱢᱨᱟ ᱢᱮᱱᱟᱜ-ᱟ᱾ ᱚᱱᱟ ᱥᱟᱶᱛᱮ ᱡᱚᱛᱚ ᱯᱟᱦᱴᱟ ᱨᱮ ᱵᱟᱨᱭᱟ ᱡᱮᱱᱮᱴᱚᱨ ᱠᱟᱨ ᱢᱮᱱᱟᱜᱼᱟ᱾ ᱱᱚᱣᱟ ᱨᱮ ᱡᱚᱛᱚ ᱠᱟᱢᱨᱟ ᱨᱮ ᱵᱟᱨᱭᱟ ᱥᱠᱨᱤᱱ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱦᱤᱡᱩᱜ ᱥᱮᱱᱚᱜ ᱥᱴᱮᱥᱚᱱ ᱟᱨ ᱦᱮᱡ ᱥᱮᱱᱚᱜ ᱦᱚᱲ ᱠᱚᱣᱟᱜ ᱵᱟᱰᱟᱭ ᱞᱟᱹᱜᱤᱫ ᱤᱱᱯᱷᱚᱨᱢᱮᱥᱚᱱ ᱮᱢᱚᱜᱼᱟ᱾ ᱡᱚᱛᱚ ᱠᱟᱢᱨᱟ ᱨᱮ ᱥᱤᱹᱥᱤᱹᱴᱤᱹᱵᱤᱹ ᱠᱮᱢᱮᱨᱟ ᱞᱟᱜᱟᱣ ᱢᱮᱱᱟᱜᱼᱟ᱾
ᱥᱮᱵᱟ
ᱱᱚᱶᱟ ᱥᱮᱵᱟ ᱫᱚ ᱑,᱒᱓᱖ ᱠᱤᱞᱚᱢᱤᱴᱚᱨ (᱗᱖᱘ ᱢᱟᱭᱤᱞ) ᱥᱟᱺᱜᱤᱧᱟ᱾ ᱱᱚᱶᱟ ᱫᱚ ᱑᱘ ᱴᱟᱲᱟᱝ ᱚᱠᱛᱚ ᱨᱮ ᱟᱱᱚᱱᱫᱽ ᱵᱤᱦᱟᱨ ᱴᱟᱨᱢᱤᱱᱟᱞ ᱟᱨ ᱢᱟᱫᱷᱩᱯᱩᱨ ᱡᱚᱝᱥᱚᱱ ᱛᱟᱞᱟ ᱦᱤᱡᱩᱜ ᱥᱮᱱᱚᱜᱼᱟ᱾
ᱴᱨᱮᱠᱥᱟᱱ
ᱵᱟᱱᱟᱨ ᱴᱨᱮᱱ ᱫᱚ ᱜᱟᱡᱤᱭᱟᱵᱟᱫᱽ (GZB) ᱵᱮᱥ ᱟᱠᱟᱱ WAP 7 ᱞᱳᱠᱳᱢᱳᱴᱤᱵᱷ ᱛᱮ ᱪᱟᱞᱟᱜ ᱠᱟᱱᱟ᱾
ᱨᱩᱴ ᱟᱨ ᱦᱚᱞᱴ ᱠᱚ
ᱱᱚᱶᱟ ᱫᱚ ᱢᱟᱫᱷᱩᱯᱩᱨ ᱠᱷᱚᱱ ᱡᱚᱥᱤᱰᱷᱤᱦ ᱡᱚᱝᱥᱚᱱ, ᱠᱤᱭᱩᱞ ᱡᱚᱝᱥᱚᱱ, ᱯᱟᱴᱱᱟ ᱡᱚᱝᱥᱚᱱ, ᱟᱨᱟ ᱡᱚᱝᱥᱚᱱ, ᱢᱩᱜᱚᱞᱥᱚᱨᱟᱭ ᱡᱚᱝᱥᱚᱱ, ᱟᱞᱞᱟᱦᱟᱵᱟᱫᱽ ᱡᱚᱝᱥᱚᱱ, ᱠᱟᱱᱯᱩᱨ ᱡᱚᱝᱥᱚᱱ ᱥᱮᱫ ᱛᱮ ᱟᱱᱚᱱᱫᱽ ᱵᱤᱦᱟᱨ ᱴᱚᱨᱢᱤᱱᱟᱞ ᱫᱷᱟᱵᱤᱡ ᱪᱟᱞᱟᱜᱼᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱴᱨᱮᱱ ᱛᱷᱚᱠ: ᱮᱠᱥᱯᱨᱮᱥ ᱴᱨᱮᱱ ᱛᱷᱚᱠ: ᱦᱟᱢᱥᱟᱯᱷᱟᱨ ᱮᱠᱥᱯᱨᱮᱥ
ᱥᱤᱧᱚᱛ ᱨᱮ ᱛᱤᱨᱞᱟ. ᱦᱚᱲᱢᱚᱥᱟᱶᱟᱨ
ᱥᱤᱧᱚᱛ ᱨᱮ ᱛᱤᱨᱞᱟᱹ ᱦᱚᱲᱢᱚᱥᱟᱶᱟᱨ
ᱥᱤᱧᱚᱛ ᱨᱮ ᱛᱤᱨᱞᱟᱹ ᱦᱚᱲᱢᱚᱥᱟᱶᱟᱨ ᱚᱥᱟᱶᱟᱨ ᱫᱚ ᱟᱹᱰᱤ ᱞᱮᱠᱟᱱ ᱩᱯᱨᱩᱢ ᱛᱚᱦᱚᱨ ᱛᱮ ᱵᱤᱱᱤᱰᱟᱹᱣ ᱦᱩᱭ ᱫᱟᱲᱮᱭᱟᱜᱼᱟ ᱾ ᱡᱟᱦᱟᱸ ᱫᱚ ᱚᱛᱱᱚᱜᱼᱟᱹᱨᱤ, ᱥᱟᱶᱛᱟᱨᱤ, ᱠᱟᱹᱣᱰᱤ-ᱟᱹᱨᱤ ᱟᱨ ᱞᱟᱠᱪᱟᱨᱮᱛ ᱛᱷᱚᱠ ᱨᱮ ᱦᱩᱭ ᱫᱟᱲᱮᱭᱟᱜᱼᱟ ᱾ ᱛᱤᱨᱞᱟᱹ ᱟᱜ ᱦᱚᱲᱢᱚᱥᱟᱶᱟᱨ ᱚᱥᱟᱶᱟᱨ ᱨᱮᱭᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱮᱛᱮᱫ ᱫᱚ ᱱᱚᱣᱟ ᱠᱟᱱᱟ ᱡᱮ ᱢᱟᱱᱣᱟ ᱵᱷᱟᱹᱞᱟᱹᱭ ᱟᱨ ᱠᱟᱹᱣᱰᱤ-ᱟᱹᱨᱤ ᱩᱛᱱᱟᱹᱣ ᱨᱮ ᱜᱚᱲᱚ ᱥᱚᱦᱚᱫ ᱮ ᱮᱢᱚᱜᱼᱟ ᱾
ᱱᱤᱛᱚᱜ ᱞᱮᱠᱟᱱ ᱡᱩᱜᱽᱨᱮ ᱥᱤᱧᱚᱛ ᱫᱤᱥᱚᱢ ᱨᱮ ᱛᱤᱨᱞᱟᱹ ᱠᱚᱣᱟᱜ ᱦᱚᱲᱡᱚᱥᱟᱶᱟᱨ ᱮᱴᱠᱮᱴᱚᱬᱮ ᱦᱚᱸ ᱟᱹᱰᱤᱜᱟᱱ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱥᱤᱧᱚᱛ ᱨᱮᱭᱟᱜ ᱠᱟᱹᱣᱰᱤ ᱵᱮᱵᱚᱥᱛᱟ ᱥᱟᱧᱪᱟᱣ ᱨᱮ ᱟᱹᱰᱤᱜᱟᱱ ᱵᱟᱹᱲᱤᱡ ᱚᱨᱥᱚᱝ ᱵᱟᱡᱟᱣᱜ ᱠᱟᱱᱟ ᱾
ᱡᱟᱱᱟᱝ ᱞᱮᱠᱟᱛᱮ ᱦᱚᱲᱢᱚᱥᱟᱶᱟᱨ ᱛᱤᱠᱪᱷᱟᱹ
ᱭᱩᱱᱟᱭᱴᱮᱰ ᱱᱮᱥᱚᱱ ᱦᱚᱛᱮᱛᱮ ᱵᱷᱟᱨᱚᱛ ᱫᱚ ᱛᱟᱞᱟᱢᱟᱞᱟ ᱟᱨᱡᱟᱣᱤᱭᱟᱹ ᱫᱤᱥᱚᱢ ᱢᱮᱱᱛᱮ ᱵᱤᱠᱱᱟᱹᱣ ᱟᱠᱟᱱᱟ ᱾ ᱣᱟᱞᱰ ᱤᱠᱳᱱᱳᱢᱤ ᱯᱷᱳᱨᱢ ᱨᱤᱯᱚᱨᱴ ᱞᱮᱠᱟᱛᱮ ᱡᱟᱱᱟᱝᱟᱱ ᱵᱟᱝ ᱥᱚᱢᱟᱱ ᱞᱮᱠᱟᱛᱮ ᱵᱷᱟᱨᱚᱛ ᱫᱚ ᱡᱚᱛᱚ ᱠᱷᱚᱱ ᱵᱟᱹᱲᱤᱡ ᱫᱤᱥᱚᱢ ᱨᱮᱭᱟᱜ ᱛᱟᱹᱞᱠᱟᱹ ᱨᱮ ᱴᱷᱟᱶ ᱮ ᱧᱟᱢ ᱟᱠᱟᱜᱼᱟ ᱾ ᱑᱘᱗ ᱜᱚᱴᱟᱝ ᱫᱤᱥᱚᱢ ᱤᱫᱤ ᱠᱟᱛᱮ ᱵᱮᱱᱟᱣ ᱟᱠᱟᱱ ᱛᱟᱹᱞᱠᱟᱹ ᱨᱮ ᱵᱷᱟᱨᱚᱛ ᱫᱚ ᱑᱓᱒ ᱴᱷᱟᱶ ᱮ ᱟᱢᱮᱴ ᱟᱠᱟᱜᱼᱟ ᱾ ᱡᱟᱱᱟᱝ ᱨᱮᱭᱟᱜ ᱵᱟᱝᱢᱤᱫ ᱠᱷᱟᱹᱛᱤᱨ ᱱᱚᱝᱠᱟ ᱫᱚ ᱴᱷᱟᱹᱣᱠᱟᱹ ᱟᱠᱟᱱᱟ ᱾ ᱤᱸᱜᱟᱛ ᱜᱩᱡᱩᱜ, ᱠᱟᱹᱴᱤᱡ ᱵᱚᱭᱚᱥ ᱨᱮ ᱜᱤᱫᱽᱨᱟᱹ ᱮᱸᱜᱟᱛᱚᱜ, ᱥᱮᱪᱮᱫ ᱨᱮᱭᱟᱜ ᱵᱮᱵᱚᱥᱛᱟ ᱠᱚᱜᱮ ᱫᱟᱭᱤ ᱢᱮᱱᱛᱮ ᱨᱤᱯᱚᱨᱴ ᱨᱮ ᱢᱮᱱ ᱟᱠᱟᱱᱟ ᱾ ᱡᱟᱱᱟᱝ ᱞᱮᱠᱟᱛᱮ ᱥᱟᱶᱟᱨ ᱥᱟᱶᱛᱟᱨᱤ, ᱠᱟᱹᱣᱰᱤᱟᱹᱨᱤ ᱟᱨ ᱨᱟᱡᱽ ᱟᱹᱨᱤ ᱪᱮᱛᱟᱱ ᱨᱮ ᱞᱟᱫᱮ ᱟᱠᱟᱱᱟ ᱾ ᱱᱚᱣᱟ ᱜᱮ ᱛᱤᱨᱞᱟᱹ ᱠᱚᱣᱟᱜ ᱦᱚᱲᱢᱚ ᱥᱟᱶᱟᱨ ᱩᱛᱱᱟᱹᱣ ᱟᱨ ᱚᱨᱥᱚᱝ ᱫᱤᱥᱟᱹ ᱞᱮᱠᱟᱛᱮ ᱟᱹᱰᱤ ᱢᱟᱨᱟᱝ ᱴᱷᱟᱶ ᱮ ᱟᱢᱮᱴ ᱟᱠᱟᱜᱼᱟ ᱾ ᱠᱷᱟᱹᱞᱤ ᱤᱱᱟᱹᱝ ᱥᱩᱢᱩᱝ ᱫᱚ ᱵᱟᱝ ᱜᱮ, ᱱᱚᱣᱟ ᱦᱚᱸ ᱢᱤᱫ ᱪᱮᱛᱟᱱ ᱛᱷᱟᱨ ᱨᱮᱜᱮ ᱛᱤᱨᱞᱟᱹ ᱠᱚᱣᱟᱜ ᱦᱚᱲᱢᱚ ᱥᱟᱶᱟᱨ ᱪᱮᱛᱟᱱ ᱨᱮ ᱟᱹᱰᱤ ᱜᱟᱺᱦᱤᱨ ᱚᱨᱥᱚᱝ ᱵᱟᱡᱟᱣᱜᱼᱟ ᱾ ᱢᱤᱫ ᱯᱚᱲᱦᱚᱱ ᱠᱷᱚᱱ ᱵᱟᱰᱟᱭ ᱧᱟᱢ ᱟᱠᱟᱱᱟ ᱪᱤ ᱠᱩᱲᱤ ᱜᱤᱫᱽᱨᱟᱹ ᱠᱷᱚᱱ ᱫᱚ ᱠᱚᱲᱟ ᱜᱤᱫᱽᱨᱟᱹ ᱵᱟᱹᱲᱛᱤ ᱦᱚᱲᱢᱚ ᱥᱟᱶᱟᱨ ᱥᱩᱵᱤᱫᱷᱟᱹ ᱫᱚᱠᱚ ᱧᱟᱢ ᱮᱫ ᱠᱟᱱᱟ ᱾
ᱡᱟᱱᱟᱝ ᱨᱮᱭᱟᱜ ᱵᱷᱳᱯᱮᱜᱮᱫ ᱫᱚ ᱡᱟᱱᱟᱢ ᱨᱮᱭᱟᱜ ᱢᱟᱬᱟᱝ ᱠᱷᱚᱱᱴᱷᱟᱹᱣᱠᱟᱹ ᱦᱮᱡ ᱟᱹᱜᱩ ᱟᱠᱟᱱᱟ ᱾ ᱜᱤᱫᱽᱨᱟᱹ ᱡᱟᱱᱟᱢᱚᱜ ᱢᱟᱬᱟᱝ ᱠᱷᱚᱱ ᱜᱮ ᱜᱷᱟᱨᱚᱸᱡᱽ ᱥᱚᱦᱮᱫᱤᱭᱟᱹ ᱠᱚᱜᱮ ᱠᱚᱲᱟ ᱦᱚᱯᱚᱱ ᱜᱮ ᱧᱟᱢ ᱨᱮᱭᱟᱜ ᱵᱟᱹᱲᱛᱤ ᱟᱸᱥ ᱠᱚ ᱫᱚᱦᱚᱭᱟ ᱾ ᱟᱹᱰᱤ ᱵᱮᱲᱟ ᱨᱮᱜᱮ ᱟᱭᱳ ᱠᱚᱞᱮ ᱠᱩᱠᱷᱤ ᱨᱮ ᱠᱩᱲᱤ ᱜᱤᱫᱽᱨᱟᱹᱭ ᱦᱟᱨᱟᱜ ᱠᱟᱱᱟ ᱢᱮᱱᱛᱮ ᱵᱟᱰᱟᱭ ᱠᱟᱛᱮ ᱩᱱᱤ ᱫᱚ ᱟᱭᱳ ᱠᱚᱞᱮ ᱨᱮᱜᱮ ᱨᱟᱹᱯᱩᱫ ᱜᱤᱰᱤ ᱨᱮᱭᱟᱜ ᱟᱸᱥ ᱟᱹᱰᱤ ᱜᱮᱭᱟ ᱾ ᱪᱮᱫᱟᱜ ᱥᱮ ᱜᱷᱟᱨᱚᱸᱡᱤᱭᱟᱹ ᱠᱚᱣᱟᱜ ᱯᱩᱭᱞᱩ ᱟᱸᱥ ᱫᱚ ᱢᱤᱫ ᱠᱚᱲᱟ ᱜᱤᱫᱽᱨᱟᱹ ᱧᱟᱢ ᱨᱮᱭᱟᱜ ᱾ ᱵᱷᱟᱨᱚᱛ ᱨᱮ ᱟᱹᱰᱤ ᱞᱮᱠᱟᱱ ᱥᱚᱨᱠᱟᱨᱤ ᱟᱨ ᱵᱟᱝ ᱥᱚᱨᱠᱟᱨᱤ ᱜᱟᱶᱛᱟᱨᱮ ᱠᱟᱹᱢᱤᱠᱟᱱ ᱙᱒% ᱛᱤᱨᱞᱟᱹ ᱠᱚᱣᱟᱜ ᱪᱟᱸᱫᱚᱠᱤᱭᱟᱹ ᱢᱩᱡᱽᱨᱤ ᱑᱐,᱐᱐᱐ ᱠᱷᱚᱱ ᱦᱚᱸ ᱠᱚᱢ ᱡᱟᱦᱟᱸ ᱫᱚ ᱠᱚᱲᱟ ᱦᱚᱯᱚᱱ ᱠᱷᱚᱱ ᱫᱚ ᱟᱹᱰᱤ ᱜᱮ ᱠᱚᱢ ᱟᱨ ᱘᱒% ᱠᱚᱲᱟ ᱦᱚᱯᱚᱱ ᱟᱜ ᱪᱟᱸᱫᱚᱠᱤᱭᱟᱹ ᱢᱩᱡᱽᱨᱤ ᱑᱐,᱐᱐᱐ ᱠᱷᱚᱱ ᱠᱚᱢ ᱾
ᱥᱤᱧᱚᱛ ᱨᱮ ᱦᱚᱲᱢᱚᱥᱟᱶᱟᱨ ᱛᱤᱠᱪᱷᱟᱹ ᱛᱚᱦᱚᱨ ᱨᱮ ᱮᱴᱠᱮᱴᱚᱬᱮ
᱒᱐᱐᱕ ᱥᱟᱞᱮᱨᱮ ᱥᱤᱧᱚᱛ ᱨᱮ ᱡᱟᱹᱛᱤᱭᱟᱹᱨᱤ ᱟᱹᱛᱩ ᱦᱚᱲᱢᱚᱥᱟᱶᱟᱨ ᱡᱚᱥ ᱨᱤᱛᱟᱹᱱᱟᱹᱨᱤ ᱴᱷᱟᱹᱣᱠᱟᱹ ᱟᱠᱟᱱᱟ ᱾ ᱱᱚᱣᱟ ᱨᱮᱭᱟᱜ ᱡᱚᱥ ᱟᱸᱥ ᱫᱚ ᱜᱤᱫᱟᱹᱨ ᱜᱩᱨ ᱟᱨ ᱮᱸᱜᱟᱛ ᱜᱩᱨ ᱨᱮᱭᱟᱜ ᱫᱚᱨ ᱠᱚᱢ ᱦᱚᱪᱚᱭ ᱜᱮ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱛᱤᱨᱞᱟ. ᱦᱚᱲᱢᱚᱥᱟᱶᱟᱨ ᱥᱟᱯᱟᱲᱟᱣ ᱒᱐᱑᱘
ᱦᱟᱨᱛᱟ
ᱦᱟᱨᱛᱟ(skin) ᱦᱚᱲᱢᱚ ᱨᱮᱱᱟᱜ ᱵᱟᱦᱨᱮ ᱦᱟᱹᱴᱤᱧ ᱠᱟᱱᱟ᱾ ᱱᱚᱶᱟ ᱣᱮᱥᱴᱚᱱ ᱢᱟᱹᱱᱢᱤ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱢᱟᱲᱟᱝ ᱦᱟᱹᱴᱤᱧ ᱠᱟᱱᱟ ᱡᱟᱦᱟᱸ ᱚᱱᱟ ᱨᱮᱱᱟᱜ ᱫᱚᱥᱟᱨ ᱦᱟᱹᱴᱤᱧ ᱩᱛᱟᱠ ᱨᱮᱱᱟᱜ ᱟᱭᱢᱟ ᱡᱤᱱᱤᱥ ᱛᱮ ᱵᱟᱱᱟᱣ ᱟᱠᱟᱱᱟ ᱟᱨ ᱚᱱᱟ ᱵᱷᱤᱛᱨᱤ ᱡᱤᱞ ᱯᱮᱥᱤ, ᱡᱟᱝ, ᱞᱟᱹᱜᱤᱫ ᱡᱟᱝ(ligament) ᱟᱨ ᱵᱷᱤᱛᱤᱨ ᱦᱟᱹᱴᱤᱧ ᱠᱚᱭ ᱜᱚᱲᱚ ᱟᱭ ᱠᱟᱱᱟ
ᱢᱟᱹᱱᱢᱤ ᱟᱨ ᱮᱴᱟᱜ ᱡᱤᱣᱤᱭᱟᱱ ᱨᱮᱱᱟᱜ ᱵᱟᱱᱟᱣ
ᱢᱟᱢᱟᱞᱤᱭᱟᱱ ᱦᱟᱨᱛᱟ ᱵᱟᱨᱭᱟ ᱞᱮᱠᱟᱱᱟ ᱺ- ᱮᱯᱤᱰᱟᱨᱢᱤᱥ (epidermis), ᱡᱟᱦᱟᱸ ᱫᱟᱜ ᱡᱤᱣᱤᱭᱟᱱ ᱟᱨ ᱤᱱᱯᱷᱮᱠᱥᱚᱱ ᱠᱷᱚᱱ ᱵᱮᱨᱤᱭᱟᱨ ᱨᱮᱱᱟᱜ ᱜᱚᱲᱚ ᱟᱨ ᱰᱟᱨᱢᱤᱥ(dermis), ᱡᱟᱦᱟᱸ ᱫᱚ ᱦᱟᱨᱛᱟ ᱨᱮᱱᱟᱜ ᱮᱯᱟᱱᱰᱟᱡᱮᱡ (appendage) location ᱜᱚᱲᱚ᱾
ᱫᱟᱫᱽᱨᱟ ᱟᱨ ᱱᱚᱜᱚᱨ ᱦᱟᱵᱮᱞᱤ
ᱫᱟᱫᱽᱨᱟ ᱟᱨ ᱱᱚᱜᱚᱨ ᱦᱟᱵᱮᱞᱤ ᱥᱤᱧᱚᱛ ᱨᱮᱭᱟᱜ ᱢᱤᱫ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱠᱟᱱᱟ ᱾ ᱱᱚᱣᱟ ᱫᱚ ᱫᱩᱠᱷᱤᱱ ᱥᱤᱧᱚᱛ ᱨᱮᱭᱟᱜ ᱢᱚᱦᱟᱨᱟᱥᱴᱨᱚ ᱟᱨ ᱜᱩᱡᱽᱨᱟᱴ ᱛᱟᱞᱟ ᱨᱮ ᱢᱮᱱᱟᱜᱼᱟ, ᱚᱱᱠᱟ ᱫᱚ ᱫᱟᱫᱽᱨᱟ, ᱡᱟᱦᱟᱸ ᱫᱚ ᱱᱚᱣᱟ ᱮᱞᱟᱠᱟ ᱨᱮᱭᱟᱜ ᱢᱤᱫ ᱛᱟᱞᱩᱠᱟ ᱢᱮᱱᱟᱜᱼᱟ, ᱛᱤᱱᱟᱹᱝ ᱜᱟᱱ ᱠᱤᱞᱳ ᱢᱤᱴᱚᱨ ᱥᱟᱺᱜᱤᱧ ᱫᱚ ᱜᱩᱡᱽᱨᱟᱴ ᱨᱮ ᱢᱮᱱᱟᱜ ᱢᱤᱫ ᱵᱤᱫᱮᱥᱤᱭᱟᱹ ᱵᱷᱤᱛᱟᱨ ᱮᱞᱟᱠᱟ ᱠᱟᱱᱟ ᱾ ᱥᱤᱞᱵᱷᱟᱥᱟ ᱫᱚ ᱱᱚᱣᱟ ᱮᱞᱟᱠᱟ ᱨᱮᱭᱟᱜ ᱨᱟᱡᱽᱜᱟᱲ ᱜᱮ ᱠᱟᱱᱟ ᱾ ᱱᱚᱣᱟ ᱴᱚᱴᱷᱟ ᱫᱚ ᱫᱚᱢᱚᱱ ᱠᱷᱚᱱ ᱑᱐ ᱠᱷᱚᱱ ᱓᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧᱟ ᱾
ᱱᱚᱣᱟ ᱮᱞᱟᱠᱟ ᱨᱮᱫᱚ ᱑᱗᱗᱙ ᱫᱷᱟᱹᱵᱤᱡ ᱢᱚᱨᱚᱴᱷᱟ ᱠᱚᱣᱟᱜ ᱟᱨ ᱦᱚᱸ ᱑᱙᱕᱕ ᱫᱷᱟᱹᱵᱤᱡ ᱯᱚᱨᱛᱩᱜᱟᱞᱤᱭᱟᱹ ᱥᱟᱢᱨᱟᱡᱽᱡᱚ ᱨᱮᱭᱟᱜ ᱥᱟᱥᱚᱱ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱥᱚᱝᱜᱷᱚ ᱫᱚ ᱥᱤᱧᱚᱛ ᱨᱮ ᱑᱑ ᱚᱜᱚᱥᱴ ᱑᱙᱖᱑ ᱨᱮᱠᱚ ᱥᱮᱞᱮᱫ ᱠᱮᱫᱼᱟ ᱾ ᱒ ᱚᱜᱚᱥᱴ ᱫᱚ ᱨᱟᱲᱟᱫᱩᱜ ᱢᱟᱦᱟᱸ ᱞᱮᱠᱟ ᱛᱮᱠᱚ ᱢᱟᱱᱟᱣ ᱵᱟᱛᱟᱣᱟ ᱾
ᱫᱟᱫᱽᱨᱟ ᱟᱨ ᱱᱚᱜᱚᱨ ᱦᱟᱵᱮᱞᱤ ᱫᱚ ᱵᱟᱹᱲᱛᱤ ᱞᱮᱠᱟᱛᱮ ᱟᱹᱛᱩ ᱮᱞᱟᱠᱟ ᱠᱟᱱᱟ, ᱡᱟᱦᱟᱸ ᱨᱮᱫᱚ ᱖᱒% ᱠᱷᱚᱱ ᱦᱚᱸ ᱵᱟᱹᱲᱛᱤ ᱟᱹᱫᱤᱢ ᱡᱟᱹᱛᱤ ᱠᱚ ᱛᱟᱦᱮᱸᱱ ᱠᱟᱱᱟ ᱾ ᱥᱚᱝᱜᱷᱚ ᱮᱞᱟᱠᱟ ᱔᱐% ᱨᱤᱡᱚᱨᱵᱽ ᱵᱤᱨ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱡᱟᱦᱟᱸ ᱫᱚ ᱟᱹᱰᱤ ᱞᱮᱠᱟᱱ ᱫᱟᱨᱮ ᱱᱟᱹᱬᱤ ᱟᱨ ᱵᱤᱨ ᱡᱟᱱᱣᱟ ᱠᱚ ᱟᱥᱨᱟᱭ ᱮᱢᱟ ᱠᱚ ᱠᱟᱱᱟ ᱾ ᱫᱚᱨᱮᱭᱟ ᱠᱟᱛᱟ ᱨᱮᱭᱟᱜ ᱥᱩᱨ ᱨᱮ ᱛᱟᱦᱮᱱ ᱠᱷᱟᱹᱛᱤᱨ, ᱥᱤᱛᱩᱝ ᱫᱤᱱ ᱞᱚᱞᱚ ᱫᱚ ᱵᱟᱹᱲᱛᱤ ᱵᱟᱝ ᱵᱩᱡᱷᱟᱹᱣᱜᱼᱟ ᱾ ᱫᱟᱢᱚᱱᱜᱚᱝᱜᱟ ᱫᱚ ᱱᱚᱰᱮᱱᱟᱜ ᱢᱟᱨᱟᱝ ᱱᱟᱹᱭ ᱠᱟᱱᱟ ᱡᱟᱦᱟᱸ ᱫᱚ ᱟᱨᱚᱵᱽ ᱥᱟᱜᱚᱨ ᱨᱮ ᱪᱟᱞᱟᱣ ᱠᱟᱛᱮ ᱢᱮᱥᱟᱜᱼᱟ ᱾
ᱜᱟᱡᱟᱲ ᱵᱤᱨ ᱟᱨ ᱞᱟᱹᱠᱛᱤ ᱞᱮᱠᱟ ᱦᱚᱭ ᱦᱤᱥᱤᱫ ᱧᱮᱞ ᱠᱟᱛᱮ ᱚᱸᱰᱮ ᱴᱩᱨᱤᱥᱴ ᱴᱚᱴᱷᱟ ᱫᱚ ᱪᱮᱨᱟᱱ ᱯᱩᱭᱞᱩ ᱴᱷᱟᱶ ᱠᱚ ᱮᱢ ᱟᱠᱟᱫᱼᱟ ᱾ ᱡᱟᱹᱛᱨᱤ ᱠᱚ ᱡᱤᱨᱟᱹᱣᱜ ᱞᱟᱹᱜᱤᱫ ᱛᱮ ᱟᱹᱰᱤᱜᱟᱱ ᱦᱚᱴᱮᱞ ᱟᱨ ᱨᱮᱥᱴᱚᱨᱮᱸᱴ ᱠᱚ ᱢᱮᱱᱟᱜᱼᱟ ᱾ ᱴᱩᱨᱤᱥᱴ ᱠᱚ ᱩᱫᱽᱜᱟᱹᱣ ᱮᱢᱟ ᱠᱚ ᱞᱟᱹᱜᱤᱫ ᱛᱮ ᱡᱚᱛᱚ ᱥᱮᱨᱢᱟ ᱜᱮ ᱛᱟᱨᱯᱟ ᱯᱟᱨᱟᱵᱽ, ᱠᱩᱲᱤᱫ ᱯᱟᱨᱟᱵᱽ ᱟᱨ ᱡᱮᱜᱮᱛ ᱴᱩᱨᱤᱥᱴ ᱢᱟᱦᱟᱸ ᱮᱢᱟᱱ ᱥᱟᱯᱲᱟᱣ ᱨᱮᱜᱮ ᱠᱚ ᱫᱚᱦᱚᱭᱟ ᱾
ᱱᱟᱜᱟᱢ
ᱫᱟᱫᱽᱨᱟ ᱟᱨ ᱱᱚᱜᱚᱨ ᱦᱟᱵᱮᱞᱤ ᱨᱮᱭᱟᱜ ᱜᱟᱺᱦᱤᱨ ᱱᱟᱜᱟᱢ ᱫᱚ ᱨᱟᱡᱽᱯᱩᱛ ᱨᱟᱡᱟ ᱠᱚ ᱦᱚᱛᱮᱛᱮ ᱴᱚᱴᱷᱟ ᱨᱤᱱᱤᱡ ᱠᱟᱞᱤ ᱥᱚᱨᱫᱟᱨ ᱟᱜ ᱦᱟᱹᱨ ᱥᱟᱶᱛᱮ ᱮᱛᱚᱦᱚᱵᱚᱜᱼᱟ ᱾ ᱢᱚᱨᱟᱴᱷᱤ ᱠᱚᱫᱚ ᱨᱟᱡᱽᱯᱩᱛ ᱠᱚ ᱦᱟᱨᱟᱣ ᱠᱟᱛᱮ ᱑᱘ ᱟᱱᱟᱜ ᱥᱟᱭᱥᱟᱞ ᱛᱟᱞᱟᱨᱮ ᱟᱠᱚᱣᱟᱜ ᱥᱟᱥᱚᱱ ᱫᱚ ᱛᱷᱟᱯᱚᱱ ᱮᱱᱟ ᱾ ᱢᱚᱨᱟᱴᱷᱟ ᱟᱨ ᱯᱚᱨᱛᱩᱜᱟᱞᱤᱭᱟᱹ ᱛᱟᱞᱟᱨᱮ ᱟᱹᱰᱤ ᱡᱤᱞᱤᱧ ᱦᱩᱞᱥᱟᱹᱭ ᱦᱩᱭ ᱮᱱ ᱛᱟᱭᱚᱢ ᱑᱘ ᱰᱤᱥᱮᱢᱵᱚᱨ ᱑᱗᱗᱙ ᱫᱚ ᱢᱚᱨᱟᱴᱷᱟ ᱯᱮᱥᱣᱟ ᱢᱟᱫᱷᱚᱵᱽ ᱨᱟᱣ II ᱫᱚ ᱥᱟᱹᱜᱟᱹᱭ ᱴᱷᱟᱹᱣᱠᱟᱹᱭ ᱠᱷᱟᱹᱛᱤᱨ ᱱᱚᱣᱟ ᱴᱚᱴᱷᱟ ᱨᱮᱭᱟᱜ ᱗᱙ ᱟᱹᱛᱩ ᱫᱚ ᱑᱒,᱐᱐᱐ ᱠᱟᱹᱣᱰᱤ ᱨᱮᱭᱟᱜ ᱯᱚᱱᱚᱛ ᱦᱟᱹᱱ ᱯᱩᱨᱩᱱ ᱞᱮᱠᱟᱛᱮ ᱯᱚᱨᱛᱩᱜᱟᱞᱤᱭᱟᱹ ᱠᱚᱭ ᱪᱟᱞ ᱟᱫ ᱠᱚᱣᱟ ᱾ ᱦᱚᱲ ᱦᱚᱛᱮᱭᱮ ᱒ ᱚᱜᱚᱥᱴ ᱑᱙᱕᱔ ᱠᱷᱚᱱ ᱨᱟᱲᱟᱫᱩᱜ ᱫᱷᱟᱹᱵᱤᱡ ᱯᱚᱨᱛᱩᱜᱟᱹᱞᱤᱭᱟᱹ ᱫᱚ ᱱᱚᱣᱟ ᱮᱞᱟᱠᱟ ᱠᱚ  ᱥᱟᱥᱚᱱ ᱠᱮᱫᱼᱟ ᱾ ᱑᱙᱕᱔ ᱠᱷᱚᱱ ᱑᱙᱖᱑ ᱫᱷᱟᱹᱵᱤᱡ ᱱᱚᱣᱟ ᱮᱞᱟᱠᱟ ᱯᱷᱩᱨᱜᱟᱹᱞ ᱨᱩᱯ ᱨᱮ ᱠᱟᱹᱢᱤ ᱟᱠᱟᱭ ᱛᱟᱦᱮᱸ ᱮᱱᱟ ᱡᱟᱦᱟᱸ ᱫᱚ 'ᱯᱷᱩᱨᱜᱟᱹᱞ ᱫᱟᱫᱽᱨᱟ ᱟᱨ ᱱᱚᱜᱚᱨ ᱦᱟᱵᱮᱞᱤ ᱯᱨᱚᱥᱟᱥᱚᱱ' ᱮ ᱪᱟᱞᱟᱣ ᱠᱮᱫᱼᱟ ᱾ ᱤᱠᱷᱟᱹᱱ ᱑᱑ ᱚᱜᱚᱥᱴ ᱑᱙᱖᱑ ᱦᱤᱞᱚᱜ ᱫᱚ ᱱᱚᱣᱟ ᱮᱞᱟᱠᱟ ᱫᱚ ᱥᱤᱧᱚᱛᱤᱭᱟᱹ ᱥᱚᱸᱜᱷ ᱥᱟᱶ ᱥᱮᱞᱮᱫ ᱮᱱᱟ ᱟᱨ ᱩᱱ ᱠᱷᱚᱱ ᱥᱤᱧᱚᱛ ᱥᱚᱨᱠᱟᱨ ᱱᱚᱣᱟ ᱫᱚ ᱢᱤᱫ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱞᱮᱠᱟᱛᱮᱭ ᱪᱟᱞᱟᱣ ᱟᱹᱜᱩ ᱮᱫᱼᱟ ᱾
ᱯᱚᱨᱛᱩᱜᱟᱞ ᱜᱚᱵᱚᱞ ᱠᱷᱚᱱ ᱨᱟᱲᱟᱫᱩᱜ
ᱥᱤᱧᱚᱛ ᱑᱙᱔᱗ ᱨᱮ ᱯᱷᱩᱨᱜᱟᱹᱞ ᱮᱱ ᱛᱟᱭᱚᱢ ᱯᱚᱨᱛᱩᱜᱟᱞ ᱨᱮ ᱯᱷᱩᱨᱜᱟᱹᱞ ᱥᱮᱱᱟ ᱟᱨ ᱥᱟᱶᱛᱮ ᱮᱴᱟᱜ ᱴᱚᱴᱷᱟ ᱨᱮᱠᱚ ᱵᱚᱥᱠᱚᱫ ᱟᱠᱟᱱ ᱥᱤᱧᱚᱛᱤᱭᱟᱹ ᱠᱚ ᱫᱚ ᱜᱳᱣᱟ, ᱰᱚᱢᱚᱱ, ᱰᱤᱳ, ᱫᱟᱫᱽᱨᱟ ᱟᱨ ᱱᱚᱜᱚᱨ ᱦᱟᱵᱮᱞᱤ ᱨᱟᱲᱟ ᱫᱩᱜᱽ ᱨᱮᱭᱟᱜ ᱠᱚ ᱵᱤᱪᱟᱹᱨ ᱠᱮᱫᱼᱟ ᱾
ᱚᱛᱱᱚᱜ
ᱱᱚᱣᱟ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱫᱚ ᱵᱟᱨᱭᱟ ᱵᱷᱮᱜᱟᱨ ᱚᱛᱱᱚᱜᱮᱛ ᱴᱚᱴᱷᱟ ᱛᱮ ᱵᱮᱱᱟᱣ ᱟᱠᱟᱱᱟ ᱼ ᱫᱟᱫᱽᱨᱟ ᱟᱨ ᱱᱚᱜᱚᱨ ᱦᱟᱵᱮᱞᱤ ᱾ ᱱᱚᱣᱟ ᱫᱚ ᱜᱩᱴ ᱔᱙᱑ ᱥᱠᱚᱹ ᱠᱤᱞᱚ ᱢᱤᱴᱚᱨ ᱨᱮ ᱯᱟᱥᱱᱟᱣ ᱟᱠᱟᱱᱟ ᱾ ᱱᱚᱣᱟ ᱫᱚ ᱩᱛᱚᱨᱼᱯᱩᱪᱷᱤᱢ ᱟᱨ ᱯᱩᱨᱩᱵᱽ ᱨᱮᱭᱟᱜ ᱵᱚᱞᱥᱟᱰ ᱦᱚᱱᱚᱛ ᱠᱷᱚᱱ ᱟᱨ ᱫᱩᱠᱷᱤᱱ ᱟᱨ ᱫᱩᱠᱷᱤᱱᱼᱯᱩᱨᱩᱵᱽ ᱨᱮ ᱴᱷᱟᱬᱮ ᱟᱨ ᱱᱟᱥᱤᱠ ᱫᱷᱟᱹᱵᱤᱡ ᱜᱷᱮᱨᱟᱣ ᱟᱠᱟᱱᱟ ᱾ ᱫᱟᱫᱽᱨᱟ ᱟᱨ ᱱᱚᱜᱚᱨ ᱦᱟᱵᱮᱞᱤ ᱨᱮᱭᱟᱜ ᱵᱟᱹᱲᱛᱤ ᱵᱷᱟᱜᱽ ᱫᱚ ᱵᱩᱨᱩ ᱜᱮᱭᱟ ᱾ ᱮᱞᱟᱠᱟ ᱨᱮᱭᱟᱜ ᱛᱟᱞᱟ ᱴᱚᱴᱷᱟ ᱨᱮᱫᱚ ᱢᱟᱴ ᱢᱮᱱᱟᱜᱼᱟ ᱡᱟᱦᱟᱸ ᱨᱮᱭᱟᱜ ᱦᱟᱥᱟ ᱫᱚ ᱟᱹᱰᱤ ᱵᱟᱹᱲᱛᱤ ᱠᱷᱚᱛᱩᱣᱟᱹ ᱜᱮᱭᱟ ᱾ ᱫᱟᱢᱚᱱ ᱜᱟᱝ ᱱᱟᱹᱭ ᱯᱩᱪᱷᱤᱢ ᱠᱟᱛᱟ ᱠᱷᱚᱱ ᱖᱔ ᱠᱤᱞᱳ ᱢᱤᱴᱚᱨ ᱥᱟᱺᱜᱤᱧ ᱜᱷᱟᱴ ᱠᱷᱚᱱ ᱚᱰᱚᱠ ᱠᱟᱛᱮ ᱫᱟᱫᱽᱨᱟ ᱟᱨ ᱱᱚᱜᱚᱨ ᱦᱟᱵᱮᱞᱤ ᱯᱟᱨᱚᱢ ᱮᱫ ᱛᱩᱞᱩᱡ ᱫᱟᱢᱚᱱ ᱨᱮ ᱟᱨᱚᱵᱽ ᱥᱟᱜᱚᱨ ᱥᱟᱶ ᱪᱟᱞᱟᱣ ᱠᱟᱛᱮ ᱢᱮᱥᱟᱜ ᱠᱟᱱᱟ ᱾ ᱱᱚᱣᱟ ᱨᱮᱭᱟᱜ ᱯᱮᱭᱟ ᱥᱚᱦᱚᱫᱮᱛ ᱱᱟᱹᱭ ᱠᱚ ᱼ ᱯᱤᱨᱤ, ᱵᱚᱨᱱᱟ ᱟᱨ ᱥᱚᱠᱚᱨᱛᱚᱫᱽ ᱦᱚᱸ ᱮᱞᱟᱠᱟ ᱨᱮᱭᱟᱜ ᱫᱟᱜ ᱡᱷᱟᱨᱱᱟ ᱠᱟᱱᱟ ᱾ ᱮᱞᱟᱠᱟ ᱨᱮᱭᱟᱜ ᱕᱓% ᱫᱚ ᱵᱤᱨ ᱠᱟᱱᱟ ᱤᱠᱷᱟᱹᱱ ᱥᱩᱢᱩᱝ ᱔᱐% ᱵᱤᱨ ᱜᱮ ᱨᱤᱡᱚᱨᱵᱽ ᱨᱮᱫᱚ ᱞᱮᱠᱷᱟᱜ ᱠᱟᱱᱟ ᱾ ᱠᱤᱥᱟᱹᱬ ᱵᱟᱭᱳᱼᱰᱟᱭᱵᱷᱚᱨᱥᱤᱴᱤ ᱜᱮ ᱪᱮᱬᱮ ᱪᱤᱯᱨᱩᱜ ᱟᱨ ᱡᱟᱱᱣᱟ ᱠᱚ ᱞᱟᱹᱜᱤᱫ ᱢᱤᱫ ᱥᱚᱨᱮᱥ ᱵᱚᱥᱠᱚᱫ ᱴᱷᱟᱶ ᱮ ᱵᱮᱱᱟᱣ ᱟᱠᱟᱫᱼᱟ ᱾
ᱦᱚᱭᱞᱚᱝ
ᱫᱟᱫᱽᱨᱟ ᱟᱨ ᱱᱚᱜᱚᱨ ᱦᱟᱵᱮᱞᱤ ᱨᱮᱭᱟᱜ ᱦᱚᱭᱞᱚᱝ ᱫᱚ ᱟᱡ ᱞᱟᱹᱜᱤᱫ ᱫᱚ ᱟᱹᱰᱤ ᱫᱟᱢᱟᱱ ᱜᱮᱭᱟ ᱾ ᱠᱟᱛᱟ ᱫᱷᱟᱨᱮ ᱨᱮ ᱢᱮᱱᱟᱜ ᱠᱷᱟᱹᱛᱤᱨ ᱱᱚᱰᱮ ᱫᱚ ᱫᱚᱨᱮᱭᱟᱛ ᱦᱚᱭᱞᱚᱝ ᱢᱮᱱᱟᱜᱼᱟ ᱾ ᱥᱤᱛᱩᱝ ᱨᱤᱛᱩ ᱨᱮ ᱵᱟᱹᱲᱛᱤ ᱞᱚᱞᱚ ᱵᱩᱡᱷᱟᱹᱣᱜᱼᱟ ᱾ ᱵᱟᱹᱭᱥᱟᱹᱠ ᱵᱚᱸᱜᱟ ᱨᱮᱫᱚ ᱡᱚᱛᱚ ᱠᱷᱚᱱ ᱞᱚᱞᱚ ᱵᱩᱡᱷᱟᱹᱣᱜᱼᱟ ᱟᱨ ᱵᱟᱹᱦᱟᱹᱲᱛᱤ ᱞᱚᱞᱚᱝ ᱫᱚ ᱓᱕% ᱫᱷᱟᱹᱵᱤᱡ ᱥᱮᱴᱮᱨᱚᱜᱼᱟ ᱾ ᱡᱟᱹᱯᱤᱫ ᱫᱚ ᱫᱩᱠᱷᱤᱱ ᱯᱩᱪᱷᱤᱢ ᱢᱚᱱᱥᱩᱱ ᱦᱟᱣᱟᱭ ᱟᱹᱜᱩᱭᱟ ᱾ ᱡᱟᱹᱯᱩᱫ ᱨᱤᱛᱩ ᱫᱚ ᱡᱩᱱ ᱠᱷᱚᱱ ᱥᱮᱯᱴᱮᱢᱵᱚᱨ ᱫᱷᱟᱹᱵᱤᱡ ᱛᱟᱦᱮᱸᱱᱟ ᱾ ᱱᱚᱰᱮ ᱫᱚ ᱥᱮᱨᱢᱟ ᱨᱮ ᱒᱐᱐ᱼ᱒᱕᱐ ᱥᱮᱢᱤ ᱡᱟᱹᱯᱩᱫ ᱦᱩᱭᱩᱜᱼᱟ ᱾ ᱚᱱᱟ ᱠᱷᱟᱹᱛᱤᱨ ᱜᱮ ᱱᱚᱣᱟ ᱫᱚ ᱯᱩᱪᱷᱤᱢ ᱥᱤᱧᱚᱛ ᱨᱮᱭᱟᱜ ᱪᱮᱨᱟᱯᱩᱸᱡᱤ ᱢᱮᱱᱛᱮ ᱠᱚ ᱢᱮᱛᱟᱜᱼᱟ ᱾ ᱨᱟᱵᱟᱝ ᱫᱚ ᱟᱹᱰᱤ ᱥᱩᱠ ᱮ ᱮᱢᱚᱜᱼᱟ ᱟᱨ ᱞᱚᱞᱚᱝ ᱫᱚ ᱑᱔°ᱼ᱓᱐° ᱫᱷᱟᱹᱵᱤᱡ ᱛᱟᱦᱮᱸᱱᱟ ᱾
ᱱᱮᱴᱩᱨᱤᱭᱟᱹ ᱵᱚᱱᱚᱛ
ᱱᱮᱴᱩᱨᱤᱭᱟᱹ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮ ᱯᱩᱨᱩᱞᱤᱭᱟᱹ ᱦᱚᱱᱚᱛ ᱨᱮᱱᱟᱜ ᱨᱚᱜᱷᱩᱱᱟᱛᱷᱯᱩᱨ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱚᱛᱱᱚᱜ
ᱱᱮᱴᱩᱨᱤᱭᱟᱹ 23.663°N, 86.827°W ᱨᱮ ᱢᱮᱱᱟᱜᱼᱟ ᱾
ᱦᱚᱱᱚᱛ ᱨᱮᱱᱟᱜ ᱠᱚᱧᱮ-ᱥᱟᱢᱟᱝ ᱥᱮᱦᱮᱫ ᱨᱮ ᱢᱮᱱᱟᱜᱼᱟ ᱾ ᱫᱟᱢᱚᱫᱚᱨ ᱜᱟᱰᱟ ᱫᱚ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱠᱚᱧᱮ ᱥᱤᱢᱟᱹ ᱮ ᱪᱤᱱᱦᱟᱹᱣᱟ ᱾ ᱫᱟᱢᱚᱫᱚᱨ ᱫᱣᱟᱨᱠᱟ ᱪᱮᱛᱟᱱ ᱚᱛ ᱫᱚ ᱪᱷᱳᱴᱟᱱᱟᱜᱽᱯᱩᱨ ᱰᱷᱤᱯᱟᱹ ᱚᱛᱮᱛ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾ ᱱᱚᱣᱟ ᱴᱚᱴᱷᱟ ᱫᱚ ᱠᱮᱴᱮᱡ ᱪᱟᱹᱴᱟᱹᱱᱤ ᱵᱩᱨᱩ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱱᱮᱴᱩᱨᱤᱭᱟᱹ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱫᱷᱟᱱᱵᱟᱫᱽ ᱦᱚᱱᱚᱛ ᱨᱮ ᱱᱤᱨᱥᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮ ᱟᱥᱟᱱᱥᱳᱞ ᱱᱚᱜᱚᱨ ᱱᱤᱜᱟᱢ, ᱵᱟᱱᱟᱨ ᱫᱟᱢᱚᱫᱚᱨ ᱜᱟᱰᱟ ᱯᱟᱨᱚᱢ, ᱥᱟᱢᱟᱝ ᱨᱮ ᱥᱚᱸᱛᱩᱨᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱮᱛᱚᱢ ᱨᱮ ᱨᱚᱜᱷᱩᱱᱟᱛᱷᱯᱩᱨ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱨᱚᱜᱷᱩᱱᱟᱛᱷᱯᱩᱨ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱱᱮᱴᱩᱨᱤᱭᱟᱹ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱒᱐᱓.᱖᱕ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱱᱚᱸᱰᱮ ᱢᱤᱫᱴᱟᱹᱝ ᱯᱟᱸᱪᱟᱭᱟᱛ, ᱗ ᱜᱚᱴᱟᱝ ᱜᱨᱟᱢ ᱯᱟᱸᱪᱟᱭᱟᱛ, ᱗᱓ ᱜᱚᱴᱟᱝ ᱜᱨᱟᱢ ᱥᱚᱸᱥᱚᱫᱽ (ᱟᱹᱛᱩ ᱵᱟᱹᱭᱥᱤ), ᱑᱒᱔ ᱜᱚᱴᱟᱝ ᱢᱚᱣᱡᱟ, ᱑᱑᱐ ᱜᱚᱴᱟᱝ ᱟᱹᱛᱩ ᱟᱨ ᱯᱮᱭᱟ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ ᱢᱮᱱᱟᱜᱼᱟ ᱾ ᱱᱮᱴᱩᱨᱤᱭᱟᱹ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱜᱚᱵᱟᱜᱽ, ᱨᱟᱢᱠᱚᱱᱟᱞᱤ ᱨᱮ ᱢᱮᱱᱟᱜᱼᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱱᱮᱴᱩᱨᱤᱭᱟᱹ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱑᱐᱑,᱔᱒᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱘᱓,᱑᱓᱗ ᱦᱚᱲ ᱫᱚ ᱟᱹᱛᱩ ᱨᱮ ᱟᱨ ᱑᱘,᱒᱙᱐ ᱦᱚᱲ ᱫᱚ ᱥᱚᱦᱚᱨ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱚᱸᱰᱮ ᱕᱒,᱓᱑᱐ (᱕᱒%) ᱠᱚᱲᱟ ᱟᱨ ᱔᱙,᱑᱑᱗ (᱔᱘%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱫᱚ ᱑᱓,᱖᱖᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱒᱙,᱒᱗᱕ (᱒᱘.᱘᱖%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱒᱒,᱖᱑᱖ (᱒᱒.᱓᱐%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱱᱮᱴᱩᱨᱤᱭᱟᱹ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱥᱟᱞᱴᱳᱨ (᱕,᱐᱙᱔), ᱦᱤᱡᱩᱞᱤ (᱗,᱙᱑᱗) ᱟᱨ ᱯᱟᱨ ᱵᱮᱞᱤᱭᱟ (᱕,᱒᱗᱙) ᱾
ᱱᱮᱴᱩᱨᱤᱭᱟᱹ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱟᱨᱟᱝ ᱟᱹᱛᱩ ᱠᱚ (᱔,᱐᱐᱐+ ᱦᱚᱲ ᱮᱞ ᱟᱜ) ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱥᱚᱨᱵᱚᱨᱤ (᱕,᱐᱐᱗) ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱱᱮᱴᱩᱨᱤᱭᱟᱹ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱕᱗,᱑᱗᱔ ᱜᱚᱴᱟᱝ (᱖᱕.᱑᱔%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱓᱕,᱐᱙᱒ (᱗᱗.᱓᱘%) ᱠᱚᱲᱟ ᱟᱨ ᱒᱒,᱐᱘᱒ (᱕᱒.᱐᱖%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱛᱟᱞᱟ ᱨᱮ ᱵᱷᱮᱜᱟᱨ) ᱫᱚ ᱒᱕.᱓᱒% ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱖᱙.᱑᱑% ᱫᱚ ᱵᱟᱝᱞᱟ, ᱑᱙.᱕᱘% ᱫᱚ ᱥᱟᱱᱛᱟᱲᱤ ᱟᱨ ᱑.᱓᱐% ᱫᱚ ᱩᱨᱫᱩ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱼᱮᱫ ᱛᱟᱦᱮᱸᱫ ᱾
ᱦᱮᱡ ᱥᱮᱱ
ᱨᱩᱯᱱᱟᱨᱟᱭᱚᱱᱯᱩᱨ (ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮ) ᱠᱷᱚᱱ ᱡᱩᱱᱯᱩᱴ (ᱥᱟᱢᱟᱝ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮ) ᱫᱷᱟᱹᱨᱤᱡ ᱪᱟᱞᱟᱜᱟᱜ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱕ ᱫᱚ ᱱᱚᱣᱟ ᱵᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾
ᱥᱮᱪᱮᱫ
᱒᱐᱑᱓-᱑᱔ ᱥᱟᱞ ᱨᱮ, ᱱᱮᱴᱩᱨᱤᱭᱟᱹ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱑᱐᱗ ᱜᱚᱴᱟᱝ ᱯᱨᱟᱭᱢᱟᱨᱤ ᱤᱥᱠᱩᱞ ᱨᱮ ᱘,᱘᱕᱒ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱑᱙ ᱜᱚᱴᱟᱝ ᱛᱟᱱᱟᱞᱟ ᱟᱥᱲᱟ ᱨᱮ ᱑,᱑᱔᱖ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱯᱩᱱᱭᱟᱹ ᱩᱱᱩᱥᱩᱞ ᱟᱥᱲᱟ ᱨᱮ ᱑,᱓᱐᱕ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱑᱐ ᱜᱚᱴᱟᱝ ᱩᱱᱩᱥᱩᱞ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱨᱮ ᱙,᱑᱑᱘ ᱜᱚᱴᱟᱝ ᱯᱟᱹᱴᱷᱩᱣᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾
ᱯᱟᱸᱪᱠᱳᱴ ᱢᱚᱦᱟᱵᱤᱫᱽᱭᱟᱞᱚᱭ ᱨᱮᱱᱟᱜ ᱛᱷᱟᱯᱚᱱ ᱫᱚ ᱒᱐᱐᱑ ᱥᱟᱞ ᱨᱮ ᱥᱚᱨᱵᱚᱨᱤ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾
ᱦᱚᱲᱢᱚ ᱥᱟᱶᱟᱨ
ᱦᱚᱨᱢᱟᱰᱤᱦ ᱨᱮ ᱓᱐ ᱜᱚᱴᱟᱝ ᱵᱮᱰ ᱟᱜ ᱦᱚᱨᱢᱟᱰᱤᱦ ᱫᱮᱦᱟᱛ ᱟᱥᱯᱟᱛᱟᱞ, ᱱᱮᱴᱩᱨᱤᱭᱟᱹ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱩᱬ ᱥᱚᱨᱠᱟᱨᱤ ᱢᱮᱰᱤᱠᱟᱞ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾ ᱵᱟᱨᱴᱳᱨᱤᱭᱟᱹ (ᱵᱟᱨᱭᱟ ᱵᱮᱰ ᱟᱜ) ᱟᱨ ᱜᱩᱱᱟᱨᱟ (᱑᱐ ᱜᱚᱴᱟᱝ ᱵᱮᱰ ᱟᱜ) ᱨᱮ ᱯᱨᱟᱭᱢᱟᱨᱤ ᱦᱤᱞᱛᱷ ᱥᱮᱱᱴᱟᱨ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱯᱩᱨᱩᱞᱤᱭᱟᱹ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱯᱩᱨᱵᱚᱥᱛᱷᱚᱞᱤ ᱑ ᱵᱚᱱᱚᱛ
ᱯᱩᱨᱵᱚᱥᱛᱷᱚᱞᱤ ᱑ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮ ᱥᱟᱢᱟᱝ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮᱱᱟᱜ ᱠᱟᱞᱱᱟ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱴᱷᱟᱶ
ᱯᱩᱨᱵᱚᱥᱛᱷᱚᱞᱤ ᱑ ᱵᱚᱱᱚᱛ ᱨᱮᱱᱟᱜ ᱢᱤᱫ ᱵᱟᱪᱷᱱᱟᱣ ᱯᱟᱸᱪᱟᱭᱟᱛ, ᱱᱟᱫᱟᱱᱜᱷᱟᱴ 23.3737°N, 88.2552°W ᱨᱮ ᱢᱮᱱᱟᱜᱼᱟ ᱾
ᱯᱩᱨᱵᱚᱥᱛᱷᱚᱞᱤ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱯᱩᱨᱵᱚᱥᱛᱷᱚᱞᱤ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱦᱩᱜᱽᱞᱤ ᱯᱟᱨᱚᱢ ᱱᱟᱫᱤᱭᱟ ᱦᱚᱱᱚᱛ ᱨᱮ ᱱᱚᱵᱽᱫᱤᱯ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱠᱟᱞᱱᱟ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱯᱟᱪᱮ ᱨᱮ ᱢᱚᱱᱛᱮᱥᱚᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱯᱩᱨᱵᱚᱥᱛᱷᱚᱞᱤ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱑᱔᱘.᱔᱔ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱱᱚᱸᱰᱮ ᱢᱤᱫᱴᱟᱹᱝ ᱯᱟᱸᱪᱟᱭᱟᱛ ᱥᱟᱢᱤᱛᱤ, ᱗ ᱜᱚᱴᱟᱝ ᱜᱨᱟᱢ ᱯᱟᱸᱪᱟᱭᱟᱛ, ᱑᱕᱔ ᱜᱚᱴᱟᱝ ᱜᱨᱟᱢ ᱥᱚᱸᱥᱚᱫᱽ (ᱟᱹᱛᱩ ᱵᱟᱹᱭᱥᱤ), ᱙᱗ ᱜᱚᱴᱟᱝ ᱢᱚᱣᱡᱟ ᱟᱨ ᱙᱑ ᱜᱚᱴᱟᱝ ᱟᱹᱛᱩ ᱢᱮᱱᱟᱜᱼᱟ ᱾ ᱱᱟᱫᱟᱱᱜᱷᱟᱴ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱥᱨᱤᱨᱟᱢᱯᱩᱨ ᱨᱮ ᱢᱮᱱᱟᱜᱼᱟ ᱾
ᱯᱩᱨᱵᱚᱥᱛᱷᱚᱞᱤ ᱑ ᱵᱚᱱᱚᱛ/ᱯᱚᱸᱪᱟᱭᱚᱛ ᱥᱟᱢᱤᱛᱤ ᱨᱮᱱᱟᱜ ᱜᱨᱟᱢ ᱯᱚᱸᱪᱟᱭᱚᱛ ᱠᱚ ᱢᱮᱱᱟᱜᱼᱟ: ᱵᱳᱜᱽᱯᱩᱨ, ᱰᱳᱜᱟᱪᱤᱭᱟᱹ, ᱡᱟᱦᱟᱱᱚᱜᱚᱨ, ᱱᱟᱫᱟᱱᱜᱷᱟᱴ, ᱱᱚᱥᱚᱨᱚᱛᱯᱩᱨ, ᱥᱚᱢᱩᱫᱨᱚᱜᱚᱲ ᱟᱨ ᱥᱨᱤᱨᱟᱢᱯᱩᱨ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱯᱩᱨᱵᱚᱥᱛᱷᱚᱞᱤ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱒᱐᱖,᱙᱗᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱑᱕᱓,᱗᱐᱓ ᱦᱚᱲ ᱫᱚ ᱟᱹᱛᱩ ᱨᱮ ᱟᱨ ᱕᱓ ᱒᱗᱔ ᱦᱚᱲ ᱫᱚ ᱥᱚᱦᱚᱨ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱑᱐᱗,᱐᱒᱒ (᱕᱒%) ᱠᱚᱲᱟ ᱟᱨ ᱙᱙,᱙᱕᱕ (᱔᱘%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱫᱚ ᱒᱑,᱘᱒᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱕᱒,᱗᱐᱕ (᱒᱕.᱔᱖%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱗,᱖᱐᱘ (᱓.᱖᱘%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱯᱩᱨᱵᱚᱥᱛᱷᱚᱞᱤ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ ᱠᱚ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱥᱨᱤᱨᱟᱢᱯᱩᱨ (᱑᱙,᱘᱓᱐), ᱦᱚᱛᱥᱤᱢᱞᱟ (᱗,᱑᱔᱑), ᱡᱚᱞᱩᱭᱫᱚᱸᱜᱟ (᱔,᱕᱗᱑), ᱜᱳᱯᱤᱱᱟᱛᱷᱯᱩᱨ (᱔,᱖᱘᱘) ᱟᱨ ᱱᱚᱥᱚᱨᱚᱛᱯᱩᱨ (᱑᱗,᱐᱔᱔) ᱾
ᱯᱩᱨᱵᱚᱥᱛᱷᱚᱞᱤ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱟᱨᱟᱝ ᱟᱹᱛᱩ ᱠᱚ (᱔,᱐᱐᱐+ ᱦᱚᱲ ᱮᱞ ᱟᱜ) ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱰᱳᱜᱚᱪᱷᱤᱭᱟᱹ (᱕,᱙᱑᱐), ᱪᱚᱢᱯᱟᱦᱟᱴᱤ (᱖,᱖᱙᱔), ᱠᱳᱩᱵᱟ (᱔,᱑᱑᱗) ᱟᱨ ᱥᱚᱢᱩᱫᱨᱚᱜᱚᱲ (᱑᱓,᱐᱘᱙) ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱯᱩᱨᱵᱚᱥᱛᱷᱚᱞᱤ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱑᱔᱓,᱖᱕᱑ ᱜᱚᱴᱟᱝ (᱗᱗.᱕᱙%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱗᱙,᱖᱓᱔ (᱘᱓.᱐᱕%) ᱠᱚᱲᱟ ᱟᱨ ᱖᱔,᱐᱑᱗ (᱗᱑.᱗᱒%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱛᱟᱞᱟ ᱨᱮ ᱵᱷᱮᱜᱟᱨ) ᱫᱚ ᱑᱑.᱓᱓% ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮ ᱦᱤᱱᱫᱩ ᱦᱚᱲ ᱮᱞ ᱟᱜ ᱥᱟᱭᱠᱚᱲᱟ ᱫᱚ ᱑᱙᱖᱑ ᱥᱟᱞ ᱨᱮ ᱘᱔.᱓% ᱠᱷᱚᱱ ᱜᱷᱟᱴᱟᱣ ᱠᱟᱛᱮ ᱒᱐᱑᱑ ᱥᱟᱞ ᱨᱮ ᱗᱗.᱙% ᱦᱩᱭ ᱮᱱᱟ ᱟᱨ ᱢᱩᱥᱞᱤᱢ ᱦᱚᱲ ᱮᱞ ᱟᱜ ᱥᱟᱭᱠᱚᱲᱟ ᱫᱚ ᱑᱙᱖᱑ ᱥᱟᱞ ᱨᱮ ᱑᱕.᱒% ᱠᱷᱚᱱ ᱵᱟᱲᱦᱟᱣ ᱠᱟᱛᱮ ᱒᱐᱑᱑ ᱥᱟᱞ ᱨᱮ ᱒᱐.᱗% ᱦᱩᱭ ᱮᱱᱟ ᱾
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱙᱗.᱓᱘% ᱫᱚ ᱵᱟᱝᱞᱟ ᱟᱨ ᱑.᱘᱒% ᱫᱚ ᱥᱟᱱᱛᱟᱲᱤ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱼᱮᱫ ᱛᱟᱦᱮᱸᱫ ᱾
ᱵᱮᱸᱠᱤᱝ
᱒᱐᱑᱓-᱑᱔ ᱥᱟᱞ ᱨᱮ, ᱯᱩᱨᱵᱚᱥᱛᱷᱚᱞᱤ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱖ ᱜᱚᱴᱟᱝ ᱵᱮᱯᱟᱨ ᱵᱮᱸᱠ ᱟᱨ ᱵᱟᱨᱭᱟ ᱜᱨᱟᱢᱤᱬ ᱵᱮᱸᱠ ᱨᱮᱱᱟᱜ ᱚᱯᱷᱤᱥ ᱛᱟᱦᱮᱸ ᱠᱟᱱᱟ ᱾
ᱦᱮᱡ ᱥᱮᱱ
ᱵᱚᱸᱫᱮᱞ-ᱠᱟᱴᱣᱟ ᱪᱟᱸᱜᱟ ᱞᱟᱭᱤᱱ ᱫᱚ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾
ᱨᱟᱡᱽᱱᱚᱜᱚᱨ (ᱵᱤᱨᱵᱷᱩᱢ ᱦᱚᱱᱚᱛ ᱨᱮ) ᱠᱷᱚᱱ ᱟᱞᱚᱢᱯᱩᱨ (ᱦᱟᱵᱽᱲᱟ ᱦᱚᱱᱚᱛ ᱨᱮ) ᱫᱷᱟᱹᱨᱤᱡ ᱪᱟᱞᱟᱜᱟᱜ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱖ (ᱯᱚᱪᱷᱤᱢ ᱵᱟᱝᱞᱟ) ᱟᱨ ᱥᱟᱱᱛᱟᱞᱰᱤ (ᱯᱩᱨᱩᱞᱤᱭᱟᱹ ᱦᱚᱱᱚᱛ ᱨᱮ) ᱠᱷᱚᱱ ᱢᱚᱡᱷᱫᱤᱭᱟᱹ (ᱱᱟᱫᱤᱭᱟ ᱦᱚᱱᱚᱛ ᱨᱮ) ᱫᱷᱟᱹᱨᱤᱡ ᱪᱟᱞᱟᱜᱟᱜ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱘ (ᱯᱚᱪᱷᱤᱢ ᱵᱟᱝᱞᱟ) ᱫᱚ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾
ᱥᱮᱪᱮᱫ
ᱯᱩᱨᱵᱚᱥᱛᱷᱚᱞᱤ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ, ᱙᱑ ᱜᱚᱴᱟᱝ ᱟᱹᱛᱩ ᱠᱷᱚᱱ ᱯᱮᱭᱟ ᱟᱹᱛᱩ ᱨᱮ ᱤᱥᱠᱩᱞ ᱜᱮ ᱵᱟᱭ ᱛᱟᱦᱮᱸ ᱠᱟᱱᱟ, ᱒᱘ ᱜᱚᱴᱟᱝ ᱟᱹᱛᱩ ᱨᱮ ᱵᱟᱨᱭᱟ ᱟᱨᱵᱟᱝ ᱰᱮᱦᱮᱨ ᱯᱨᱟᱭᱢᱮᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ, ᱒᱐ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱯᱨᱟᱭᱢᱮᱨᱤ ᱟᱨ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱑᱑ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱢᱤᱫᱴᱟᱹᱝ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱾
ᱦᱚᱲᱢᱚ ᱥᱟᱶᱟᱨ
᱒᱐᱑᱔ ᱥᱟᱞ ᱨᱮ, ᱯᱩᱨᱵᱚᱥᱛᱷᱚᱞᱤ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱤᱫᱴᱟᱹᱝ ᱫᱮᱦᱟᱛ ᱟᱥᱯᱟᱛᱟᱞ ᱟᱨ ᱯᱮᱭᱟ ᱯᱨᱟᱭᱢᱮᱨᱤ ᱦᱮᱞᱛᱷ ᱛᱟᱞᱢᱟ ᱛᱟᱦᱮᱸ ᱠᱟᱱᱟ ᱡᱟᱦᱟᱸ ᱨᱮ ᱜᱩᱴ ᱔᱔ ᱵᱮᱰ ᱟᱨ ᱯᱩᱱᱭᱟᱹ ᱰᱚᱠᱴᱚᱨ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱒᱓ ᱜᱷᱟᱨᱚᱸᱡᱽ ᱠᱚᱞᱭᱟᱬ ᱡᱚᱜᱚ ᱛᱟᱞᱢᱟ ᱟᱨ ᱢᱤᱫᱴᱟᱹᱝ ᱜᱷᱟᱨᱚᱸᱡᱽ ᱠᱚᱞᱭᱟᱬ ᱛᱟᱞᱢᱟ ᱛᱟᱦᱮᱸ ᱠᱟᱱᱟ ᱾
ᱥᱨᱤᱨᱟᱢᱯᱩᱨ, ᱯᱤ ᱳ ᱵᱤᱫᱽᱭᱟᱱᱚᱜᱚᱨ ᱨᱮ ᱥᱨᱤᱨᱟᱢᱯᱩᱨ ᱜᱨᱟᱢᱤᱬ ᱟᱥᱯᱟᱛᱟᱞ (᱓᱐ ᱵᱮᱰ ᱟᱜ) ᱫᱚ ᱯᱩᱨᱵᱚᱥᱛᱷᱚᱞᱤ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱩᱬ ᱥᱚᱨᱠᱟᱨᱤ ᱢᱮᱰᱤᱠᱟᱞ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾ ᱫᱚᱜᱚᱪᱷᱤᱭᱟᱹ ᱯᱤ ᱳ ᱨᱟᱭ ᱫᱚᱜᱚᱪᱷᱤᱭᱟᱹ (᱔ ᱵᱮᱰ ᱟᱜ), ᱱᱟᱫᱟᱱᱜᱷᱟᱴ (᱑᱐ ᱵᱮᱰ ᱟᱜ) ᱟᱨ ᱱᱚᱣᱟᱯᱟᱲᱟ (᱔ ᱵᱮᱰ ᱟᱜ) ᱨᱮ ᱯᱨᱟᱭᱢᱮᱨᱤ ᱦᱮᱞᱛᱷ ᱛᱟᱞᱢᱟ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱥᱟᱢᱟᱝ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
᱑᱙᱙᱙ ᱳᱰᱤᱥᱟ ᱦᱚᱭ ᱵᱷᱟᱨᱱᱰᱚ
᱑᱙᱙᱙ ᱳᱰᱤᱥᱟ ᱦᱚᱭ ᱵᱷᱟᱨᱱᱰᱚ ᱨᱮᱱᱟᱜ ᱮᱛᱚᱢ ᱥᱤᱧᱚᱛ ᱢᱚᱦᱟᱥᱟᱜᱚᱨ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱫᱟᱲᱮᱭᱟᱱ ᱦᱚᱭ ᱵᱷᱟᱨᱱᱰᱚ ᱛᱟᱦᱮᱸᱜ ᱠᱟᱱᱟ᱾ ᱱᱚᱶᱟ ᱵᱷᱟᱨᱱᱰᱚ ᱚᱠᱴᱩᱵᱟᱨ ᱨᱮᱱᱟᱜ ᱠᱮᱸᱫᱽᱨᱚ ᱫᱟᱵᱟᱣ ᱙᱑᱓ ᱢᱤᱞᱤᱵᱟᱨ ᱛᱟᱦᱮᱸᱜ ᱠᱟᱱᱟ, ᱡᱟᱦᱟᱸ ᱢᱤᱫ ᱨᱤᱠᱚᱨᱰ ᱢᱮᱱᱟᱜ-ᱟ᱾ ᱱᱚᱶᱟ ᱵᱷᱟᱨᱱᱰᱚ ᱚᱠᱴᱩᱵᱟᱨ ᱒᱕, ᱑᱙᱙᱙ ᱦᱤᱞᱚᱜ ᱦᱩᱭ ᱞᱮᱱᱟ᱾JTWC designation 05B ᱒᱙ ᱚᱠᱴᱩᱵᱟᱨ ᱦᱤᱞᱚᱜ ᱱᱚᱶᱟ ᱵᱷᱟᱨᱱᱰᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱯᱟᱨᱟᱫᱣᱤᱯ ᱴᱚᱴᱷᱟ ᱨᱮ ᱒᱖᱐ ᱠᱤ ᱢᱤ ᱯᱨᱚᱛᱤ ᱴᱟᱲᱟᱝ ᱛᱮ ᱦᱚᱭ ᱨᱮᱱᱟᱜ ᱧᱤᱨ ᱛᱮ ᱟᱡᱟᱜ ᱯᱨᱚᱵᱷᱟᱣ ᱩᱫᱩᱜ ᱠᱤ ᱠᱮᱫ-ᱟᱭ᱾ ᱒᱕,᱐᱐᱐ ᱦᱚᱲ ᱠᱚ ᱜᱚᱡᱽ ᱮᱱ ᱥᱟᱶ ᱱᱚᱶᱟ ᱦᱚᱭ ᱨᱮ ᱦᱚᱨ ᱟᱨ ᱢᱟᱨᱟᱝ-ᱢᱟᱨᱟᱝ ᱵᱷᱤᱛ ᱠᱚ ᱫᱷᱟᱥᱟᱣ ᱟᱨ ᱧᱩᱨ ᱞᱮᱠᱟᱛᱮ ᱟᱹᱰᱤ ᱜᱟᱱ ᱜᱷᱟᱴᱚᱱ ᱦᱩᱭ ᱮᱱᱟ᱾
ᱥᱤᱡᱟᱱ ᱥᱟᱬᱮᱥ ᱱᱟᱜᱟᱢ
ᱢᱤᱫ ᱩᱟᱬᱠᱚᱴᱤᱵᱚᱸᱥᱷᱤᱭ ᱵᱟᱝ ᱛᱷᱤᱨ ᱮᱛᱚᱢ ᱰᱤᱱ ᱥᱟᱢᱩᱫᱽ ᱪᱤᱱ ᱥᱟᱢᱩᱫᱽ ᱨᱮ ᱚᱠᱴᱩᱵᱟᱨ ᱨᱮᱱᱟᱜ ᱢᱩᱪᱟᱹᱫ ᱢᱟᱦᱟᱸ ᱨᱮ ᱵᱟᱱᱟᱣ ᱞᱮᱱᱟ᱾ ᱯᱟᱪᱮ ᱥᱮᱫ ᱥᱮᱱᱚᱜ ᱚᱠᱛᱮ ᱱᱚᱶᱟ ᱵᱷᱟᱨᱱᱰᱚ ᱚᱠᱴᱩᱵᱟᱨ ᱒᱕ ᱦᱤᱞᱚᱜ ᱢᱤᱫ ᱩᱟᱬᱠᱚᱴᱤᱵᱚᱸᱥᱷᱤᱭ ᱚᱣᱥᱟᱫᱽ ᱨᱮ ᱰᱮᱣᱞᱚᱯ ᱦᱩᱭ ᱮᱱᱟ᱾ ᱫᱚᱥᱟᱨ ᱢᱟᱦᱟᱸ ᱞᱚᱞᱚ ᱥᱟᱢᱩᱫᱽ ᱫᱟᱜ ᱨᱮ ᱥᱮᱱᱚᱜ ᱥᱟᱶ ᱱᱚᱶᱟ ᱢᱤᱫ ᱩᱟᱬᱠᱚᱴᱤᱵᱚᱸᱥᱷᱤᱭ ᱦᱚᱭ ᱵᱷᱟᱨᱱᱰᱚ ᱵᱟᱱᱟᱣ ᱮᱱᱟ᱾  ᱢᱤᱫ ᱫᱤᱱ ᱵᱷᱤᱛᱤᱨ ᱛᱮ ᱱᱚᱶᱟ ᱵᱷᱟᱨᱱᱰᱚ ᱢᱤᱫ ᱥᱚᱡᱷᱮ ᱵᱷᱟᱨᱱᱰᱚ ᱠᱷᱚᱱ ᱢᱤᱫ ᱟᱹᱰᱤ ᱜᱮ ᱫᱟᱲᱮᱭᱟ ᱟᱱ ᱦᱚᱭ ᱵᱷᱟᱨᱱᱰᱚ ᱵᱟᱱᱟᱣ ᱮᱱᱟ᱾ ᱙᱑᱒ ᱢᱤᱞᱤᱵᱟᱨ ᱨᱮᱱᱟᱜ ᱠᱮᱸᱫᱽᱨᱚ ᱫᱟᱶᱟᱣ ᱟᱨ ᱒᱖᱐ ᱠᱤ ᱢᱤ ᱯᱨᱚᱛᱤ ᱴᱟᱲᱟᱝ ᱨᱮᱱᱟᱜ ᱦᱚᱭ ᱧᱤᱨ ᱥᱟᱶ ᱳᱰᱤᱥᱟ ᱨᱮᱱᱟᱜ ᱟᱲᱮ ᱪᱮᱛᱟᱱ ᱛᱮ ᱯᱟᱨᱚᱢ ᱮᱱᱟ᱾ ᱚᱛᱟᱜ ᱯᱨᱚᱵᱷᱟᱣ ᱠᱷᱟᱹᱛᱤᱨ ᱛᱮ ᱱᱚᱶᱟ ᱵᱷᱟᱨᱱᱰᱚ  ᱫᱟᱲᱮ ᱦᱤᱱ ᱠᱟᱛᱮᱜ ᱢᱟᱢᱩᱞᱤ ᱦᱚᱭ ᱵᱷᱟᱨᱱᱰᱚ ᱵᱟᱱᱟᱣ ᱮᱱᱟ ᱟᱨ ᱩᱥᱟᱹᱨᱟ ᱜᱮ ᱱᱚᱣᱮᱢᱵᱚᱨ ᱓ ᱦᱤᱞᱚᱜ ᱟᱡᱟᱜ ᱫᱟᱲᱮ ᱟᱜ ᱪᱟᱵᱟ ᱮᱱᱟ᱾
ᱥᱟᱯᱲᱟᱣ ᱟᱨ ᱯᱨᱚᱵᱷᱟᱣ
ᱜᱮᱥᱟᱭ ᱜᱷᱟᱨᱸᱡᱽ ᱨᱮᱱᱟᱜ ᱢᱚᱴᱷᱮᱜ ᱳᱰᱤᱥᱟ ᱨᱮᱱᱟᱜ ᱟᱲᱮ ᱴᱚᱴᱷᱟ ᱠᱚᱨᱮ ᱠᱷᱚᱱ ᱚᱪᱚᱜ ᱦᱩᱭ ᱟᱠᱟᱱᱟ᱾ ᱱᱩᱠᱩ ᱨᱮ ᱚᱠᱚᱭ ᱫᱚ ᱨᱮᱰ ᱠᱨᱚᱥ ᱦᱚᱭ ᱵᱷᱟᱨᱱᱰᱚ ᱵᱟᱧᱪᱟᱣ ᱴᱚᱴᱷᱟ ᱨᱮ ᱡᱟᱭᱜᱟ ᱠᱚ ᱧᱟᱢᱟ᱾ ᱱᱚᱶᱟ ᱵᱷᱟᱨᱱᱰᱚ ᱨᱮᱱᱟᱜ ᱟᱹᱰᱤ ᱛᱮᱫ ᱜᱮ ᱫᱟᱜ ᱮ ᱡᱟᱹᱲᱤ, ᱡᱟᱦᱟᱸ ᱠᱷᱟᱹᱛᱤᱨ ᱛᱮ ᱚᱠᱟ ᱴᱚᱴᱷᱟ ᱨᱮᱫᱚ ᱫᱟᱜ ᱛᱮ ᱯᱮᱨᱮᱡ ᱟᱠᱟᱱᱟ᱾ ᱑᱗᱑᱑᱐ ᱠᱤ ᱢᱤ ᱨᱮᱱᱟᱜ ᱴᱚᱴᱷᱟ ᱨᱮᱱᱟᱜ ᱟᱨᱡᱟᱣ ᱮᱢᱟᱱ ᱠᱚ ᱪᱟᱵᱟ ᱟᱠᱟᱱᱟ ᱛᱟᱠᱚᱣᱟ᱾ ᱢᱮᱛᱟᱫ ᱢᱮ ᱑᱗᱕᱐᱐᱐ ᱚᱲᱟᱜ ᱠᱚ ᱞᱟᱸᱥᱩᱲ ᱟᱠᱟᱱᱟ, ᱡᱟᱦᱟᱸ ᱠᱷᱟᱹᱛᱤᱨ ᱛᱮ ᱑᱖ ᱵᱟᱲᱟᱭᱟ ᱜᱟᱱ ᱦᱚᱲ ᱠᱚ ᱵᱮᱜᱷᱟᱨ ᱮᱱᱟ᱾ ᱢᱮᱛᱟᱣᱟᱜ ᱢᱮ ᱑᱕᱐᱐᱐ ᱦᱚᱲ ᱫᱚ ᱜᱚᱡ ᱠᱚ ᱞᱟᱹᱭᱟ ᱟᱨ ᱔᱐ ᱦᱚᱲ ᱱᱤᱛ ᱦᱟᱹᱵᱤᱡ ᱠᱚ ᱟᱜ ᱜᱮᱭᱟ᱾ ᱟᱢᱫᱟᱡᱽ ᱛᱮ ᱒᱔ ᱵᱟᱲᱟᱭᱟ ᱜᱟᱱ ᱟᱥᱩᱞ ᱡᱟᱱᱣᱟ ᱠᱚ ᱜᱚᱡ ᱮᱱᱟ, ᱱᱩᱠᱩ ᱨᱮ ᱔ ᱵᱟᱲᱟᱭ ᱜᱟᱱ ᱜᱟᱹᱭ ᱰᱟᱸᱝᱜᱽᱨᱤ ᱠᱚ ᱛᱟᱦᱮᱸᱜ ᱠᱟᱱᱟ᱾
ᱤᱢᱯᱮᱠᱴ
ᱢᱟᱭᱟᱝᱢᱟᱨ ᱟᱨ ᱵᱟᱝᱞᱟᱫᱮᱥ
ᱢᱟᱭᱟᱝᱢᱟᱨ ᱨᱮ, ᱑᱐ ᱴᱟᱝ ᱦᱚᱲ ᱠᱚ ᱜᱚᱡ ᱞᱮᱱᱟ ᱟᱨ ᱒᱐,᱐᱐᱐ ᱜᱟᱱ ᱟᱯᱟᱱ ᱟᱯᱤᱱ ᱜᱷᱟᱨᱸᱡᱽ ᱨᱤᱱ ᱦᱚᱲ ᱠᱚ ᱵᱮᱜᱟᱨ ᱞᱮᱱᱟ᱾
ᱵᱟᱝᱞᱟᱫᱮᱥ ᱟᱭ ᱠᱚᱧᱮ ᱞᱮᱠᱟᱛᱮ ᱯᱟᱨᱚᱢ ᱞᱮᱱᱟ, ᱑᱙᱙᱙ ᱨᱮ ᱳᱰᱤᱥᱟ ᱞᱮᱠᱟᱛᱮ ᱟᱹᱰᱤ ᱫᱟᱲᱮᱭᱟᱱ ᱮᱛᱚᱢ ᱞᱮᱠᱟᱛᱮ ᱫᱤᱥᱚᱢ ᱨᱮ ᱵᱚᱞᱚ, ᱵᱟᱨ ᱦᱚᱲ ᱠᱤᱱ ᱜᱚᱡ ᱮᱱᱟ ᱟᱨ ᱱᱚᱸᱠᱟ ᱛᱮ ᱒᱐᱐ ᱜᱟᱱ ᱦᱟᱹᱠᱩ ᱜᱚᱡ ᱦᱚᱲ ᱠᱚ ᱟᱜ ᱪᱟᱵᱟ ᱮᱱᱟ᱾ ᱚᱲᱟᱜ ᱠᱚ ᱥᱟᱱᱟᱢ ᱮ ᱞᱟᱸᱥᱩᱲ ᱵᱟᱹᱲᱤᱡ ᱠᱮᱫ ᱛᱟᱠᱚᱣᱟ᱾
᱒᱐᱒᱓
᱒᱐᱒᱓ ᱫᱚ ᱢᱤᱫ ᱥᱟᱫᱷᱟᱨᱚᱱ ᱥᱮᱨᱢᱟ ᱠᱟᱱᱟ ᱡᱟᱦᱟᱸ ᱫᱚ ᱥᱤᱸᱜᱮ ᱢᱟᱦᱟᱸ ᱦᱤᱞᱚᱜ ᱮᱦᱚᱵ ᱟᱠᱟᱱᱟ ᱾
ᱡᱟᱱᱩᱣᱟᱨᱤ
ᱡᱟᱱᱩᱣᱟᱨᱭ ᱑᱔- ᱥᱟᱠᱨᱟᱛ ᱯᱟᱨᱟᱵᱽ
ᱱᱟᱨᱟᱡᱳᱞ ᱨᱟᱡᱽ ᱠᱚᱞᱮᱡᱽ
ᱱᱟᱨᱟᱡᱳᱞ ᱨᱟᱡᱽ ᱠᱚᱞᱮᱡᱽ, ᱱᱟᱨᱟᱡᱳᱞ ᱠᱚᱞᱮᱡᱽ ᱫᱚ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱯᱟᱪᱷᱮ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮᱭᱟᱜ ᱱᱟᱨᱟᱡᱳᱞ ᱨᱮ ᱢᱮᱱᱟᱜ ᱢᱤᱫ ᱜᱚᱲᱚ ᱥᱚᱨᱠᱟᱨᱤ ᱠᱚᱞᱮᱡᱽ ᱠᱟᱱᱟ᱾ ᱱᱚᱣᱟ ᱠᱚᱞᱮᱡᱽ ᱫᱚ ᱑᱙᱖᱖ ᱥᱮᱨᱢᱟ ᱨᱮ ᱛᱷᱟᱯᱚᱱ ᱟᱠᱟᱱᱟ᱾ ᱱᱚᱣᱟ ᱫᱚ ᱵᱤᱫᱫᱟᱥᱟᱜᱚᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱢᱮᱱᱟᱜᱼᱟ᱾
ᱢᱟᱱᱚᱛ
ᱱᱚᱣᱟ ᱠᱚᱞᱮᱡᱽ ᱫᱚ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱢᱟᱹᱧᱡᱩᱨ ᱠᱚᱢᱤᱥᱚᱱ (ᱭᱩ.ᱡᱤ.ᱥᱤ) ᱦᱚᱛᱮᱛᱮ ᱢᱟᱱᱚᱛ ᱮᱢ ᱢᱮᱱᱟᱜᱼᱟ᱾
ᱥᱩᱱᱟᱢᱜᱚᱸᱡᱽ ᱦᱚᱱᱚᱛ
ᱥᱩᱱᱟᱢᱜᱚᱧᱡᱽ ᱦᱚᱱᱟᱛ (ᱥᱤᱞᱮᱴᱤᱺꠡꠥꠘꠣꠝꠉꠘ꠆ꠎ) ᱵᱟᱝᱞᱟᱫᱮᱥ ᱨᱮᱭᱟᱜ ᱩᱛᱟᱹᱨ-ᱯᱩᱨᱩᱵᱽ ᱚᱱᱪᱚᱞ ᱥᱤᱞᱮᱴ ᱯᱚᱱᱚᱛ ᱨᱮᱭᱟᱜ ᱢᱤᱫᱴᱟᱝ ᱯᱚᱨᱥᱟᱥᱚᱱᱤᱠ ᱚᱱᱪᱚᱞ ᱠᱟᱱᱟ᱾ ᱧᱩᱛᱩᱢᱟᱱ ᱦᱚᱲ ᱟᱨ ᱵᱟᱨᱦᱮ ᱡᱚᱱᱚᱲ ᱠᱷᱚᱱ ᱚᱱᱩᱢᱟᱱᱚᱜ ᱠᱟᱱᱟ ᱡᱮ, ᱥᱩᱱᱟᱢᱜᱚᱧᱡᱽ ᱦᱚᱱᱟᱛ ᱫᱚ ᱥᱮᱫᱟᱭ ᱠᱟᱢᱨᱩᱯ ᱵᱟ ᱯᱨᱟᱜᱽᱡᱮᱛᱤᱥᱯᱩᱨ ᱯᱚᱱᱚᱛ ᱨᱮ ᱛᱟᱦᱮᱱ ᱠᱟᱱᱟ᱾ ᱡᱚᱣᱱᱤᱠ ᱢᱚᱜᱚᱞ ᱫᱤᱯᱟᱹᱦᱤ ᱥᱩᱱᱟᱢᱚᱫᱫᱤ ᱭᱟᱜ ᱧᱤᱛᱩᱢ ᱛᱮ ᱥᱩᱱᱟᱢᱜᱚᱧᱡᱽ ᱨᱮᱭᱟᱜ ᱧᱤᱛᱩᱢ ᱠᱚ ᱫᱚᱦᱚᱣᱭᱟᱠᱟᱫᱟ᱾ ᱑᱘᱗᱗ ᱥᱮᱨᱢᱟ ᱥᱩᱱᱟᱢᱜᱚᱧᱡᱽ ᱫᱚ ᱢᱚᱦᱟᱠᱩᱢᱟ ᱨᱮ ᱟᱨ ᱑᱙᱘᱔ ᱥᱮᱨᱢᱟ ᱫᱚ ᱦᱚᱱᱚᱛ ᱨᱮᱠᱚ ᱵᱮᱱᱟᱣ ᱟᱠᱟᱫᱟ᱾ =ᱧᱩᱛᱩᱢ ᱫᱚᱦᱚ= `ᱥᱩᱱᱟᱢᱚᱫᱤ` ᱧᱩᱛᱩᱢᱟᱱ ᱡᱚᱣᱱᱤᱠ ᱢᱚᱜᱚᱞ ᱫᱤᱯᱟᱹᱦᱤ ᱭᱟᱜ ᱧᱤᱛᱩᱢ ᱞᱮᱠᱟᱛᱮ ᱧᱩᱛᱩᱢ ᱠᱚ ᱫᱚᱦᱚᱭᱟᱠᱚᱫᱟ ᱵᱚᱞᱮ ᱵᱟᱰᱟᱭᱟᱠᱟᱱᱟ᱾ `ᱥᱩᱱᱟᱢᱚᱫᱤ`(ᱥᱩᱱᱟᱢ ᱩᱫᱫᱤᱱ ᱱᱟᱜ ᱟᱱᱪᱚᱞᱤᱠ ᱨᱩᱞ) ᱧᱩᱛᱩᱢᱟᱱ ᱚᱱᱟ ᱢᱚᱜᱚᱞᱨᱮ ᱞᱟᱹᱲᱦᱟᱹᱭᱟ ᱟᱠᱟᱱ ᱠᱚᱱᱚ ᱢᱤᱫᱴᱟᱝ ᱞᱟᱹᱲᱦᱟᱹᱭ ᱨᱮ ᱵᱤᱨᱵᱷᱟᱱᱴᱟ ᱞᱮᱠᱟ ᱧᱩᱛᱩᱢ ᱦᱩᱭᱮᱱ ᱠᱷᱟᱹᱛᱤᱨ ᱥᱚᱢᱨᱟᱴ ᱠᱚ ᱥᱩᱱᱟᱢᱚᱫᱤ ᱫᱚ ᱱᱚᱸᱰᱮ ᱱᱟᱥᱮ ᱡᱟᱭᱜᱟ ᱩᱯᱚᱦᱟᱨ ᱠᱚ ᱮᱢᱟ ᱠᱟᱣᱫᱤᱭᱟ᱾ ᱟᱨ ᱚᱱᱟ ᱮᱢ ᱠᱟᱣᱫᱤ ᱡᱟᱜᱟ ᱨᱮᱭᱟᱜ ᱧᱩᱛᱩᱢ ᱟᱭᱟᱜ ᱧᱩᱛᱩᱢ ᱛᱟᱞᱟᱛᱮ ᱥᱩᱱᱟᱢᱜᱚᱧᱡᱽ ᱟᱨ ᱚᱱᱟ ᱟᱰᱮ ᱯᱟᱥᱮ ᱡᱟᱜᱟ ᱦᱚᱸ ᱟᱭᱟᱜ ᱧᱩᱛᱩᱢ ᱛᱮᱜᱮ ᱧᱤᱛᱩᱢ ᱦᱩᱭᱟᱠᱟᱱᱟ ᱵᱚᱞᱮ ᱵᱟᱰᱟᱭᱚᱜ ᱠᱟᱱᱟ᱾ =ᱱᱟᱜᱟᱢ= ᱩᱛᱟᱹᱨ ᱥᱮᱜ ᱫᱚ ᱠᱷᱟᱥᱤᱭᱟ ᱟᱨ ᱡᱚᱣᱱᱛᱤᱭᱥ ᱵᱩᱨᱩ, ᱯᱩᱨᱩᱵᱽ ᱫᱚ ᱥᱤᱞᱮᱴ ᱦᱚᱱᱚᱛ, ᱫᱟᱹᱠᱷᱤᱱ ᱫᱚ ᱦᱚᱵᱤᱜᱚᱧᱡᱽ ᱦᱚᱱᱚᱛ, ᱯᱩᱪᱷᱤᱢ ᱫᱚ ᱱᱮᱛᱨᱚᱠᱚᱱᱟ ᱦᱚᱱᱚᱛ ᱟᱨ ᱠᱤᱥᱚᱨᱜᱚᱧᱡᱽ ᱦᱚᱱᱚᱛ᱾ =ᱩᱯᱚᱡᱮᱞᱟ ᱠᱚ= ᱥᱩᱱᱟᱢᱜᱚᱧᱡᱽ ᱦᱚᱱᱟᱛ ᱨᱮᱭᱟᱜ ᱩᱯᱚᱡᱮᱞᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱺ =ᱫᱩᱨᱤᱵ= ᱢᱤᱫ ᱦᱚᱲ ᱜᱮᱭ ᱛᱩᱢᱟᱸᱞᱟ ᱓᱕᱙᱐ ᱰᱚᱞᱟᱨ᱾ ᱠᱷᱮᱛ ᱠᱟᱹᱢᱤ ᱦᱚᱸ ᱫᱩᱨᱤᱵ ᱛᱩᱢᱟᱹᱞ ᱱᱤᱨᱵᱷᱚᱨ ᱢᱮᱱᱟᱜ-ᱟ᱾ ᱟᱭᱢᱟ ᱦᱚᱲ ᱜᱮ ᱛᱷᱮᱛ ᱠᱟᱹᱢᱤ ᱪᱮᱛᱟᱱ ᱠᱚ ᱱᱤᱨᱵᱷᱚᱨ ᱠᱚ ᱛᱟᱦᱮᱱᱟ᱾ ᱦᱩᱲᱩ ᱟᱵᱟᱛ ᱱᱚᱣᱭᱟ ᱦᱚᱱᱚᱛ ᱟᱹᱰᱤ ᱜᱮᱭ ᱡᱷᱤᱠᱟᱸᱲᱟ᱾ ᱟᱨ ᱡᱟᱹᱥᱛᱤ ᱫᱩᱨᱤᱵ ᱛᱩᱢᱟᱹᱞ ᱫᱚ ᱺ ᱯᱟᱛᱷᱚᱨ, ᱦᱟᱠᱚ, ᱦᱩᱲᱩ, ᱥᱤᱢᱮᱴ ᱾ =ᱟᱨᱦᱚᱸ ᱧᱮᱞ= =ᱵᱟᱨᱦᱮ ᱡᱚᱱᱚᱲ= =ᱯᱷᱮᱵᱟᱛ=
ᱜᱟᱹᱭ
ᱜᱟᱹᱭ ᱫᱚ ᱢᱤᱫ ᱚᱲᱟᱜ ᱛᱮ ᱟᱥᱩᱞ ᱡᱟᱱᱟᱣᱟᱨ ᱠᱟᱱᱟ ᱠᱚ ᱟᱨ ᱥᱚᱸᱥᱟᱨ ᱨᱮ ᱥᱟᱱᱟᱢ ᱡᱟᱭᱟᱜᱟ ᱨᱮᱜᱮ ᱠᱚ ᱧᱟᱢᱚᱜᱼᱟ ᱾ ᱱᱩᱠᱩ ᱠᱷᱚᱱ ᱥᱤᱵᱤᱞ ᱜᱮ ᱛᱚᱣᱟ ᱧᱟᱢᱚᱜ ᱠᱟᱱᱟ ᱾
ᱥᱤᱧᱚᱛ ᱨᱮ ᱣᱮᱫᱤᱠ ᱱᱟᱝ ᱠᱷᱚᱱ ᱜᱮ ᱜᱟᱹᱭ ᱠᱚᱣᱟᱜ ᱢᱟᱹᱱ ᱢᱮᱱᱟᱜᱼᱟ ᱾ ᱯᱟᱹᱦᱤᱞ ᱨᱮ ᱟᱫᱟᱱ ᱯᱨᱟᱫᱟᱱ ᱟᱨ ᱣᱤᱱᱤᱢᱟᱭ ᱮᱢᱟᱱ ᱞᱟᱹᱜᱤᱫ ᱢᱚᱫᱷᱟᱭᱟᱢ ᱞᱟᱹᱜᱤᱫ ᱜᱟᱹᱭ ᱠᱚ ᱫᱚᱦᱚᱭ ᱮᱫ ᱠᱚ ᱛᱟᱦᱮᱱ ᱟᱨ ᱢᱟᱹᱱᱢᱤ ᱣᱟᱜ ᱥᱟᱢᱨᱤᱫᱷᱤ ᱞᱟᱹᱜᱤᱫ ᱜᱟᱹᱭ ᱥᱟᱶ ᱞᱮᱠᱷᱟᱜ ᱠᱟᱱ ᱛᱟᱦᱮᱱᱟ ᱾ ᱥᱟᱨᱱᱟ ᱫᱷᱚᱨᱚᱢ ᱞᱮᱠᱟᱛᱮ ᱜᱟᱹᱭ ᱨᱮᱱᱟᱜ ᱢᱟᱹᱱ ᱟᱹᱰᱤ ᱛᱮᱫ ᱜᱮ ᱢᱮᱱᱟᱜᱼᱟ ᱟᱨ ᱩᱱᱠᱩᱣᱟᱜ ᱜᱚᱡ ᱫᱚ ᱢᱟᱦᱟᱯᱟᱯ ᱨᱮ ᱦᱩᱭ ᱩᱜᱼᱟ ᱾
* ᱥᱟᱸᱵᱷᱚᱜ ᱱᱟᱝ - ᱥᱮᱨᱢᱟ ᱵᱷᱩᱨ, ᱟᱨ ᱥᱤᱛᱩᱝ ᱫᱤᱱ ᱵᱟᱬᱛᱤ
* ᱥᱮᱨᱢᱟ ᱨᱮ ᱥᱤᱛᱩᱝ ᱫᱤᱱ ᱦᱤᱡᱩᱜ ᱚᱠᱛᱚ- ᱡᱟᱣ ᱑᱘ ᱠᱷᱚᱱ ᱒᱑ ᱫᱤᱱ (ᱦᱟᱢᱟᱞ ᱦᱚᱲᱢᱚ ᱵᱟᱝ ᱜᱷᱟᱹᱲᱤᱡ) ᱓᱐ ᱥᱮ ᱖᱐ ᱫᱤᱱ ᱫᱷᱟᱹᱵᱤᱡ᱾
ᱵᱤᱹ ᱯᱤᱹ ᱠᱳᱭᱨᱟᱞᱟ
ᱵᱤᱹ ᱯᱤᱹ ᱠᱳᱭᱨᱟᱞᱟ-ᱟᱜ ᱡᱤᱞᱤᱝ ᱧᱩᱛᱩᱢ ᱫᱚ ᱵᱤᱥᱣᱮᱥᱣᱚᱨ ᱯᱨᱚᱥᱟᱫ ᱠᱳᱭᱨᱟᱞᱟ ᱠᱟᱱᱟ, ᱩᱱᱤ (ᱤᱹ ᱥᱚᱹ ᱑᱙᱙᱔ -᱒᱑ ᱡᱩᱞᱟᱭ ᱑᱙᱘᱒) ᱱᱮᱯᱟᱞ ᱨᱮᱱ ᱯᱩᱭᱞᱩ ᱡᱚᱱ ᱱᱤᱨᱵᱟᱪᱚᱱ ᱯᱨᱚᱫᱷᱟᱱᱢᱚᱱᱛᱨᱤ ᱟᱨ ᱱᱮᱯᱟᱞᱤ ᱦᱤᱱᱫᱩ ᱯᱟᱹᱨᱥᱤ ᱨᱮᱱ ᱥᱟᱶᱦᱮᱫ ᱫᱩᱞᱟᱹᱲᱤᱭᱟᱹ ᱠᱟᱱᱟᱭ | ᱩᱱᱤ ᱟᱯᱷᱱᱟᱨ ᱡᱤᱵᱚᱱ ᱡᱤᱞᱤᱝ ᱚᱠᱛᱚ ᱫᱷᱟᱹᱨᱤ ᱱᱮᱯᱟᱞᱤ ᱠᱟᱸᱜᱽᱨᱮᱥ ᱨᱮᱱᱟᱜ ᱱᱮᱛᱟ ᱞᱮᱠᱟᱛᱮ ᱛᱤᱜᱩ ᱞᱮᱱᱟ | ᱥᱚᱱ ᱑᱙᱕᱙ ᱠᱷᱚᱱ ᱑᱙᱖᱐ ᱫᱷᱟᱹᱨᱤ ᱱᱮᱯᱟᱞ-ᱟᱜ ᱯᱨᱚᱫᱷᱟᱱᱢᱚᱱᱛᱨᱤ ᱟᱨ ᱱᱮᱯᱟᱞ ᱨᱮ ᱯᱨᱚᱡᱟᱱᱛᱨᱚ ᱮᱛᱳᱦᱚᱵᱽ ᱞᱟᱹᱜᱤᱫ ᱨᱟᱡᱽᱱᱤᱛᱤᱠ ᱿ᱨᱮᱱ ᱱᱮᱛᱟ ᱞᱮᱠᱟᱛᱮ ᱞᱟᱦᱟ ᱞᱮᱱᱟ | ᱱᱮᱯᱟᱞᱤ ᱯᱟᱹᱨᱥᱤ ᱥᱟᱶᱦᱮᱫ ᱨᱮ ᱩᱱᱤᱭᱟ ᱥᱟᱭᱠᱳᱞᱳᱡᱤᱠᱚᱞ ᱠᱟᱛᱡᱷᱟ ᱠᱚ ᱵᱮᱵᱷᱟᱨ ᱟᱠᱟᱫᱟ | ᱠᱳᱭᱨᱟᱞᱟ ᱨᱮᱱ ᱵᱟᱵᱟ-ᱟᱜ ᱧᱩᱛᱩᱢ ᱫᱚ ᱠᱨᱤᱥᱬᱚᱯᱨᱚᱥᱟᱫ ᱠᱳᱭᱨᱟᱞᱟ ᱠᱟᱱᱟ |
ᱮᱦᱚᱵ ᱡᱤᱵᱚᱱ
ᱵᱤᱥᱣᱮᱥᱣᱚᱨ ᱯᱨᱚᱥᱟᱫ ᱠᱳᱭᱨᱟᱞᱟ-ᱟᱜ ᱨᱟᱡᱽᱱᱤᱛᱤᱠ ᱡᱤᱵᱚᱱᱵᱷᱟᱨᱚᱛ ᱩᱱᱟ ᱚᱠᱛᱚ ᱪᱟᱞᱟ ᱠᱟᱱ ᱛᱟᱦᱮᱸᱱᱟ ᱡᱟᱦᱟᱸ ᱵᱷᱟᱨᱚᱛ ᱥᱣᱚᱛᱚᱱᱛᱨᱚ ᱟᱱᱫᱳᱞᱚᱱ ᱠᱷᱚᱱ ᱦᱩᱭᱞᱮᱱᱟ | ᱟᱱᱫᱳᱞᱚᱱ ᱨᱮ ᱡᱩᱴᱟᱹᱣ ᱠᱷᱟᱹᱛᱤᱨ ᱜᱮ ᱵᱤᱥᱣᱮᱥᱣᱚᱨ ᱯᱨᱚᱥᱟᱫ ᱟᱨ ᱩᱱᱤ ᱵᱚᱭᱦᱟ ᱢᱟᱛᱨᱤᱠᱟᱯᱨᱚᱥᱟᱫ ᱠᱳᱭᱨᱟᱞᱟ ᱫᱚ ᱤᱹ ᱥᱚᱹ ᱑᱙᱓᱐ ᱥᱮᱨᱢᱟ ᱨᱮ ᱯᱮ ᱪᱟᱸᱫᱩ ᱫᱷᱟᱹᱨᱤ  ᱵᱮᱞᱟᱭᱚᱛᱤ ᱥᱚᱨᱠᱟᱨ ᱡᱮᱞ ᱨᱮ ᱵᱷᱩᱨᱟᱣ ᱞᱤᱫᱤᱭᱟ | ᱩᱱᱟ ᱛᱟᱭᱚᱢ ᱩᱱᱤ ᱨᱟᱡᱽᱱᱤᱛᱤᱠ ᱡᱤᱵᱚᱱ ᱮᱦᱚᱵ ᱞᱮᱫᱟ | ᱥᱚᱱ ᱑᱙᱓᱒ ᱨᱮ ᱩᱱᱤ ᱟᱯᱷᱱᱟᱨ ᱢᱟᱫᱷᱭᱚᱢᱤᱠ ᱚᱞ ᱯᱟᱲᱟᱣ ᱯᱩᱨᱟᱹ ᱠᱮᱫᱟ | ᱩᱱᱟ ᱛᱟᱭᱚᱢ ᱵᱚᱱᱟᱨᱚᱥ ᱦᱤᱱᱫᱩ ᱵᱤᱨᱫᱟᱹ ᱜᱟᱲ ᱠᱷᱚᱱ ᱨᱟᱡᱽᱱᱤᱛᱤᱠ ᱟᱨ ᱚᱨᱛᱷᱥᱟᱥᱴᱨᱚ(Economics) ᱥᱟᱛᱚᱢ ᱛᱮ ᱯᱟᱲᱟᱣ ᱟᱨ ᱠᱚᱞᱠᱚᱛᱛᱟ ᱵᱤᱨᱫᱟᱹ ᱜᱟᱲ ᱠᱷᱚᱱ ᱠᱟᱱᱩᱱ ᱚᱞ ᱯᱟᱲᱟᱣ ᱯᱩᱨᱟᱹ ᱞᱮᱫᱟ | ᱚᱞ ᱯᱟᱲᱟᱣ ᱢᱩᱸᱫᱟᱹᱫ ᱛᱟᱭᱚᱢ ᱫᱟᱨᱡᱤᱞᱤᱝ ᱨᱮ ᱛᱟᱦᱮᱸ ᱠᱟᱴᱮ ᱟᱭᱢᱟ ᱚᱠᱛᱚ ᱫᱷᱟᱹᱨᱤ ᱠᱟᱱᱩᱱ ᱨᱮᱱᱟᱜ ᱠᱟᱹᱢᱤ ᱠᱮᱭᱟ | ᱯᱟᱹᱴᱷᱟᱹᱣᱟᱹ ᱛᱟᱦᱮᱸ ᱚᱠᱛᱚ ᱦᱚᱸ ᱩᱱᱤ ᱨᱟᱡᱽᱱᱤᱛᱤᱠ ᱯᱟᱥᱴᱟ ᱨᱮ ᱥᱩᱨ ᱜᱮ ᱛᱟᱦᱮᱸᱠᱟᱱᱟ | ᱤᱹ ᱥᱚᱹ ᱑᱙᱔᱒ ᱠᱷᱚᱱ ᱑᱙᱔᱔ ᱫᱷᱟᱹᱨᱮ ᱫᱚᱥᱟᱨ ᱵᱤᱥᱣᱚ ᱦᱩᱞ ᱚᱠᱛᱚ ᱨᱮ ᱩᱱᱤ ᱫᱚ ᱵᱮᱞᱟᱭᱚᱛᱤ ᱥᱤᱯᱟᱹᱦᱤ ᱡᱚᱵᱚᱨᱡᱚᱥᱛᱤ ᱠᱚ ᱵᱷᱟᱹᱨᱛᱤ ᱞᱮᱫᱤᱭᱟ | ᱩᱱᱟ ᱠᱷᱚᱱ ᱵᱤᱫᱟᱹ ᱛᱟᱭᱚᱢ ᱩᱱᱤ ᱤᱹ ᱥᱚᱹ ᱑᱙᱔᱗ ᱨᱮ ᱱᱮᱯᱟᱞ ᱜᱟᱸᱜᱽᱨᱮᱥ ᱨᱮᱱᱟᱜ ᱛᱤᱜᱩ ᱠᱤᱫᱤᱭᱟ ᱟᱨ ᱛᱟᱭᱚᱢ ᱛᱮ ᱱᱮᱯᱟᱞᱤ ᱜᱟᱸᱜᱽᱨᱮᱥ ᱵᱮᱱᱟᱣ ᱮ-ᱱᱟ |
ᱱᱮᱯᱟᱞ ᱨᱮ ᱨᱟᱡᱽᱱᱤᱛᱤᱠ ᱱᱤᱰᱚᱨ
ᱥᱚᱱ ᱑᱙᱔᱗ ᱨᱮ ᱵᱤᱨᱟᱴᱱᱚᱜᱚᱨ ᱠᱟᱹᱢᱤᱭᱟᱹ ᱟᱱᱫᱳᱞᱚᱱ ᱨᱮᱱᱟᱜ ᱛᱤᱜᱩ ᱞᱟᱦᱟ ᱞᱮᱱ ᱛᱮ ᱩᱱᱤ ᱱᱮᱯᱟᱞ ᱥᱟᱨᱠᱟᱨ-ᱮ ᱡᱮᱞ ᱨᱮ ᱵᱷᱩᱨᱟᱣ ᱞᱮᱫᱤᱭᱟ | ᱤᱹ ᱥᱚᱹ ᱑᱙᱕᱑ ᱥᱮᱨᱢᱟ ᱨᱮ ᱩᱱᱤ ᱱᱮᱯᱟᱞ ᱨᱮ ᱨᱟᱬᱟ ᱥᱟᱥᱚᱱ ᱨᱮᱱᱟᱜ ᱚᱪᱚᱠ ᱠᱟᱴᱮ ᱱᱮᱯᱟᱞ ᱨᱮ ᱥᱮᱸᱜᱮᱞ ᱥᱤᱯᱟᱹᱦᱤ ᱥᱤᱨᱡᱚᱱ ᱞᱮᱫ ᱠᱩᱣᱟ | ᱚᱠᱴᱳᱵᱚᱨ ᱑᱙᱕᱑ ᱨᱮ ᱨᱟᱬᱟ ᱥᱟᱥᱚᱱ ᱨᱮᱱᱟᱜ  ᱢᱩᱸᱪᱟᱹᱫ ᱠᱤᱫᱟᱭᱮ ᱟᱨ ᱱᱮᱯᱟᱞ ᱨᱮ ᱵᱚᱦᱩᱫᱚᱞᱤᱭᱚ ᱯᱨᱚᱡᱟᱛᱚᱱᱛᱨᱚ ᱨᱮᱱᱟᱜ ᱮᱛᱚᱦᱚᱵ ᱠᱮᱫᱟ | ᱩᱱᱟ ᱛᱟᱭᱚᱢ ᱥᱚᱢᱥᱮᱨ ᱡᱚᱸᱜᱚᱵᱚᱷᱟᱫᱩᱨ ᱨᱟᱬᱟ-ᱟᱜ ᱱᱤᱰᱚᱨ ᱛᱮ ᱱᱟᱶᱟ ᱥᱟᱨᱠᱟᱨ ᱵᱮᱱᱟᱣ ᱮ~ᱱᱟ | ᱟᱨ ᱠᱳᱭᱨᱟᱞᱟ ᱥᱚᱨᱠᱟᱨ ᱨᱮᱱ ᱜᱽᱨᱚᱦᱚᱢᱚᱱᱛᱨᱤ ᱵᱮᱱᱟᱣ ᱮ~ᱱᱟ |
ᱮᱭᱟᱭ ᱥᱮᱨᱢᱟ ᱠᱨᱟᱱᱛᱤ
https://ne.wikipedia.org/wiki/%E0%A4%B8%E0%A4%BE%E0%A4%A4_%E0%A4%B8%E0%A4%BE%E0%A4%B2%E0%A4%95%E0%A5%8B_%E0%A4%95%E0%A5%8D%E0%A4%B0%E0%A4%BE%E0%A4%A8%E0%A5%8D%E0%A4%A4%E0%A4%BF
ᱯᱨᱚᱫᱷᱟᱱᱢᱚᱱᱛᱨᱚ ᱚᱠᱛᱚ
ᱤᱹ ᱥᱚᱹ ᱑᱙᱕᱑ ᱥᱮᱨᱢᱟ ᱨᱮ ᱦᱩᱭᱞᱮᱱ ᱟᱢ-ᱱᱤᱨᱵᱟᱪᱚᱱ ᱒᱐᱑᱕ ᱥᱮᱨᱢᱟ ᱨᱮᱱᱟᱜ ᱯᱩᱭᱞᱩ ᱟᱢ-ᱱᱤᱨᱵᱟᱪᱚᱱ ᱨᱮ ᱩᱱᱤ ᱨᱮ ᱫᱚᱞ ᱱᱮᱯᱟᱞᱤ ᱠᱟᱸᱜᱽᱨᱮᱥ-ᱟᱜ ᱡᱤᱛᱠᱟᱹᱨ ᱦᱩᱭ ᱛᱟᱭᱚᱢ ᱩᱱᱤ-ᱟᱜ ᱟᱯᱷᱱᱟᱨ ᱱᱤᱰᱚᱨ ᱛᱮ ᱱᱟᱶᱟ ᱥᱚᱨᱠᱟᱨ ᱜᱚᱴᱷᱚᱱ ᱠᱤᱫᱟᱭ | ᱩᱱᱤᱭᱟ ᱥᱚᱨᱠᱟᱨ ᱡᱤᱵᱚᱱ ᱫᱚ ᱑᱘ ᱪᱟᱸᱫᱩ ᱛᱟᱦᱮᱠᱟᱱᱟ | प्रधानमन्त्री कालमा उनले संयुक्त राष्ट्रसंघ, भारत तथा चीनको मैतृपूर्ण भ्रमण गरे ।
ᱫᱤᱥᱚᱢ ᱵᱟᱨᱦᱮ ᱥᱟᱹᱜᱟᱹᱭ
ᱯᱨᱚᱫᱷᱟᱱᱢᱚᱱᱛᱨᱤ ᱟᱠᱛᱚ ᱨᱮ ᱥᱚᱸᱭᱩᱠᱛᱚ ᱨᱟᱥᱴᱨᱚᱥᱚᱸᱜᱷ, ᱵᱷᱟᱨᱚᱛ ᱟᱨ ᱪᱤᱱ-ᱟᱜ ᱫᱟᱲᱟᱱ ᱛᱟᱦᱮᱸᱠᱟᱱᱟ |
ᱥᱟᱶᱷᱮᱫ ᱮᱱᱮᱢ ᱠᱚ
ᱧᱩᱛᱩᱢᱟᱱ ᱨᱟᱡᱽᱱᱤᱛᱤᱠ,ᱯᱨᱚᱡᱟᱛᱚᱱᱛᱨᱚ ᱥᱚᱢᱟᱡᱽᱵᱟᱫ ᱨᱮᱱ ᱩᱭᱦᱟᱹᱨᱤᱭᱟᱹ ᱟᱨ ᱟᱹᱰᱤ ᱱᱟᱯᱟᱭ ᱥᱟᱶᱷᱮᱫ ᱫᱩᱞᱟᱹᱫᱤᱭᱟᱹ ᱵᱤᱹ ᱯᱤᱹ ᱠᱳᱭᱨᱟᱞᱟ ᱟᱭᱢᱟ ᱠᱟᱛᱷᱟ ᱠᱚ ᱚᱞ ᱥᱚᱫᱚᱨ ᱟᱠᱟᱫᱟ |
ᱢᱟᱸᱫᱽᱥᱚᱨ
ᱚᱛᱱᱚᱜ
ᱢᱟᱸᱫᱽᱥᱚᱨ ᱦᱚᱱᱚᱛ ᱫᱚ ᱟᱡᱟᱜ ᱯᱟᱪᱮ ᱰᱤᱵᱤᱡᱚᱱ, ᱱᱤᱭᱟᱹ ᱩᱡᱽᱡᱮᱱ ᱠᱚᱢᱤᱥᱱᱚᱨ ᱰᱤᱵᱤᱡᱚᱱ ᱠᱷᱚᱱ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱠᱚᱧᱮ ᱯᱨᱚᱡᱮᱠᱥᱚᱱ ᱵᱮᱱᱟᱣᱟ ᱾ ᱱᱚᱣᱟ ᱚᱥᱟᱨ ᱨᱮᱱᱟᱜ ᱥᱚᱢᱟᱱ ᱒᱓᱐ ᱔᱕' ᱕᱐" ᱠᱚᱧᱮ ᱟᱨ ᱒᱕᱐ ᱒' ᱕᱕" ᱠᱚᱧᱮ ᱛᱟᱞᱟ ᱨᱮ ᱢᱮᱱᱟᱜᱼᱟ, ᱟᱨ ᱞᱟᱸᱡᱤᱴᱭᱩᱰ ᱛᱟᱞᱟ ᱨᱮ ᱗᱔᱐ ᱔᱒' ᱓᱐" ᱥᱟᱢᱟᱝ ᱟᱨ ᱗᱕᱐ ᱕᱐' ᱒᱐" ᱥᱟᱢᱟᱝ ᱨᱮ ᱢᱮᱱᱟᱜᱼᱟ ᱾
ᱦᱚᱱᱚᱛ ᱫᱚ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱥᱟᱭᱤᱡᱽ ᱦᱚᱱᱚᱛ ᱠᱟᱱᱟ ᱾ ᱱᱚᱣᱟ ᱠᱚᱧᱮ ᱠᱷᱚᱱ ᱮᱛᱚᱢ ᱫᱷᱟᱨᱤᱡ ᱑᱔᱒ ᱠᱤᱞᱚᱢᱤᱴᱚᱨ (᱘᱘ ᱢᱤᱞ) ᱟᱨ ᱥᱟᱢᱟᱝ ᱠᱷᱚᱱ ᱯᱟᱪᱮ ᱫᱷᱟᱨᱤᱡ ᱑᱓᱔ ᱠᱤᱞᱚᱢᱤᱴᱚᱨ (᱗᱗ ᱢᱤᱞ) ᱫᱷᱟᱨᱤᱡ ᱟᱴᱮᱫ ᱟᱠᱟᱱᱟ ᱾ ᱒᱐᱐᱑ ᱥᱟᱞ ᱨᱮ ᱑,᱑᱖,᱔᱘᱓ ᱦᱚᱲ ᱮᱞ ᱥᱟᱶ ᱜᱩᱴ ᱚᱥᱟᱨ ᱵᱤᱥᱟᱹᱨ ᱕,᱕᱒᱑ ᱜᱟᱺᱴ ᱠᱤᱞᱚᱢᱤᱴᱚᱨ (᱒,᱑᱓᱒ ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾
ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱢᱟᱸᱫᱽᱥᱚᱨ ᱨᱤᱱ ᱦᱚᱲ ᱮᱞ ᱑᱔᱑,᱔᱖᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱠᱚᱲᱟ ᱦᱚᱲ ᱮᱞ ᱗᱒,᱓᱗᱐ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱛᱤᱨᱞᱟᱹ ᱦᱚᱲ ᱮᱞ ᱖᱙,᱐᱙᱘ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ, ᱱᱚᱣᱟ ᱘᱙᱘ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱮᱢᱚᱜᱼᱟ ᱛᱟᱦᱮᱸᱫ ᱾ ᱢᱟᱸᱫᱽᱥᱚᱨ ᱨᱮᱱᱟᱜ ᱥᱮᱪᱮᱫ ᱫᱚᱨ ᱘᱖.᱗% ᱛᱟᱦᱮᱸ ᱠᱟᱱᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱰᱮᱦᱮᱨ ᱛᱟᱦᱮᱸ ᱠᱟᱱᱟ: ᱠᱚᱲᱟ ᱟᱜ ᱥᱮᱪᱮᱫ ᱙᱒.᱗᱔% ᱛᱟᱦᱮᱸ ᱠᱟᱱᱟ, ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱘᱐.᱖᱐% ᱛᱟᱦᱮᱸ ᱠᱟᱱᱟ ᱾ ᱑᱕,᱗᱒᱑ (᱑᱑.᱑%) ᱦᱚᱲ ᱮᱞ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱠᱚ ᱛᱟᱦᱮᱸ ᱠᱟᱱᱟ ᱾
ᱥᱚᱲᱚᱠ
ᱢᱟᱸᱫᱽᱥᱚᱨ ᱫᱚ ᱟᱡᱽᱢᱮᱨᱼᱞᱮᱵᱚᱲ (ᱤᱱᱫᱚᱨ) ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱗᱙ ᱥᱟᱶ ᱥᱟᱶ ᱢᱚᱦᱩᱼᱱᱤᱢᱚᱪ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱓᱑ ᱔ ᱞᱮᱱ ᱨᱚᱰ ᱨᱮ ᱢᱮᱱᱟᱜᱼᱟ ᱾
ᱨᱮᱞᱣᱮ
ᱢᱟᱸᱫᱽᱥᱚᱨ ᱨᱮᱞᱣᱮ ᱥᱴᱮᱥᱚᱱ ᱫᱚ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱱᱟᱜ ᱪᱤᱛᱛᱚᱲᱜᱚᱲᱼᱨᱚᱛᱞᱟᱢ ᱴᱨᱮᱠ ᱨᱮ ᱢᱮᱱᱟᱜᱼᱟ ᱟᱨ ᱰᱟᱵᱽᱞᱭᱩ ᱨᱮᱱᱟᱜ ᱨᱚᱛᱞᱟᱢ ᱨᱮᱞ ᱰᱤᱵᱤᱡᱚᱱ ᱵᱷᱤᱛᱤᱨ ᱨᱮ ᱢᱮᱱᱟᱜᱼᱟ ᱾ ᱢᱮᱱᱟᱜ ᱦᱟᱱᱛᱟᱨᱟ ᱱᱚᱣᱟ ᱤᱞᱮᱠᱴᱨᱤᱯᱷᱤᱞᱰ ᱴᱨᱮᱠ ᱠᱟᱱᱟ ᱾ ᱱᱤᱛᱚᱜ ᱢᱟᱸᱫᱽᱥᱚᱨ ᱠᱷᱚᱱ ᱟᱹᱰᱤ ᱜᱟᱱ ᱴᱨᱮᱱ ᱢᱮᱱᱟᱜᱼᱟ ᱾ ᱢᱟᱸᱫᱽᱥᱚᱨ ᱨᱮ ᱢᱩᱢᱵᱟᱭ, ᱫᱤᱞᱞᱤ, ᱦᱟᱭᱫᱽᱨᱟᱵᱟᱫᱽ, ᱠᱚᱞᱠᱟᱛᱟ, ᱡᱚᱭᱯᱩᱨ, ᱱᱟᱛᱷᱩᱫᱣᱟᱨᱟ, ᱳᱠᱷᱟ, ᱟᱡᱽᱢᱮᱨ, ᱩᱫᱚᱭᱯᱩᱨ, ᱟᱜᱽᱨᱟ, ᱠᱚᱨᱟ, ᱤᱱᱫᱚᱨ, ᱩᱡᱽᱡᱮᱱ, ᱵᱷᱚᱯᱟᱲ, ᱦᱚᱨᱫᱟ, ᱨᱚᱛᱞᱟᱢ, ᱪᱤᱛᱛᱚᱲᱜᱚᱲ, [ᱩᱱᱮ, ᱵᱟᱸᱜᱽᱞᱳᱨ ᱥᱚᱦᱚᱨ, ᱢᱮᱭᱥᱩᱨ, ᱥᱩᱨᱚᱛ, ᱚᱦᱢᱚᱫᱟᱵᱟᱫᱽ ᱞᱟᱹᱜᱤᱫ ᱥᱚᱡᱷᱮ ᱴᱨᱮᱱ ᱢᱮᱱᱟᱜᱼᱟ ᱾ ᱱᱟᱜᱽᱯᱩᱨ, ᱨᱟᱢᱮᱥᱚᱨᱚᱢ, ᱵᱤᱡᱚᱭᱣᱟᱰᱟ, ᱪᱮᱱᱱᱟᱭ, ᱤᱱᱫᱚᱨ, ᱢᱚᱦᱩ ᱾ ᱢᱟᱸᱫᱽᱥᱚᱨ ᱠᱷᱚᱱ ᱥᱮᱱᱚᱜᱟᱦ ᱢᱩᱬ ᱴᱨᱮᱱ ᱢᱮᱱᱟᱜᱼᱟ :-
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱤᱧᱚᱛ ᱨᱮ ᱢᱟᱲᱟᱝ ᱨᱟᱡᱽᱜᱟᱲ ᱥᱚᱦᱚᱨ ᱠᱚ ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱥᱚᱦᱚᱨ ᱠᱚ
ᱢᱚᱱᱚᱨᱚᱱᱡᱚᱱ ᱞᱟᱦᱚᱨᱤ
ᱢᱚᱱᱚᱨᱚᱱᱡᱚᱢ ᱞᱟᱦᱚᱨᱤ (ᱟᱥᱟᱢᱤᱥᱺ মনোৰঞ্জন লাহৰী; ᱡᱟᱱᱟᱢᱺ ᱑ ᱯᱷᱮᱵᱽᱨᱩᱣᱟᱨᱤ, ᱑᱙᱓᱖) ᱫᱚᱯ ᱟᱥᱟᱢ ᱨᱮᱱ ᱵᱚᱰᱚ ᱯᱟᱹᱨᱥᱤ ᱨᱮᱱ ᱢᱤᱫᱴᱮᱱ ᱜᱟᱹᱠᱷᱩᱲ ᱥᱟᱶᱦᱮᱛᱤᱭᱟᱹᱭ ᱛᱟᱦᱮᱸ ᱠᱟᱱᱟ| ᱥᱟᱶᱦᱮᱫ ᱯᱟᱦᱴᱟ ᱨᱮ ᱩᱱᱤᱭᱟᱜ ᱟᱥᱟᱢ ᱵᱷᱮᱲ ᱮᱱᱮᱢ ᱠᱷᱟᱹᱛᱤᱨ ᱜᱩᱨ ᱛᱟᱭᱱᱚᱢ ᱒᱐᱐᱙ ᱥᱮᱨᱢᱟ ᱨᱮ ᱥᱟᱦᱤᱛᱚ ᱟᱠᱟᱫᱚᱢᱤ ᱥᱤᱨᱯᱟᱹ ᱛᱮᱠᱚ ᱢᱟᱱᱚᱛ ᱞᱮᱫᱮᱭᱟ|
ᱦᱩᱰᱤᱧ ᱡᱤᱭᱚᱱᱤ
ᱢᱚᱱᱚᱨᱚᱱᱡᱚᱢ ᱞᱟᱦᱚᱨᱤ ᱟᱥᱟᱢ ᱯᱚᱱᱚᱛ ᱨᱮᱭᱟᱜ ᱠᱚᱠᱲᱟᱡᱦᱟᱲ ᱦᱚᱱᱚᱛ ᱜᱚᱥᱟᱭᱜᱟᱶ ᱢᱚᱦᱩᱠᱢᱟ ᱨᱮᱭᱟᱜ ᱵᱟᱱᱩᱢᱠᱩᱨᱟ ᱟᱹᱛᱩ ᱨᱮ ᱑ ᱯᱷᱮᱵᱽᱨᱩᱣᱟᱨᱤ ᱑᱐᱙᱓᱖ ᱢᱟᱹᱦᱤᱛ ᱨᱮᱭᱮ ᱡᱟᱱᱢ ᱞᱮᱱᱟ| ᱩᱱᱤ ᱫᱚ ᱑᱙᱕᱓ ᱥᱮᱨᱢᱟ ᱨᱮ ᱢᱮᱴᱨᱤᱠ ᱵᱤᱱᱤᱰᱮ ᱯᱟᱥ ᱞᱮᱫᱟ| ᱩᱱᱤ ᱫᱚ ᱠᱚᱴᱚᱱ ᱠᱚᱞᱮᱡᱽ ᱟᱨ ᱜᱩᱣᱟᱦᱟᱴᱤ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱠᱷᱚᱱ ᱤᱝᱨᱟᱹᱡᱤ ᱛᱮ ᱮᱢᱹᱮᱹ ᱯᱟᱥ ᱞᱮᱫᱟ| ᱑᱙᱖᱒ ᱥᱮᱨᱢᱟ ᱨᱮ ᱩᱱᱤ ᱫᱚ ᱠᱚᱠᱨᱟᱡᱷᱟᱲ ᱠᱚᱞᱮᱡᱽ ᱨᱮ ᱤᱝᱨᱟᱹᱡᱤ ᱜᱟᱞᱚᱪᱤᱭᱟᱹ ᱞᱮᱠᱟ ᱛᱮᱠᱚ ᱵᱟᱦᱟᱞ ᱞᱮᱫᱮᱭᱟ|
ᱥᱟᱶᱦᱮᱫ ᱨᱮ ᱮᱱᱮᱢ
ᱢᱚᱱᱚᱨᱚᱱᱡᱚᱱ ᱞᱟᱦᱚᱨᱤ ᱫᱚ ᱯᱟᱹᱴᱦᱜᱩᱣᱟᱹ ᱠᱚᱲᱟ ᱠᱩᱲᱤ ᱠᱚ ᱞᱟᱹᱜᱤᱫ ᱵᱚᱰᱚ ᱯᱟᱹᱨᱥᱤ ᱛᱮ ᱯᱮᱭᱟ ᱩᱥᱟᱹᱨᱟ ᱯᱩᱛᱷᱤᱭᱮ ᱚᱞ ᱞᱮᱫᱟ| ᱟᱥᱟᱢᱤᱥ ᱯᱟᱹᱨᱥᱤ ᱛᱮᱦᱚᱸ ᱟᱭᱢᱟ ᱜᱮ ᱯᱟᱛᱷᱟᱢ ᱟᱨ ᱫᱤᱱᱤᱥᱟᱹ ᱥᱟᱠᱟᱢ ᱠᱚ ᱨᱮᱦᱚᱸ ᱩᱱᱤᱭᱟᱜ ᱚᱱᱚᱞ ᱠᱚ ᱩᱪᱷᱟᱹᱱ ᱥᱚᱫᱚᱨᱚᱜ ᱛᱟᱭᱟ| ᱚᱱᱟ ᱵᱮᱜᱚᱨ ᱦᱚᱸ ᱤᱝᱨᱟᱹᱡᱤ ᱯᱟᱹᱨᱥᱤ ᱛᱮ ’My Verses' ᱧᱩᱛᱩᱢᱟᱱ ᱚᱱᱚᱲᱦᱮ ᱜᱟᱛᱷᱟᱣ ᱟᱨ "ᱦᱤᱥᱴᱚᱨᱤ ᱚᱯᱷ ᱵᱚᱰᱚ ᱞᱤᱴᱟᱨᱤᱪᱟᱨ" (᱑᱙᱙᱑) ᱧᱩᱛᱩᱢᱟᱱ ᱯᱚᱛᱚᱵ ᱩᱱᱪᱷᱟᱹᱱ ᱥᱚᱫᱚᱨ ᱟᱠᱟᱱ ᱛᱟᱭᱟ| ᱑᱙᱗᱔ ᱥᱮᱨᱢᱟ ᱠᱷᱚᱱ ᱜᱩᱣᱟᱦᱟᱴᱤ ᱠᱷᱚᱱ ᱩᱪᱷᱟᱹᱱᱚᱜ ᱠᱟᱱ "ᱟᱦᱚᱢᱚᱨ ᱡᱚᱱᱚᱡᱟᱛᱤ" ᱧᱩᱛᱩᱢᱟᱱ ᱟᱥᱟᱢᱤᱥ ᱯᱟᱛᱷᱟᱢ ᱞᱟᱦᱚᱨᱤ ᱫᱚ ᱯᱮ ᱥᱮᱨᱢᱟ ᱦᱟᱹᱵᱤᱡ ᱥᱟᱥᱟᱯᱲᱟᱣᱤᱡ ᱞᱮᱠᱟ ᱛᱮ ᱫᱟᱭᱤᱠ ᱵᱷᱟᱨᱮ ᱜᱚᱜ ᱞᱮᱫᱟ| ᱩᱱᱤᱭᱟᱜ ᱞᱮᱠᱷᱟ ᱜᱩᱴ ᱤᱨᱟᱹᱞ ᱜᱚᱴᱟᱝ ᱜᱟᱢᱟᱢ, ᱵᱟᱨᱭᱟ ᱦᱩᱰᱤᱧ ᱜᱚᱞᱯᱚ, ᱛᱩᱨᱩᱭ ᱜᱚᱴᱟᱝ ᱱᱟᱴᱚᱠ, ᱢᱚᱬᱮ ᱜᱚᱴᱟᱝ ᱚᱱᱚᱲᱦᱮ ᱯᱚᱛᱚᱵ ᱟᱨ ᱯᱮᱭᱟ ᱡᱟᱹᱲ ᱯᱩᱛᱷᱤ ᱥᱚᱫᱚᱨ ᱟᱠᱟᱱ ᱛᱟᱭᱟ|
ᱥᱟᱹᱠᱷᱹᱭᱟᱹᱛ
ᱛᱷᱚᱠ:ᱟᱥᱟᱢ ᱨᱮ ᱦᱚᱲ
ᱛᱚᱲᱟᱯᱟᱛᱤ, ᱵᱟᱫᱟᱢᱯᱟᱦᱟᱰ (ᱳᱰᱤᱥᱟ)
ᱛᱚᱲᱟᱯᱟᱛᱤ (Talapati) ᱵᱟᱝᱢᱟ ᱛᱚᱲᱟᱯᱟᱛᱤ ᱫᱚ ᱢᱤᱫ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱠᱩᱥᱩᱢᱤ (ᱵᱟᱫᱟᱢᱯᱟᱦᱟᱰ) ᱵᱚᱱᱚᱛ (block), ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ, ᱳᱰᱤᱥᱟ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱒᱐᱔ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱘᱒᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱓᱘᱘ ᱜᱚᱴᱟᱝ ᱠᱚᱲᱟ ᱟᱨ ᱔᱓᱒ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤᱠ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱨᱮ ᱘᱒᱐ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱙᱘ ᱦᱚᱲ ᱫᱚ ᱐-᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱑᱑ᱹ᱙᱕% ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱓᱘᱘ ᱜᱚᱴᱟᱝ ᱠᱚᱲᱟ ᱟᱨ ᱔᱓᱒ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱑᱑᱑᱓, ᱡᱟᱦᱟᱸ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸᱴ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱑᱑᱓᱐, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱙᱔᱑ ᱥᱟᱶ ᱵᱟᱹᱲᱛᱤ ᱜᱮᱭᱟ ᱾
ᱱᱚᱶᱟ ᱟᱹᱛᱩ ᱨᱮ ᱥᱤᱠᱷᱱᱟᱹᱛ ᱫᱚᱨ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱫᱚᱨ ᱠᱷᱚᱱ ᱠᱚᱢ ᱜᱮᱭᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮ ᱥᱤᱠᱷᱟᱱᱟᱹᱛ ᱫᱚᱨ ᱫᱚ ᱕᱓ᱹ᱐᱕ % ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱢᱟᱹᱫᱽ ᱨᱮ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱫᱚ ᱖᱑ᱹ᱗᱐ %, ᱢᱮᱱᱠᱷᱟᱱ ᱠᱩᱲᱤ ᱠᱚᱣᱟᱜ ᱫᱚ ᱔᱕ᱹ᱒᱖ % ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱥᱟᱶᱛᱮ ᱥᱟᱱᱛᱟᱲ ᱥᱟᱶᱛᱟ ᱨᱮᱱᱟᱜ ᱨᱟᱭᱨᱤᱛ ᱞᱮᱠᱟᱛᱮ ᱡᱚᱜᱽ ᱢᱟᱹᱡᱷᱤ ᱟᱪᱟᱨ ᱵᱤᱪᱟᱹᱨ ᱠᱚ ᱨᱮᱱᱟᱜ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱛᱚᱲᱟᱯᱟᱛᱤ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱵᱟᱫᱟᱢᱯᱟᱦᱟᱰ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ᱥᱩᱨ ᱨᱮᱱᱟᱜ ᱪᱮᱛᱟᱱ ᱛᱟᱱᱟᱞ ᱵᱤᱨᱫᱟᱹᱜᱟᱲ (higher secondary school) ᱫᱚ ᱰᱟᱵᱷᱟ ᱨᱮ ᱢᱮᱱᱟᱜ-ᱟ ᱾ ᱥᱩᱨ ᱨᱮᱱᱟᱜ ᱯᱨᱟᱭᱵᱷᱮᱴ ᱤᱸᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱫᱚ ᱡᱷᱟᱨᱯᱚᱠᱷᱚᱨᱤᱭᱟ ᱨᱮ ᱢᱮᱱᱟᱜᱼᱟ ᱾
ᱦᱮᱡᱥᱮᱱ
ᱱᱚᱶᱟ ᱟᱹᱛᱩ ᱠᱷᱚᱱ ᱦᱤᱡᱩᱜ ᱥᱮᱱᱚᱜ ᱫᱚ ᱱᱟᱥᱮ ᱟᱸᱴ ᱜᱮᱭᱟ ᱾ ᱥᱩᱨ ᱵᱟᱥ ᱜᱟᱹᱰᱤ ᱫᱮᱡᱚᱜ ᱴᱷᱟᱶ ᱫᱚ ᱑᱘ ᱠᱤᱞᱚᱢᱤᱴᱚᱨ ᱟᱨ ᱨᱮᱞᱜᱟᱹᱰᱤ ᱥᱴᱮᱥᱚᱱ ᱦᱚᱸ ᱑᱓ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾
ᱪᱟᱥᱵᱟᱥ
ᱱᱚᱶᱟ ᱟᱹᱛᱩ ᱨᱮ ᱦᱳᱲᱳ, ᱡᱚᱸᱰᱨᱟ ᱟᱨ ᱩᱛᱩ ᱟᱲᱟᱜ ᱡᱚ ᱮᱢᱟᱱ ᱠᱚ ᱪᱟᱥᱵᱟᱥ ᱠᱚ ᱠᱚᱨᱟᱣ ᱮᱫᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱠᱩᱥᱩᱢᱤ ᱵᱚᱱᱚᱛ ᱨᱮᱱᱟᱜ ᱟᱹᱛᱩ
ᱵᱤᱭᱚᱨ ᱜᱨᱤᱞᱥ
ᱮᱰᱣᱟᱨᱰ‌‌ ᱢᱟᱭᱠᱞ ᱜᱨᱤᱞᱥ (ᱡᱟᱱᱟᱢ ᱗ ᱡᱩᱢ ᱑᱙᱗᱔) ᱨᱟᱵᱟᱝᱠᱷᱟᱱ ᱡᱟᱥᱛᱤ ᱫᱚ ᱦᱚᱲ ᱠᱚ ᱰᱮᱭᱚᱨ ᱜᱮᱞᱥ ᱧᱩᱛᱩᱢ ᱛᱮ ᱠᱚ ᱦᱚᱦᱟᱭᱮᱟ ᱾ ᱩᱱᱤ ᱫᱚ ᱵᱨᱤᱴᱤᱥ ᱢᱤᱞᱤᱴᱨᱤ ᱨᱤᱱᱤᱡ ᱥᱚᱨᱵᱷᱭᱵᱟᱹᱞ ᱤᱱᱥᱴᱨᱚᱠᱴᱚᱨ,ᱥᱟᱥ ᱥᱚᱨᱵᱷᱤᱥᱢᱮᱱ, ᱞᱤᱩᱴᱤᱱᱮᱸᱴ-ᱠᱚᱞᱚᱱᱮᱞ ᱠᱟᱱᱟᱭ ᱟᱨ ᱚᱱᱟ ᱪᱷᱚᱰᱟ ᱫᱚ ᱩᱱᱤ ᱮᱰᱵᱷᱮᱱᱪᱚᱨᱚᱨ, ᱚᱱᱚᱞᱤᱭᱟᱹ, ᱵᱤᱡᱱᱮᱥᱢᱮᱱ ᱦᱚᱸ ᱠᱟᱱᱟᱭ ᱾ ᱩᱱᱤ ᱫᱚ, ᱤᱝᱨᱟᱡᱤ ᱰᱤᱥᱠᱚᱵᱷᱨᱤ ᱪᱮᱱᱟᱞ ᱨᱮ ᱯᱨᱚᱥᱟᱨᱚᱬᱚᱜᱽ ᱠᱟᱱ ᱥᱚᱨᱵᱷᱟᱭᱤᱵᱟᱹᱞ ᱪᱮᱱᱟᱞ ᱢᱮᱱ ᱵᱷᱚᱨᱥᱮᱥ ᱣᱟᱤᱞᱰ ᱞᱟᱹᱜᱤᱫ ᱛᱮ ᱠᱚ ᱵᱟᱲᱟᱭ ᱠᱟᱫᱮᱭᱟ ᱠᱚ ᱾
ᱡᱤᱭᱚᱱᱤ
ᱜᱨᱤᱞᱥ ᱫᱚ ᱞᱚᱱᱰᱚᱱ, ᱤᱝᱜᱽᱞᱮᱸᱰ ᱨᱮ ᱑᱙᱗᱔ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱟᱠᱚᱣᱟᱜ ᱜᱷᱟᱨᱚᱸᱡᱽ ᱨᱮ ᱫᱚ ᱯᱨᱭ ᱠᱨᱤᱠᱮᱴ ᱵᱮᱠᱜᱨᱟᱩᱸᱰ ᱠᱷᱚᱱ ᱡᱟᱥᱛᱤ ᱛᱟᱦᱮᱸ ᱞᱟᱱᱟ ᱠᱚ ᱾ ᱟᱡᱤᱡ ᱜᱚᱲᱚᱢ ᱦᱟᱲᱟᱢ ᱱᱮᱵᱷᱤᱞᱮ ᱯᱷᱚᱨᱰ, ᱟᱨᱦᱚᱸ ᱟᱡᱤᱡ ᱵᱟᱵᱟᱤᱡ ᱵᱟᱵᱟ ᱟᱹᱜᱚᱥᱴᱩᱥ ᱯᱷᱚᱨᱰ ᱦᱚᱸ ᱠᱨᱤᱠᱮᱴ ᱨᱮ ᱯᱷᱟᱨᱥᱴ ᱠᱞᱟᱥ ᱠᱚ ᱛᱟᱦᱮᱸᱭᱟ ᱾ ᱩᱱᱤ ᱫᱚ ᱠᱚᱧᱮ ᱟᱭᱚᱨᱞᱮᱸᱰ ᱨᱮᱭᱟᱜ ᱰᱚᱱᱟᱜᱷᱟᱰᱤ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱯᱩᱱ ᱵᱚᱨᱮ ᱟᱠᱚ ᱜᱷᱟᱨᱚᱸᱡᱽ ᱥᱟᱞᱟᱜ ᱛᱮ ᱩᱱᱠᱩ ᱫᱚ ᱤᱝᱜᱽᱞᱮᱸᱰ ᱛᱮ ᱠᱚ ᱥᱮᱱ ᱮᱱᱟ ᱾ ᱚᱸᱰᱮ ᱩᱱᱠᱩ ᱫᱚ ᱟᱭᱞᱤᱥ ᱚᱯ ᱣᱟᱤᱴ ᱨᱮᱭᱟᱜ ᱵᱮᱢᱵᱨᱤᱫᱡ ᱴᱷᱮᱱ ᱠᱚ ᱛᱟᱦᱮᱸ ᱮᱱᱟ ᱠᱚ ᱾
ᱩᱱᱤ ᱫᱚ ᱢᱤᱴᱟᱹᱝ ᱯᱚᱞᱤᱴᱤᱥᱤᱭᱟᱱ ᱨᱤᱱᱤᱡ ᱵᱮᱴᱮ ᱮ ᱛᱟᱦᱮᱸ ᱠᱟᱱᱟᱭ ᱾ ᱟᱡ ᱵᱟᱵᱟ ᱟᱜ ᱧᱩᱛᱩᱢ ᱫᱚ ᱦᱩᱭᱩᱜ ᱠᱟᱱᱟ ᱢᱟᱭᱠᱟᱹᱞ ᱜᱮᱤᱞᱥ ᱟᱨ ᱟᱡ ᱟᱭᱚᱟᱜ ᱧᱩᱛᱩᱢ ᱫᱚ ᱦᱩᱭᱩᱜ ᱠᱟᱱᱟ ᱞᱮᱰᱭ ᱥᱟᱨᱟᱦ ᱥᱮᱞᱭ᱾ ᱟᱡᱤᱡ ᱢᱤᱴᱟᱹᱝ ᱢᱟᱨᱟᱝ ᱵᱚᱭᱦᱟ ᱠᱩᱲᱤ ᱛᱟᱭ ᱢᱮᱱᱟᱹᱭᱟ ᱩᱱᱤ ᱫᱚ ᱞᱟᱨᱟ ᱛᱷᱟᱣᱥᱮᱴ ᱛᱟᱭ ᱧᱩᱛᱩᱢ ᱾ ᱟᱡᱤᱡ ᱵᱚᱠᱚᱧ ᱠᱩᱲᱤ ᱜᱮ ᱟᱡ ᱡᱚ ᱵᱮᱭᱚᱨ ᱮ ᱧᱩᱛᱩᱢ ᱞᱮᱫᱮᱭᱟᱭ ᱩᱱ ᱡᱚᱠᱷᱟᱡ ᱵᱮᱭᱚᱨ ᱫᱚ ᱢᱤᱫ ᱦᱟᱴ ᱠᱟᱱ ᱦᱩᱭᱩᱜᱼᱟᱭ ᱾ ᱚᱱᱟ ᱧᱩᱛᱩᱢ ᱛᱮᱜᱮ ᱯᱩᱨᱟᱹ ᱡᱟᱜᱮᱛ ᱥᱟᱨᱟ ᱨᱮ ᱩᱱᱤ ᱫᱚ ᱠᱚ ᱵᱟᱰᱟᱭ ᱠᱟᱫᱮᱭᱟ ᱾
ᱟᱡ ᱵᱟᱵᱟ ᱟᱜ ᱫᱩᱞᱟᱹᱲ ᱮ ᱡᱟᱥᱛᱤ ᱮ ᱧᱟᱢ ᱞᱮᱜᱼᱟᱭ ᱾ ᱩᱱᱤ ᱫᱚ ᱟᱡᱟᱜ ᱴᱤᱱᱮᱡ ᱠᱷᱚᱱ ᱜᱮ ᱥᱠᱟᱭ ᱰᱟᱭᱵᱷᱤᱝ ᱠᱚ ᱮᱢᱟᱱ ᱠᱚ ᱥᱚᱬᱟ ᱞᱮᱜᱼᱟᱭ ᱾ ᱟᱨᱦᱚᱸ ᱩᱱᱤ ᱫᱚ ᱥᱚᱴᱚᱠᱟᱱ ᱠᱟᱨᱟᱴᱮ ᱨᱮ ᱵᱞᱟᱠ ᱵᱮᱞᱴ ᱮ ᱡᱤᱛᱟᱣ ᱞᱮᱱᱟᱭ ᱾ ᱩᱱᱤ ᱫᱚ ᱟᱹᱰᱤ ᱜᱚᱱ ᱯᱟᱹᱥᱤ ᱨᱮ ᱮᱠᱥᱯᱟᱨᱴ ᱮ ᱛᱟᱷᱮᱟᱭ ᱚᱱᱟ ᱯᱟᱨᱥᱤ ᱵᱦᱤᱛᱨᱤ ᱠᱷᱚᱱ ᱤᱝᱜᱽᱞᱮᱸᱰ, ᱥᱯᱟᱱᱤᱥ, ᱟᱨ ᱯᱷᱨᱮᱸᱪ ᱡᱟᱥᱛᱤ ᱵᱮ ᱮ ᱨᱚᱲ ᱫᱟᱰᱮᱟᱜᱽᱟᱭ ᱾ ᱩᱱᱤ ᱫᱚ ᱟᱱᱜᱽᱞᱚ ᱦᱚᱲ ᱠᱟᱱᱟᱭ ᱾
ᱜᱮᱨᱞᱥ ᱫᱚ ᱒᱐᱐᱐ ᱢᱚᱥᱤᱦᱟ ᱨᱮ ᱥᱟᱨᱟ ᱠᱮᱞᱮᱸᱜ ᱱᱟᱤᱴ ᱴᱷᱮᱱ ᱮ ᱵᱟᱯᱞᱟᱭ ᱮᱱᱟ ᱾ ᱟᱡᱴᱷᱮᱱ ᱯᱮᱭᱟ ᱥᱚᱱᱛᱟᱱ ᱢᱮᱱᱟᱜ ᱠᱚ ᱛᱟᱭᱟ ᱾
ᱟᱜᱚᱴ ᱒᱐᱑᱕ ᱨᱮ, ᱜᱮᱞᱥ ᱫᱚ ᱟᱡᱤᱡ ᱜᱤᱫᱽᱨᱟᱹ ᱥᱟᱞᱟᱜ ᱥᱴᱚᱸᱴ ᱠᱷᱟᱹᱛᱤᱨ ᱨᱮ ᱵᱚᱫᱽᱱᱟᱢ ᱮᱱ ᱛᱟᱦᱮᱸᱡ ᱾
ᱯᱩᱨᱱᱤᱭᱟ ᱠᱷᱚᱸᱰ
ᱯᱩᱨᱱᱤᱭᱟ ᱠᱷᱚᱸᱰ ᱫᱚ ᱥᱤᱧᱚᱛ ᱨᱮᱱᱟᱜ ᱵᱤᱦᱟᱨ ᱯᱚᱱᱚᱛ ᱨᱮᱱᱟᱜ ᱢᱤᱫ ᱪᱟᱪᱞᱟᱣ ᱚᱛᱱᱚᱜ ᱠᱟᱱᱟ ᱾ ᱯᱩᱨᱱᱤᱭᱟ ᱠᱷᱚᱸᱰ ᱨᱮᱱᱟᱜ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱠᱷᱚᱸᱰ ᱨᱮ ᱯᱩᱨᱱᱤᱭᱟ ᱦᱚᱱᱚᱛ, ᱠᱟᱴᱤᱦᱟᱨ ᱦᱚᱱᱚᱛ, ᱟᱨᱟᱨᱤᱭᱟ ᱦᱚᱱᱚᱛ ᱟᱨ ᱠᱤᱥᱟᱱᱜᱚᱸᱡᱽ ᱦᱚᱱᱚᱛ ᱥᱮᱞᱮᱫ ᱟᱠᱟᱱᱟ ᱾ ᱱᱚᱣᱟ ᱨᱮᱱᱟᱜ ᱛᱷᱟᱯᱚᱱ ᱫᱚ ᱑᱙᱙᱐ ᱥᱟᱞ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱱᱚᱣᱟ ᱥᱤᱢᱟᱝᱪᱚᱞ ᱧᱩᱛᱩᱢ ᱛᱮ ᱦᱚᱸ ᱵᱟᱰᱟᱭᱚᱜᱼᱟ ᱾ ᱱᱚᱣᱟ ᱠᱟᱞᱪᱟᱨᱟᱞ ᱫᱚ ᱢᱤᱛᱷᱤᱞᱟ ᱴᱚᱴᱷᱟ ᱨᱮᱱᱟᱜ ᱠᱚᱥᱤᱼᱥᱤᱢᱟᱝᱪᱚᱞ ᱦᱩᱰᱤᱧ ᱴᱚᱴᱷᱟ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ ᱾
ᱱᱟᱜᱟᱢ
ᱯᱩᱨᱱᱤᱭᱟ ᱠᱷᱚᱸᱰ, ᱱᱚᱣᱟ ᱢᱟᱬᱟᱝ ᱝᱚ ᱯᱩᱨᱱᱤᱭᱟ ᱦᱚᱱᱚᱛ ᱨᱮᱱᱟᱜ ᱴᱷᱟᱶ ᱛᱟᱦᱮᱸ ᱠᱟᱱᱟ, ᱢᱤᱛᱷᱤᱞᱟ ᱴᱚᱴᱷᱟ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾ ᱢᱤᱛᱷᱤᱞᱟ ᱥᱟᱢᱨᱟᱡᱽ (ᱡᱟᱦᱟᱸ ᱵᱤᱫᱮᱦᱚ ᱟᱜ ᱯᱚᱱᱚᱛ ᱦᱚᱸᱠᱚ ᱢᱮᱛᱟᱜᱼᱟ) ᱟᱜ ᱛᱷᱟᱯᱚᱱᱤᱡ ᱤᱱᱰᱳᱼᱟᱨᱡᱚ ᱦᱚᱲ ᱦᱚᱛᱮᱛᱮ ᱵᱟᱥᱟ ᱠᱟᱛᱮ ᱛᱟᱭᱚᱢ ᱢᱤᱛᱷᱤᱞᱟ ᱫᱚ ᱯᱩᱭᱞᱩ ᱫᱷᱟᱣ ᱯᱨᱚᱢᱤᱱᱮᱱᱥ (Prominence) ᱮ ᱧᱟᱢ ᱠᱮᱫᱟ ᱾ ᱵᱤᱫᱮᱦᱚ ᱟᱜ ᱥᱟᱢᱨᱟᱡᱽ ᱠᱩᱨᱩ ᱟᱨ ᱯᱚᱝᱪᱞᱟ ᱥᱟᱶ ᱮᱥᱤᱭᱟ ᱨᱮᱱᱟᱜ ᱢᱩᱬ ᱨᱟᱡᱽᱟᱹᱨᱤ ᱟᱨ ᱠᱟᱞᱪᱟᱨᱟᱞ ᱛᱟᱞᱢᱟ ᱠᱷᱚᱱ ᱫᱚ ᱢᱤᱫᱴᱟᱹᱝ ᱵᱮᱱᱟᱣ ᱮᱱᱟ ᱾ᱵᱤᱫᱮᱦᱚ ᱟᱜ ᱯᱚᱱᱚᱛ ᱨᱤᱱᱤᱡ ᱨᱟᱡᱟ ᱠᱚᱫᱚ ᱡᱟᱱᱟᱢᱫᱟᱛᱟ ᱠᱚ ᱢᱮᱛᱟᱜᱼᱟ ᱛᱟᱦᱮᱸᱫ ᱾ ᱢᱤᱛᱷᱤᱞᱟ ᱥᱟᱢᱨᱟᱡᱽᱫᱚ ᱛᱟᱭᱚᱢ ᱛᱮ ᱵᱚᱡᱽᱡᱤ ᱥᱚᱸᱜᱷ ᱨᱮ ᱥᱮᱞᱮᱫ ᱮᱱᱟ, ᱚᱠᱚᱭᱟᱜ ᱨᱟᱡᱽᱜᱟᱲ ᱵᱚᱭᱤᱥᱟᱞᱤ ᱥᱚᱦᱚᱨ ᱨᱮ ᱛᱟᱦᱮᱸ ᱠᱟᱱᱟ, ᱱᱚᱣᱟ ᱢᱤᱛᱷᱤᱞᱟ ᱨᱮᱦᱚᱸ ᱢᱮᱱᱟᱜᱼᱟ ᱾ ᱢᱩᱜᱚᱞ ᱥᱟᱥᱚᱱ ᱚᱠᱛᱚ, ᱯᱩᱨᱱᱤᱭᱟ ᱫᱚ ᱢᱤᱫ ᱵᱟᱦᱨᱮ ᱢᱤᱞᱤᱴᱤᱨᱤ ᱯᱨᱚᱫᱮᱥ ᱛᱟᱦᱮᱸ ᱠᱟᱱᱟ, ᱟᱨ ᱱᱚᱣᱟ ᱨᱟᱡᱽᱥᱣᱟ ᱰᱮᱦᱮᱨ ᱛᱮᱫ ᱠᱚᱧᱮ ᱟᱨ ᱥᱟᱢᱟᱝ ᱠᱷᱚᱱ ᱟᱹᱰᱤᱵᱟᱹᱥᱤ ᱥᱟᱞᱟᱜ ᱟᱡᱟᱜ ᱥᱤᱢᱟᱹ ᱫᱩᱜ ᱫᱚᱦᱚ ᱴᱷᱮᱱ ᱠᱷᱚᱨᱚᱪ ᱞᱮᱫ ᱛᱟᱦᱮᱸᱫ ᱾ ᱑᱗᱕᱗ ᱥᱟᱞ ᱨᱮ ᱠᱟᱞᱠᱟᱛᱛᱟ ᱴᱷᱮᱱ ᱟᱢᱮᱴ ᱠᱟᱛᱮ ᱛᱟᱭᱚᱢ ᱫᱚ, ᱯᱩᱨᱱᱤᱭᱟ ᱨᱤᱱᱤᱡ ᱞᱚᱠᱟᱞ ᱯᱚᱱᱚᱛ ᱜᱚᱢᱠᱮ ᱫᱚ ᱥᱤᱨᱟᱡᱩᱫᱽᱫᱚᱞᱟ ᱥᱟᱞᱟᱜ ᱵᱤᱫᱽᱨᱚᱦᱚ ᱛᱤᱸᱜᱩ ᱠᱮᱜᱼᱟ ᱾ ᱑᱗᱖᱕ ᱥᱟᱞ ᱨᱮ, ᱵᱮᱝᱜᱚᱞ ᱨᱮᱱᱟᱜ ᱛᱟᱨᱟ ᱴᱷᱟᱶ ᱥᱟᱞᱟᱜ, ᱦᱚᱱᱚᱛ ᱫᱚ ᱵᱨᱤᱴᱤᱥ ᱫᱚᱠᱷᱚᱞ ᱵᱮᱱᱟᱣ ᱮᱱᱟ ᱾ ᱜᱮᱞ ᱯᱷᱮᱵᱽᱨᱩᱣᱟᱨᱤ ᱑᱗᱗᱐ ᱥᱟᱞ ᱨᱮ ᱱᱟᱶᱟ ᱱᱟᱜᱟᱢ ᱨᱮ ᱯᱩᱨᱱᱤᱭᱟ ᱦᱚᱱᱚᱛ ᱨᱮᱱᱟᱜ ᱛᱷᱟᱯᱚᱱ ᱫᱚ ᱤᱥᱴ ᱤᱱᱰᱤᱭᱟ ᱠᱚᱢᱯᱟᱹᱱᱤ ᱦᱚᱛᱮᱛᱮ ᱵᱮᱱᱟᱣ ᱞᱮᱫ ᱛᱟᱦᱮᱸᱫ ᱾ ᱯᱩᱨᱱᱤᱭᱟ ᱦᱚᱱᱚᱛ ᱫᱚ ᱯᱮᱭᱟ ᱦᱚᱱᱚᱛ ᱟᱡᱟᱜ ᱴᱚᱴᱷᱟ ᱠᱷᱚᱱ ᱵᱷᱮᱡᱟᱨᱚᱜ ᱧᱮᱞ ᱞᱮᱜᱼᱟ : ᱑᱙᱗᱖ ᱥᱟᱞ ᱨᱮ ᱠᱟᱴᱤᱦᱟᱨ, ᱟᱨ ᱑᱙᱙᱐ ᱥᱟᱞ ᱨᱮ ᱟᱨᱟᱨᱤᱭᱟ ᱟᱨ ᱠᱤᱥᱟᱱᱜᱚᱸᱡᱽ ᱾ ᱯᱩᱨᱱᱤᱭᱟ ᱠᱷᱚᱸᱰ ᱠᱷᱚᱱ ᱢᱤᱫ ᱴᱷᱮᱱ ᱟᱨᱟᱨᱤᱭᱟ, ᱠᱟᱴᱤᱦᱟᱨ, ᱯᱩᱨᱱᱤᱭᱟ ᱟᱨ ᱠᱤᱥᱟᱱᱜᱚᱸᱡᱽ ᱦᱚᱱᱚᱛ ᱾